
TRANSLATOR’S PREFACE 


Balsac defines these storics as “ Etudes 
analytiques,’ thus letting us mfer, even before 
we read them, that his purpose was to hold the 
mirror up to nature. Bemg no more a 
doctrinaire than Gower, Chaucer, or Shakes- 
peare, he believes that there 1s a soul of good- 
ess in things evil and indeed, as he says in the 
“ Develes Hetr,” that good and evil are wmter- 
mingled wi this world. Hts conclusion ts that 
the wisc man should take life as tt 1s, be dili- 
gent and joyful and cndcavour to spread 
happiness around him. It 1s the philosophy of 
Pythagoras. 
No wonder then that Balzac should be 
merry even when he 1s most mm earnest. 
Victor Hugo said of the author of the 
“Contes Drolatiques” that Ins gifts are: 
observation and imagination. These are 
faculties more essential than even speech, for 
they are uvherited by man from long genera- 
tions and far-back gencra of dumb yet upward- 
striving ancestors and go deeper into the mind. 
They account for the wonderful colour, 
intensity and dramatic interest of these tales. 
Balzac in his preface acknowledges his 
utdebtedness 
iX 

indebtedness to us master Rabelais; and, to 
be sure, the points of likeness between those 
two great Frenchmen are striking. They 
both put on a mask of comedy and rakish- 
ness tn order to write with more frec- 
dom about manners, customs, politics, and 
religion. 

The French will forgive a man for tell- 
wg them truth if he make them but smile. 
The English in such a case would rather 
condemn him for levity, holding, with Bacon, 
that religion, matters of State and grcai 
persons should be excmpted from jest. And 
yet satire 1s often the only weapon avail- 
able agaimst privilege, injustice and super- 
stition. 

It 1s well to consider the period in which 
these tales were published; tt was a few months 
after the Revolution of 1830, which slew the 
giants of absolutism and theocracy. When 
they were first planned by the author, sacrilege 
was a capital crime, and the press was subject 
to a censorship more rigid than we knew 
during the Great War. 

Balzac, who was a writer for all time, like 
Shakespeare, was also very much of his own 
age. His medicval warriors are portraits of 
Napoleon’s marshals, and hts kings, courtiers 
and ladies were no doubt objects of scandal- 
gossip at the Tuileries; his prelates and monks 
are men of flesh and bone, and Friar Amador, 
far from being a caricature, is but a good- 

natured 

natured likeness of Fra Ciavolino, the Neapolh- 
tan amorous and strangling monk, now 
seruing a sentence of 24 years’ solitary 
confinement in Italy. 

Balzac 1s one of the men that, lke Jean 
Jacques Rousseau and V oliatre, have moulded 
niodern France; for the French let writers 
shape their civilisation more than we do. In 
the “ Contes Drolatiques’’ are found sugges- 
itions ‘which, 50 years later, ripened m dis- 
establishment, woman's emancipation, and 
laws for the protection of tllegitimate children. 
(“ All children,’ writes our author, “ are 
sent by God.’’) 

There is another reason why these Tales 
should be regarded as a beacon 1m literature. 
They are, tf I am right, the last flicker of the 
Renascence in the early part of the 19th 
century; the rest of Balzac’s work belongs to 
late modern times. This point cannot very 
well be stated bricfly in words, but 1t may be 
tllustrated by a comparison: in English cathe- 
drals and cloisters you see tablets of the early 
19th century, the motive of which ts an urn in 
bas-relief on a white marble background. 
They are the last memortal-stones of the style, 
outlook and tradition which sprang into being 
under Henry the E1tghth. These tablets bear 
dates down to 1830 and then disappear. 
Afterwards all 1s eclecticism and anarchy. In 
the same period, in France, the Charles the 
Tenth style of architecture, decoration and 

furniture, 

furniture, though falling away from First 
Empire purity, still belonged to a 300 
years’ unbroken tradition. And that 
perished, too, about 1830. The authority 
of tradition, or “ good taste” as tt was called, 
then made way for the authority of demand; 
and this ts supreme to-day. 

The “ Contes Drolatiques” are perhaps the 
last great work that was written without any 
regard to popularity or sales; which detach- 
ment is as Renascence-like as tt is unmodern. 
In writing them in old French, the author only 
multiplied his difficulties and lost readers. 
But he reared a monument to the Renascence 
not unworthy to be compared with the pillar 
set up by Rabelais at the beginning of that 
period. 

It has occurred to me that Balzac, in writing 
the “Succubus” may have had in mind the 
character of Mary Magdalene, and that the 
subject of that story might be stated thus: 
“ What would have happened to Mary Magda- 
lene tf she had lived again in the Christian city 
of Tours in the 13th century?” TI allude, of 
course, to the saint held by tradition, though 
not by modern secular criticism, to be identical 
with the loose-ived woman mentioned in St. 
Luke vii. and called Mary Magdalene in the 
headlines of the chapter. 

A modern Spanish writer has chosen for a 
novel a theme after all not so very dissimilar, 
wz.“ How Jesus Christ would have been dealt 

with 

with by the Holy Inquisition if he had come 
to Seville in the Middle Ages.” The follow- 
ing, I think, are reasons for identifying the 
“ Succubus” with Mary of Magdala: 

They both had long hair, they loved much, 
they were possessed of devils, they were 
emotional and wept easily, they led a life of sin, 
they performed good works, they were 
strangers, they were dishked by respectable 
people, they used precious ointments, etc. 

I have been asked: Why have I used an old 
vocabulary to translate these Tales into old 
English? My answer 1s: Because the originals 
were done in old French. May this reason be 
accepted by the reader as my excuse for 
attempting to dress up 19th century tales in a 
medieval garb. 


THE VENIAL SINNE 
HOW THE GODE MAN BRUYN TOOK WYF 


Sir Bruyn, he which that up-builte the castel 
of the Roche-Corbon-bisyde-Vouvray by 
Loyre, was a bold knight in youthe. For thus 
erly he shente maydenes, slong maner-houses 
out at windowe and gan wende him to the 
devel, whan so bi-fel he leyde on bere his fader, 
the baroun of the Roche-Corbon. Wel coude 
he thanne make, day by day, a sevene candle- 
stikkes feste and werke with two hondes 
toward his desport. 

So longe dide he fnese his florins, coughe his 
cod-pece, blede pounsons, rejoyse hoded byrdes 
and wasten his possessiouns, til he was banned 
of gentil folk. Ne frendes hadde he none mo, 
save lond-byeres and lombardes; and they 
bi-comen prikliche as barkes of chesteynes 
whan he no-thing more mighte leye to borwe, 
for-as-mochel as his forseyde lordshipe of the 
Roche-Corbon, he heeld it in fee of oure lige. 
Thanne, caughte he minde to stryken with 
swerde to right syde and left, to breken ribbes 
and priken quereles for nought. Which, as 
his neighebour saugh, th’abbot of Marmous- 

tiers, 
A J 


2 THE VENIAL SINNE 


tiers, a man of tunge large, he tolde Bruyn that 
tokenes were thise of lordly chevalry, that he 
was holdinge the heighe wey, but yet bet it 
were if he wente disconfite, to glorie of godde, 
the maumets that defoulede holy lond; he 
sholde comen ayein ful of richesse or pardouns, 
eyther to londe of Tours or to hevene, whenne 
barouns were first descended. 

This ilke Bruyn, wondringe on swich wis- 
dom, out-wente, harneysed forth with th’abbot 
and y-blessed, under the blythenesse of 
neigheboures and freendes. By processe of 
tyme, he pilled tounes manye of Asye and 
Auffrike and leyde on the hethene; he yaf folk 
no werning and felde sarasenes, grewes, 
englisshe men and outhere, no fors wher 
freendes or noon; for, among his desertes, he 
nought was inquisitif and nought axed hem 
but slowh first. By this mene, plesinge to 
godde, king and him, Bruyn wan fame of 
trewe knight cristen and joyed in ferne londes, 
for him were lever take a florin til a wenche 
than a ferthing til a pore man, how so be he 
mette with mo comliche povre than parfite 
baudes. But, as he that was of Tours, he 
makéd his potage with any breed. Til ona 
day, replet of turkisshe wyves, relikes and 
othre benefices, Bruyn com out of holy londe, 
to greet surpryse of tho of Vouvray, combred 
of florins and preciouse stones, al the revers of 
somme whiche, as they were riche whan they 
wenten forth, repeirede ayein hevy of meseles 

and 

and lighte of sylvre. Oure lord king Philippe, 
retourned fro Tewnes, maked him erl and lord 
styward in oure countee and in Poytou. 
Thanne, was he rightly bi-loved and holden 
amonges grete, wel the more that, over alle his 
shene qualitees, he dide builden the bar-fote 
carmes chirche in Esgrignolles, parisshe, for 
to aquyte heven of his loose dayes; so that he 
throf mochel in grace of holy-chirche and 
godde. Whylom a bad wight and a misdoer, 
he worthed to good man, wys and sleighly 
revelous as he loste his heres. Selden wex he 
wrooth but men blasphemed of god, the whiche 
he nolde nat here: he hadde seyd wikkede 
othes, mo than his deel, of his wilde youthe. 
Shortly, no stryf hadde he now, for, sithen he 
was heigh styward, alle men were redy to his 
honde; and, having his fille of any thing, he 
was, like a wel-fed feendikin, ydel and quiet 
fro heed to fote. And now, oughte he a castel 
y-crinkled to and fro, everich wal, and al to- 
slitered as a spanish kirtel, lokinge from an 
hille adoun in Loyre as in a mirour. His 
halles were bigoon of royalle ostelments on 
whiche wondrede tho of Tours: tapites, kerved 
devyses, sarsinesshe pompes and fantasyes, and 
a baner of orfrays which he yaf of his yifte to 
the erchebisshop and the clerkes of seynt 
Martin’s. Aboute thilke castel, ther straughte 
fayre londes with wind-melles and _ holtes. 
wher-of he hadde grete rentes and soken; thus, 
oon he was the welthieste of the province and 

mighte 

mighte lede to bataille o thousand men under 
the king. In-with his olde dayes if, haply, his 
bailly, a man egre for to honge folk, him forth 
broughte any pore cherl suspicious of som 
misdeed, he used smylinge to seyn: “ Lat him 
goon, Breddif, he shal stonde in myn acounte 

ayeins any I dide deye over-hastifly yond.” 
Ofte also, leet he knightly doon an-hange 
folk up-on his galwe-trees or lolle up on an oke; 
yet it was but for kepinge of rightwisenesse, 
and for that the usance nat fille aweye. And 
ther-fore, were his underlinges meke and swete 
as newe nonnes and liveden in pees, sauf from 
outlawes and theves, for whiche cursed beestes 
of praye ne yede gold ne fee whan he caughte 
hem. Ther-with he was right devocious, redy 
til al good thing: masses or mighty wyn. He 
spedde his cases in court after turkish fasoun 
castinge forth japes o thousand to tho that 
loste and dyninge with hem for the bet to 
maken hem laughe. The men he hanged, he 
dide burien in halwed grounde as they were 
longinge to godde, for him thoughte they were 
punisshed y-nough as he hem letted to liven. 
And fynally to seye, he amerced the jewes nat 
but whan tyme was, whan they swollen were of 
usure and pens. He lat hem asemblc hony as 
a swarm of been, seyinge, they weren the beste 
fermoures of tax; and he despoiled hem but to 
the gayn and nse of chirche folk, of the king, 
the province or himself. This freendlinesse 
gat him the herte and prys of al and somme, 
more 

more and lasse. Whan that he com hoom, 
smylinge, fro his sete of justyse, the abbot of 
Marmoustiers, old as he, wolde seye: “ What: 
have ye hanged folk, ye laughe so?” +Whanhe 
rood to Tours, the litle maydes of Seynt 
Symphorien, suburb, seyde: “It is day of 
audiénce, lo! ther gooth he, the gode man 
Bruyn,” and gunne faste bi-holde him and his 
deyntee whyt hakenay y-brought from eest- 
warde. And the lyte knaves by the brigge, 
forletinge hir gamen of marbul-stones, cryede 
up-on him : 

““ God yeve yow good day, my lord.” 

To which he answerde ayein, a-game: 

“Make merie, my litle sones, til ye be 
whipped.” 

“Yis, my lord.” 

Lo, so happy was the contree and clene 
swopen of theves that, in the yere of the grete 
Loyre flode, ther nas but two-and-twenty 
an-hanged, with-oute a jew y-brent in 
Chasteau-Neuf, village, bi-cause he hadde 
stolen an hoste, or bought, as it telleth, for he 
was riche. 

Up-on a day, the yeer next after, ayein 
Seynt-Johannes day of hey-making tyme— 
Seynt-Johan-the-Moweres day, as we seggen in 
Toureyne—ther com by the londe egipciens, 
bohemiens or othre thevisshe routes that dide a 
thefte of halwed thing at Seynt Martin’s and 
leften, in place and stede of oure lady the 
Vergene and in scorninge and hethinge of holy 

chirche, 

chirche, a vileyns joly mayde, of age tweyes as 
an old dogge, a timbestere, al naked and 
sarasene lyk hem-self. Of this unherd of 
forfet, was concluded y-liche of kinges folk 
and tho of the chirche that the sarasene wenche 
sholde paye for al and be brent and y-scalded 
al quik neigh the founteyn, amidde Seynt 
Martin’s carrefax ther-as the comune herbe 
market is. Thanne, shewed fayre and skil- 
fully the gode man Bruyn how speedful a thing 
it were and plesaunt to godde, for to fecche this 
auffrican soule un-to the trewe feyth and, if 
the feend in thilke wyfly body made it tough, 
drye stikkes wantede not to brenne hir as by 
the sentence. 

This doom, the erchebisshop thoughte it was 
wys, trewe to the boke, to cristen charitee and 
gospel. The gentil men and ladyes of the 
toune pleynde aloude, they were bi-gyled of a 
fyn desport, sithen that the morisca weep hir 
lyf awey in gayle and wailled as tyed goot; 
and she wolde, seur, torne to godde so that she 
livede forth as longe asacrowe. ‘Ther-ayeins, 
the heigh-styward answerde that, if the fremde 
wenche sette hir holily to the cristene bileve, 
he wolde purveyen a feste and revel statliere 
by a thousand deel and royally proud, for 
godfader wolde he ben in the baptisme and 
mayde sholde ben his godsib by cause of 
plesinge god the more; for him-self, as 
folk wende, was a beau-coq. In oure londe 
of Tours, so calleth men yonge knave-maydes, 

unwedded 

unwedded or holden for swiche, thus for to 
telle hem fro weddede or widweres. But 
the wenches kenne hem out wel with-oute 
the name, for-as-mochel as they are lighte 
and joly, more than outhere bi-dropped 
with mariage. 

The sarasene wenche wavered nat bitwixe 
the brond and the water; hir hadde lever ben 
cristen al quik than brent egipcien. Thus, as 
she nolde nat be scalded duringe an inche 
space, she moste ay brenne as in hir herte 
sithen she was put, for more borwe to hir 
religioun, up in a nonnerye neigh the Char- 
donneret wher she maked avow of lyf- 
holinesse. The laste ende of the forseide 
forme, it was atte erchebisshoppes house wher, 
for the nones, was daunced and maad mery for 
honour of oure saveour by ladyes and gentile 
men of Toureyne, a contree ther-as men 
daunceth, singeth, et, bibbeth, halt mo revelous 
sopers and doth mo merye thing than in any 
other in erthe. The gode olde heigh-styward 
took for his godsib the doughter to the lord of 
Azay-le-Ridel, that y-clept was in after tyme 
Azay-le-Brusleé; the whiche lord, being marked 
with the holy croys and went to Surryé, fila 
prisounere biforn Accra, a right fer toun, in 
hondes of a sarasene, which that axede a royal 
raunsoun, for-why this ilke lord was richely 
biseyn. 

Lady Azay leyde hir heritage to wedde with 
lombardes the somme for to finden and was 

laft 

laft withoute a masse-peny, abydinge hir syre 
in a streit logging, withoute a tapite wher-on 
to sitte, proud as the quene of Saba and bold 
as a grehound kepinge his maysteres cloutes. 
This grete distresse, the heigh-styward as he 
saugh it, he wente delicatly aske at the 
damoysele of Azay that she be godmoder to 
thilke egipcien wenche, for thanne mighte he 
kythe som kindenesse on Lady Azay. An 
hevy cheyne of golde he hadde, wonnen atte 
conqueste of Cypre, and he shoop for to festne 
it aboute the hals of his fetys godsib; but he 
shredde his londes, whyte heres, byzaunts and 
hakenays; shortly, he feffed his love with every 
thing as swythe as he saugh Blaunche Azay 
dauncinge a roundel amonges the ladyes of 
Tours. 

How so it be, the sarasene mayde, which 
tripped merie as for-hir laste day, astoned 
hadde the congregacioun with hir love- 
daunces, turninges, springes, reyes and othre 
uncouthe thing, yet for al that, Blaunche paste 
hir by voys of alle, so virgenely and comly she 
was of hir-self. 

Now, Bruyn, as he stood bi-holdinge this 
gente damoysele whos lighte feet desdeyned the 
floor, gladinge for hir sevenetene yeer of 
age, aS greshoppe twicchinge his fithele, was 
touched with an old mannes desyr, a frenetyk 
and kene desyr, bred of wayknesse, that dide 
him hete fro foot to nekke only; his heed was 
to hoor, love mighte nat dwelle ther. With 

that, 

that, the gode man understood how him wanted 
wy; he wende his maner now duller than yet it 
was. And what was worth a castel with-oute 
a casteleyne? As good, lo, a clapper with- 
oute a belle. A wyf, shortly were his oon 
comfort to desyren. Wher-fore hadde he wil 
to hir anon, sithen that, if lady Azay lete him 
tarien, he mighte wel, er longe, gon out of this 
worlde un-to next oon. But, by the revel of 
the baptisme, he bi-thoughte him lyte up-on his 
dede woundes and yet lasse up-on the eightety 
yeres wel told that balled hadde his top. His 
eyen, he wende they were clere y-nough, for he 
saugh apertly his yonge godsib which that, at 
bidding of Lady Azay, fested him wel in speche 
and countenaunce, wening no peril ne lay bi- 
syde swich old compeer. For which Blaunche, 
grene and gilelees that she was, al the revers of 
maydes of Tours that alle awaked arn as a 
morwe of May, allowed the gode man to kisse 
hir hond, first, and, thanne, hir nekke, (“a litel 
lowe,” seyde the erchebisshop which maried 
hem the wouke next after); and ther was a fair 
brydale and a fairer bryd. 

Sclendre was this ilke Blaunche, ther nas 
noon of swich fairnesse; and, bet yet, mayde 
was she as any maydens never were. Mayden 
she was so, she niste nat what was love, 
neyther why and how it was haunted; mayden 
so, she wende babes were broughte adoun with 
storkes. As in that poynt, hir moder hadde 
fostred hir innocent; never hadde she lete hir 

yet 


10 THE VENIAL SINNE 


yet avyse, nat the leeste myte, how she eet hir 
soupe in bitwixen hir teeth. Thilke child was 
ther-fore a flour of floures, pleyful and un- 
conninge, an aungel that wanted but of winges 
for to fleighe with to paradys. And whan she 
rood adoun fro the streite logging of hir 
biwopen moder toward the wedding-forme atte 
chirche of Seynt Gacien and Seynt:-Maurice the 
burel folk comen hider to fede hir eyen of the 
sighte of thilke bryd and of the tapites sprad 
endelong Sadleres strete; and alle seyde that 
never hadde deyntiere feet goon on erthe of 
Tours, ne lovliere perse eyen loked on hevene, 
ne fairere feste caused to bi-hange the strete of 
tapites and floures. The maydenes of the 
toune, tho of Seynt Martin and of Chasteau- 
Neuf burgh, they alle envyede of the longe and 
yelwe tresses with whiche Blaunche hadde, 
wisly, fisshed hir-selve a countee, but, forther 
over, they hadde longing to the brydes clooth 
of gold, stones of the rede see, whyte 
dyamauntz and to the cheynes she pleyde with, 
that bounde hir, lo, for ever. So was th’ olde 
werreyour delyted, his joye brast thurgh alle 
his wrinkles, lokinges or moevinges. Al were 
he, ay, streight as a sikel, he wente up-right by 
Blaunche: he semed a serjaunt in mustre in 
the feelde; and he leyde hond on brest as a man 
that plesaunce achoketh and acloyeth. The 
maydenes, as that they herde the clateringe 
belles and bi-helde the pride and blandisshe- 
ments of thilke wedding, of which hadde been 

spoken 

spoken sithen the bisshoppes feste, they gunne 
morne for vendages of sarasene maydes, rayn- 
flodes of olde heigh-stywardes and paniers 
fulle of egipciene cristeninges. But, thilke 
was that onliche oon that ay was, for Toureyne 
is fer from Egipte or Beeme. To Lady Azay 
was yeven a large somme of gold after the 
mariage-masse ther-of she dide hir entente; 
and she wente eft-sones til Accra-wardes 
ayeins hir forseide housbonde, in-fere with the 
lieutenant and footmen of th’ erl of the Roche- 
Corbon which that payed for al the cost. She 
lafte on the wedding-day whan she hadde bi- 
taken hir doughter to the heigh-styward and 
preyed him to use hir wel. Somme yeres 
ther-after, she com hoom with hir housbonde, 
a lazar, and broughte him to hele, helpinge him 
at peril to be blemished hir-self, the whiche men 
eretly preysed. 

After gestes hadde gladed been with three 
dayes festes, Lord Bruyn ladde the litel wight 
in heigh honour to the grete lordly bour, over- 
sprad of grene silk y-brouded ful of floures of 
gold, and, as is gyse of newe maried folk, leyde 
hir solempnly in his bedde that y-blessed was 
with th’ abbot of Marmoustiers. Whan old 
Bruyn, al enbawmed, was flesh to flesshe by his 
bryd, he kiste hir, first, on the forheed, thanne, 
on the rounde and whyte breste in thilke place 
ther-as she hadde allowed him to louken hir the 
coler of the broche; but that was al. The olde 
grisel hadde wend to wel of him-selve in 

thinkinge 

thinkinge he coude unknitten ought elles; and 
thanne, slaked he of love, for any layes of 
mariage, minstralcyes, glees and gaye thinges 
seyd or songe binethe in the halles wher 
daunced was yet. Heconforted him-self with 
a draughte of spyced wyn that had y-blessed 
been, as was usaunce, y-set bisyde hem in a 
gold coppe; which wyn him warmede wel his 
stomak but nat the herte of his abated cod- 
pece. Blaunche nought wondred on his 
felonye for she was a mayde as in soule and of 
wedlok she aperceived nought but that that 
sheweth to mayden eyen as, garnements, 
festes, horses; and swiche thinges as for to ben 
a lady and maistresse, to winne a countee, 
make joye and reulen. Wher-fore, pleyde she 
childly with the gold akornes of the bedde and 
maked merveyle on the richesse of the chalon 
in which sholde be beried hir flour. Al be it 
som what late, the seneschal felte his gilt: he 
triste to tyme—cominge al though it wasted 
every day a party of that he mente to feste with 
his wyf, and he was fayn to yeve hir wordes 
for dedes. So he gan seye al maner thing by 
this and that; he highte hir the keyes of his 
holdes, gerners and chestes, the governaunce 
of his houses and demesnes with-outen any 
lette and, so as folk seyth in Toureyne, he heng 
aboute hir nekke the cantel of breed. She was 
as a ful-hot yong dextrer and demed hir gode 
man, he was the gentilleste in erthe; so, sit-. 
tinge up-right, she gan smylen, and she wex 

yet 

yet gladder lokinge on that fayre bed of grene 
samit ther, fro this forth, she hadde leve, 
certes, to slepe night by nighte. As he saugh 
hir al redy to pleye, the praty lord that ne 
hadde met but with fewe maydenes and only 
knew by comune strompetes whiche apes ben 
thilke on the fether-bed, was adrad of the 
pleyes slye, skippinge kisses and giblettes of 
‘love to whiche he hadde never been recreaunt 
er but to whiche he sholde ben, as now, 
cold as a popes obit. Wher-fore, he moeved 
him bakwarde to the beddes-syde, dredinge 
of his happe and seyde to his over-delitable 
bryd: 

“Wel, dere herte, ye be now y-worthen 
heigh-stywardesse and verray lady.” 

“ Nay,” quod she. 

“Wher-fore ‘ nay.’?” quod he, “ ben ye nat 
wel ladyed?”’ 

“No,” answerde she, “that ne shal I nat 
ben but if I have a child.” 

“Sawe ye the grene medes by the weye?” 
seyde the gode man eft. 

“Ye,” quod she. 

“Wel, they ben youre.” 

“O! I wol have mochel joye ther, in 
renninge after boterflyes.”’ 

“That is wysly seyd,’ quod the lord. “ And 
sawe ye the wodes?” 

“Ye, I ne kepe for to ben in hem by my-self 
and ye sholde me take aboute.”’ 

‘‘ But,” quod she, “ as reche me a lyte of that 

draughte that La Ponneuse hath.medled til us 
with swich care.” 

“Why so, dere herte, ye sholde sette your 
body a-fyre.” 

“Do!” quod she, freting for despyt, “I 
have a wil to yeve yow blyve a child and, for 
ought I see, thilke ipocras helpeth ther-to.” 

“Lo, lo! my litel prymerole,”’ seyde the 
seneschal which wiste by this word that 
Blaunche a mayde was fro heved to fote, 
“goddes good wil nedeth erst; and thanne, 
sholden wommen been in flouringe tyme.” 

““'Whan shal I be so?” axed she smylinge. 

“‘ Al so sone as nature voucheth sauf,” quod 
he, a-game. 

“This is than the cause,” quod she with 
pensif chere, “ why moder weep of thilke for- 
shapinge of myn. Yet Bertha de Preuilly, that 
so wel plesed is for she is maked wyf, tolde me 
no-thing nas esier in worlde.” 

“Tt is al after the age,” answerde the olde 
lord, “but have ye seyn in the stable 
that fayre whyte hakenay men of speketh 
so mochel?” 

“Ve, she is gente and ful lykinge.” 

“ Wel, I yeve yow hir to ryden up-on as ofte 
as yow list.” 

“ Heer,” seyde he eft, “dere herte, the 
boteler, chapelleyn, tresoroure, squyer, cook 
bailly, ye, yet the yonge knight Walter Mont- 
soreau that bereth my baner, and eek his 
yemen, capitaynes, gomes and bestes, alle ben 

redy to your bidding or they shullen be pyned 
with the corde.” 

“ But,” seyde she eft, “this alkamistres 
maystrie, ne can it nat be doon at ones?” 

“No,” seyde the seneschal, “ aboven any 
thing, we owen ben, us-selven, rightwyse to- 
forn god; for elles sholde we han a badde child 
covered under sinnes, which is expres ayeins 
canoun of holy chirche. How elles comen 
unbuxome lorels in erthe? Hir eldres, they 
not abiden wysly for to have clene soules and 
they maked harde wittes to hir children; the 
goodliche and vertuouse arn sowen of wemme- 
lees sires. It is the cause why we lete blessen 
oure beddes, as th’ abbot of Marmoustiers 
dide with thisoon. Have ye nat y-broke lawes 
of holy chirche?” 

“No,” seyde she tighte, “I was assoiled 
bifore masse and, sith, ne have nat doon the 
leste sinne.” 

“Ye be right parfit,” creyde the sleighe 
heigh-styward, “and delyted am I to han 
yow to wyve; but I have sworen blakke othes 
as an hethen.” 

“O! why is it?” 

“ Bi-cause the dauncinge nat ended and I 
ne mighte nat yow have to my-self, to bringe 
yow hider and kisse you.” 

With this worde, he took hir hondes cur- 
teisly, acoyede hem faste and dide hir goodly 
halve-wordes and countenaunces that maked 
hir al esy and happy. Thanne, as that she 

wery 

wery was for dauncinge and alle the cere- 
monies, she leye hir adoun, seyinge: 

“To-morwe, wol I loke wel that ye sinne 
nat.” 

And she lafte hir olde man faste wonderen 
on hir fayre beautee and gentilesse; unnethes 
wiste he whether to lete hir continue hir childe- 
wit, or elles to tellen hir why oxen chewe the 
code. Be it so he no-thing goode forn-caste, 
yet brende he of swich fyre at Blaunches wor- 
shipfulle graces by hir innocent and lythe 
slomeringe, he caughte corage to kepe and were 
this brighte jewel. With teres in his eyen, he 
kiste hir goodly sonnish heer, hir shaply eye- 
liddes, hir rede and fresshe mouth, and that 
right softly lest she awoke. And this was al 
his guerdoun, a domb gladnesse that brende 
his herte ay the more though it nat movede 
Blaunche. So the pore man biwayled the 
snowes of his sere elde and saugh wel how god 
hadde maked game in yevinge him notes to 
crakke whan he no lenger hadde teeth. 


HOW THE SENESCHAL WERREYDE WITH A MOST 
GOODLY FLOUR 


By the firste dayes, the seneschal ladde his wyf 
with blinde tales and bi-japed hir moste preys- 
worthy innocence. At erst, fond he as in his 
office of justyse, excusinges for to leve hir ofte 
by hir-self. Thanne, he occupied hir with 
visytinges on londe, broughte hir to vendages 

in 


THE VENIAL SINNE 17 


in his vynes at Vouvray and, atte laste, he 
served hir of nyfles and fables o thousand. 
Whylom, he gan seye that lordes nought baren 
hem as lowe folk; that erles children nere 
sowen but in certeyne hevenisshe conjuncciouns 
calculed with lernede astrologiens; whylom, 
that a man sholde stinte to bi-geten on haly- 
dayes for it was a greet travayl, and he heeld 
festes as he wilned to paradys-wardes with- 
oute threp. Now, he seyde that if, by hap 
eldres were nat in estaat of grace, children 
wrought on the day of Seynte Clara were 
blinde; of Seynt Genu, hadde the goute, of 
Seynt Aignan, the scabbe, of Seynt Roch, the 
pestilence; thanne eft, that tho that born were 
in Februare hadde alwey colde; in March, were 
to restlees; in Aprille, were naught, and that 
fetys knave children were sprongen in May. 
At o worde, he wilned that his were hool in al 
and hadde heer of two coloures; and, for this, 
nede were that alle covendble condiciouns be 
fulfld. Outherwhyl, he tolde Blaunche that 
mannes right was to bi-geten a child up-on his 
wyf of his sole auctoritee, and, if hir liste ben 
a vertuous womman, she sholde ben h60l at his 
wille; and, atte laste, he seyde they oughte 
abyde Lady Azay for that she were by the 
child-birthe. By al this, Blaunche wende hir 
instaunces were unqueme and, peraventire, the 
seneschal, a man of age and appertised, 
was hir wyser. Wher-fore, stoupinge hir, she 
thoughte na mo, nat but with-inne hir-self, of 

this longed-for child; this is to seye, she 
thoughte day and night as doon wommen that 
have a thing in minde, ne wiste she nat that she 
ferde as a baude renninge after the deyntee. 
Upon an eve, Bruyn fil in speche of children, a 
purpos he was wont to voyde as cattes doon 
water; but he was pleyninge of a wight 
dampned by him that morweninge as for greet 
harlotrye, seyinge that thilke, it nas no doute, 
sprang of eldres laden of dedly sinnes : 

“ By god! ” seyde Blaunche, “ as yow lyketh 
me yeve oon, nay but ye ben unshriven, I shal 
it thrasshe so sore, ye shulle be plesed with it.” 

Thanne, saugh this erl that his wyf was biten 
of an hoot desyr and that tyme it were he toke 
stryf ayeins hir maydenhode so for to thrallen 
it, quelle, daunte, yoke; or lulle it and quenche. 

“What, lefe myn, wole ye ben a moder?” 
quod he. “ But ye ne connen nat yet swich 
lady craft and ne be nat wont to holde and 
reule this hous.” 

“So, for to ben a verray countesse,” seyde 
she, “ and bere in my sydes a litel erl, moste I 
pleye the lady? Than so wol I doon and 
mochel what.” 

Blaunche, thanne, for winninge of linage, 
yaf hir to huntinge at the hert and the hinde, 
lepinge over diches, rydinge al day up-on hir 
hakenay by dale and doune, taking delyt in 
fleyinge hir haukes, unhodinge hem and cary- 
inge on hir fetys hond. This was as the 
seneschal had wold. But, by this mene, 

Blaunche 

Blaunche wan an appetyt lyk as a nonne or a 
prelat, this is to seye, hir lust was to breden. 
Thus she sharped hir strengthes and ne 
staunched hir hunger but lyte whan, as she com 
hoom, she whette hir teeth at meles. And she, 
by redinge legendes writen here and ther, and 
cutting awey with hir dedliche arwes th’ erly 
loves of briddes and of bestes, gan maken hir a 
mistihede of naturel alkemye that coloured hir 
visage and stered hir fostringe spirites. This 
tamed but lyte, nay, it egged, hir werreyinge 
entente which that lough, longed and frisked 
ay the mo. The seneschal hadde wend, in 
lettinge his wyf disporte in feeldes, to bete 
doun hir rebel virginitee; but his fraude ferde 
amis, for the wanwit love that ran in hir veynes 
throf the more of thise assautes, callinge for 
justes and tourneyinges as doth a newe dubbed 
knight. The gode heigh-styward knew, 
thanne, that he hadde miswent and that ther 
nas no delitable spot on a gredle. For sothe, 
he niste after this, what fode he mighte yeve 
un-to swich able and lusty vertu, for, the more 
he hir weried, the more she rebelled. By this 
fighte, ther moste be, nedes, oon overcomen 
and oon wounded, ye, with a two-fold feendly 
scar he hoped to godde his foreheed were of 
spared for swiche yeres as he sholde live. The 
povre seneschal unnethes mighte folowe his 
wyf at huntinges for fere to ben unhorsed. 
He swatte and puffed under his harneys and 
his lyf was drawinge to an end ther wher-as 

his 

his wel-bigoon stywardesse conforted hires 
and caughte joye. Ofte sythe at even, she 
wolde gon on daunce, and the gode man, 
wrapped aboute in his thikke clothes was al 
crampisshed with thise exercitaciouns in 
whiche he nedes moste take part. His office it 
was to take hir hond whan she dauncede the 
sarsinesshe wagginges, and to bere the light 
whan hir liste lede the torche dauncinges; and, 
nat for his akes, sticches and elf-shottes, he 
wolde yet smylen and hir seye som gentil and 
hertely thing after alle hir turninges, merie 
games and newe daunces, for he lovede hir so 
woodly that, hadde she axed of him an olifaunt, 
he wolde have gon fecche it anoon. 

Nathelees, up-on a day, he wiste that his 
lendes no-thing ne mighten with his wyves 
fresshe nature, and, makinge vertu of 
necessitee, he chees him to lete hir brydel go, 
trustinge som what in hir devocioun and sham- 
fastnesse; but algate sleep he nat but with an 
yé, for this he knew that god maked partriches 
for to be broched and rosted and maydenhodes 
for to be raft. Up-on a weet morwe, by swich 
weder as snayles trace forth, a sad weder able 
to dremes, Blaunche was at hoom, sete in hir 
chayer andraptinastudie. Causewhy? Lo, 
mo wonder assensiouns of lyfly spirites no 
thing ne never wroughte (and more darting, 
thurgh-darting, thurghout-darting and egre 
medecine, specifik or philtre is ther noon), than 
the sotil hete a-twixen the tow of a chayer and 

that 

that oon of a mayde sete by som tyme. And 
thus, she niste why, the countesse was des- 
tourbed of hir maydenhede that clouded hir 
brayn and gnow hir al aboute. Thanne, 
longed the gode man, sore anoyed ther-of, to 
dryven a-wey thoughtes that mighte bi-come 
springers of wedlees love. 

“Why make ye thus hevy chere, lefe myn?” 
quod he. 

“For shame.” 

“ ‘What al may yow offende?” 

“Lo! ich am nought a rightful wyf for-why 
I ne have nochild. Is it a dame with-out pro- 
genie? Nay. See, ech of my neigheboures 
hath children and ich am wedded for to comen 
ther-by, as ye befor to winnehemonme. The 
lordes of Toureyne have alle a greet plentee 
and hir wyves beren of hem pottes fulle: ye 
allone ben heireles. Men wol scorne us, ye! 
Wher wol bi-come your name, and youre 
londes and lordshipes? A child is his moder 
companion as by kinde, whos pley it is to cloute 
it, up-winde, graythe, clothe, despoilen, acoye, 
rokke, lulle, dressen and leye to slepe. And 
wel I fele, hadde I nat but halvendel oon, I 
wolde it kisse, wasshe, up-wrappe, nake and 
doon loppen and laughen al day longe as ladyes 
wone is.” 

“Nere but that, in bringinge hem forth, 
wommen deyen, and but ye be yet to lene and 
al to cloos, ye were by this tyme a moder...” 


answerde the seneschal, daswed by thilke 
streme 

streme of wordes, “ But wole ye bye oon al 
redy born? It ne shal yow coste nouther 
travayl ne peyne.” 

“Nay,” quod she, “ I wil y-like the travayle 
and the peyne, elles not wolde it ben oure. I 
woot wel it mot comen forth of me, sithen in 
chirche, men seyth how Jesus y-boren was of 
the mayde.” 

“Thanne preye we god,” quod he, “ so mote 
it be, and calle we to the vergene of Esgrig- 
nolles. Weyves, manye oon, han conceyved 
after a nyne dayes exercyse: ye sholden nat 
leve to doon oon.” 

Tho, the same day, Blaunche out-rood to- 
wardes oure lady of Esgrignolles arayed as a 
quene, rydinge up-on hir fyne hakenay. She 
werede on a robe of grene veluéttes with sotil 
gold lace lacinge, cutted un-to the brestes, 
havinge escarlat sleves, smale barres, an heigh 
hood set ful of riche stones and a gilded girdel 
that shewed hir girdelstede smal as a wand; 
the whiche aray she bi-highte til oure lady the 
vergene and, namely, as for the day of hir 
chirching. Sir Walter Montsoreau yede bi- 
forn, quik of yé as a sperhauk, swepinge the 
wey and takinge hede with his hors-men to the 
saufetee of the viage. Neigh Marmoustiers, 
the seneschal, napping for hete for it was in 
August, nodded on his dextrer as it were a 
diademe on a cow heed. Wher-fore a contree 
wyf, seeinge so perte and gentil lady by swich 
old a felaw, this wyf which rouked by a tree 

and drank of hir crokke, axed at a toothlees, 
wo-makinge crone that glened heer and there, 
whe’r this princesse were goinge for to 
drenchen old Deeth : 

“ Do wey,” quod she, “it is oure lady of the 
Roche-Corbon, the heigh-stywardesse of 
Poytou and Toureyne, and she seeketh a child.” 

“A! ha!” lough the yonge wenche as it 
were a loosed flye. Thanne, shewinge the wel- 
bigoon knight that ladde the route: 

“Vif he go tuppe hir, she wol sauve the 
waxen tapers and th’ offringe.” 

“How, my dere,” answerde ayein this old 
viritrate, “ik am a-mased she seke oure lady 
of Esgrignolles, for the preestes ben nat com- 
liche. She mighte wel abyde a throwe in shade 
by the belle-tour of Marmoustiers, she sholde 
be sone with childe, so quikke ben the gode 
faderes.”’ 

“Ye! baw for religious folk,” seyde a plow- 
mannes wyf, a-wakinge. ‘“ Wite ye what? 
The knight of Montsoreau is lusty and deliver 
y-nough, he may opne this lady herte in so 
muchel the more as it is al redy cloven.” 

And alle gunne laughen. Sir Walter hadde 
minde to gon hem an-hange til a wey-syde elm 
for hir mis-wordes; but Blaunche cryde out 
faste: 

“Beau sire, forbere yet a whyle; they ne 
have nat seyd al, and we shullen see by oure 
weye hoom.” 

Ther-with, she wex al rosy hewed and Sir 

Montsoreau gan right inwardly bi-holden hir 
as for to darten forth the gledy stremes of 
love. . 

But the unclosing of hir witte was al redy 
bigonne thurgh the sawes of the forseide 
cherles that gunne fructifyen in hir minde. 
Thilke maydenheed was lyk as tinder, and 
neded but o word to sette it a-fyre. 

And now, espyed Blaunche notable and 
bodely difference bitwixe hir olde housbondes 
thewes and the perfecciouns of this ilke Walter, 
a doghty swain that, nat to mochel brosten 
with his twenty-three yeer of age and streight 
as a shaft in his sadel, was wyde awaked as 
first belle of morwe-song whan, al the revers, 
the seneschal was aslepe, and eek manly and 
mighty ther his mayster was doun-cast. A 
greet and squar wight he was, swich as 
wenches take on gladlier than a volupeer, 
for no fleen come ther-by. Somme ther be 
whiche wolde chyde hem. But ye ne sholde 
caste stones on no wight, for ech hath libertee 
to slepe as him list. 

Avysed was al by the heighe-stywardesse so 
depe and royally wel that, by that they comen 
to the brigge of Tours, she lovede Walter inly 
and covertly as doth a mayde, unwist hir-selve 
what love amounteth. Anon, she bi-com a 
gentil womman, this 1s to mene she caughte 
desyr to hir neigheboures good, to that is best 
in man. She fil in love-syknesse, sinkinge as 
swythe to the depthe of wreechednesse sithen 

that al is fyr as fro the firste coveytise to the 
laste bétinge. And thus lerned she how, 
thurgh-out the eyen may glyde a sotil spirit 
causinge to swich greet fumositee in veynes 
of the body, foldes of the herte, nerves of the 
limmes, rotes of the heres, swetinges of the 
substaunce, celles of the brayn, straytes of the 
skinne, windinges of the chiterlings, pypes of 
the biles, and outhere whiche, with hir, were 
sodeynly sprad, skorkled, tikled, envenymed, 
cracched, reysed and maked to winse as though 
baskettes o thousand fulle of nedles were in- 
with hir. It was a mayden longing, a wel- 
biseye longing that blered hir eyen so that she 
bi-heeld no lenger hir olde housbonde but only 
yong Walter whos nature was mochel, as 
abbotes glorious dew-lappe. Whan the gode 
iman yede in to Tours, the “A! Ha!” of the 
prees of folk awaked him; and he com in greet 
pryde with his meinee to the chirche of oure 
lady of Esgrignolles, hight of tyme yore: La 
greigneur, “the gretteste,’ as who seyeth: 
“She that is the moste worthy of merite.” 
Blaunche paced in the chapelle wher children 
were axed at god and the vergene. Alloon 
was she ther as was usaunce, nay but biforn 
the seneschal, his squyeres and the folk 
lookinge up-on, whiche that stode the barres 
with-oute. Whan the countesse saugh the 
preest that hadde office to seye masses for 
getinge of children and to wryte doun avowes 
of offringes, she axed him whether ther were 

manye 

manye bareyne wommen. Wher-to the gode 
preest answerde ayein and seyde, he nought 
hadde to compleyne on; children broughten 
inne good rente to chirche. 

“And mete ye ofte sythes,” quod Blaunche, 
“with yonge wyves that han olde housbondes 
as is my lord?” 

“ Selden,” quod he. 

“Lo, have they evere geten linage?” 

““ Alwey,” seyde the preest, smylinge. 

“And what of tho that have lasse olde 
makes?” 

“ Som-tymes.” 

“OQ, oh!” quod she, “is ther than more 
lykelinesse with swich oon as the seneschal ?”’ 

“Ye, wisly,” seyde the preest. 

“ As how?” quod she. 

“Ma dame,” answerde the preest with sobre 
chere, “ bifore this age, god al only intermed- 
leth; thanne, after, men doth.” 

By thilke dayes, sooth was that wit and 
wisdom nas founde but only among clerkes. 
Thanne, maked Blaunche hir promise which 
was ful rich, in-so-muche as hir jeweles were 
worth wel two thousand sheeldes of gold. 

“Ye semeth right joyous,” seyde the 
seneschal whan, on the wey hoom, she dide 
trippe, daunce and snorte hir hakenay. 

“QO, ye! ” quod she, “I dar be bounde but I 
gete a child, sith somme shulle wercche ther-to, 
as the preest tolde me; I wol electe Walter.” 

The seneschal, first, mente to gon slee the 

preest; but he thoughte swich cryme wolde 
coste him to dere; so shoop he for to ben 
wroken subtilly with helpinge of the erche- 
bisshop. Thanne, er he eft saugh the watles 
of the Roche-Corbon, bad he sir Montsoreau 
gon finden a shadwe in his owene contree, the 
whiche yong Walter dide; he wiste how his 
mayster wroughte up-on wraththe. In stede 
of this ilke Walter, the seneschal took to his 
servyse the sone of sir Jallanges whos feef de- 
pended of the Roche-Corbon. He was a 
youngling y-clept Renee, neigh fourteen yeer of 
age. Bruyn chees him as page til that this 
child were of elde to ben a squyer; and he sette 
over his men an old crepul with whom he hadde 
goon wyde aboute in Palestyne and elles where. 

Thus, wende the gode man he sholde nat 
bere no branched cokewoldes hornes upon his 
heed and mighte yet sadle, brydle and holden 
inne his wyves rebel maydenheed that kikked 
as mule caught in his trays. 


THAT WHICH NAS BUT VENIAL SINNE 


Tue Sonday after the coming of Renee to the 
Roche-Corbon, Blaunche wente on the hunte 
with-oute hir gode man; and, in forest neigh 
Carneaux, she saugh a monk; hir semed, he 
pressed a mayde faster than nede were. And 
she sette spores, cryeinge to hir gomes : 
“Ho! ho! hold him that he nat kille hir! ” 
But nat so sone nas the heigh-stywardesse 
y-come 

y-come uppe that she ne hastily plighte hir hors 
aboute, and the sighte of that the monk bar 
letted hir to dryve forth the hunting. In-toa 
studie she fil by the weye hoom and the derke 
lanterne of hir wit opened and receyved a 
shyninge light that clered rideles a thousand, 
as chirche peintures or outhre, gestes and 
layes of minstrales or bisinesse of briddes. 
Sodeynly, she discovered the brighte lore of 
love writen on alle langages, eek yet on that 
oon of carpes. For sothe, is it nat folye 
t’ assaye for to hyden this science fro 
maydenes? Erly wente Blaunche to bedde 
and erly she seyde to the seneschal : 

“ Bruyn, ye have me bidaffed and ye oughte 
swinke as swonk the monk of Carneaux with 
the mayde.” 

Old Bruyn mis-douted him that his mescheef 
were uppe. He loked on Blaunche so kene, his 
fyry ernest mighte nat ben amiddewardes and 
answerde lythe ayein : 

“Lo, herte myn, as I yow took to wyve, I 
hadde more love than might. I triste on your 
misericorde and vertu. This disese temeth me 
on bere and shal sone make you free. So 
longe abyde til I deye from you; it is only the 
requeste that yow axeth he which that is your 
mayster and may comaunde, yet wilneth be not 
but your firste ministre and lowly subgit. As 
bitraye nat the worship of myn hoor heed. In 
swich a nede, ther hath been lordes have slawen 


hir wyves.” 
“What? 

“What? wolde ye doon me dye?” quod she. 

“Nay,” answerde he ayein, “I love thee 
over-mochel, swete! Ye, thou art the blosme 
of myn age, my hap and welfare. My righte 
doughter art thou. The sighte of thee gladeth 
myne eyen, and, for thy sake, I may bere 
aught, be it joye or sorwe. I yeve thee leve of 
al, so that thou grucche nat over-muche of 
povre Bruyn that maked of thee an heigh lady, 
riche and worshipped. Ne shalt thou nat ben 
a fair widewe? Lo, thyn hap shal ese my 
deyinge.” 

And he fond yet a tere in his dreyde eyen; 
it trikled al hoot on his falwe cheke and 
fil on the honde of Blaunche which that sory, 
as she saugh the grete love of this olde 
housbonde that wolde leye him-selve in grave 
but to plese hir, seyde laughinge : 

“Baw! Wepe nat. I wol abyde.” 

Ther-with-al, the seneschal kiste hir hondes 
and served hir with litel pigeounes fare, 
seyinge on deep ernest : 

“ But and thou wiste, goode myn, how in thy 
sleep I acoyede thee, swete, now heer, now 
there.” 

_ And th’ olde ape clawed hir with bothe his 
hondes that were al skinne and bones. 

“ And,” seyde he stille ther-after, “ I dorste 
nat waken this cat but she mighte stranglen 
myn honour, so as, at this craft of love, I ne 
sette but myn herte a-fyre.” 

“A!” seyde she eft, “ ye may streyne me in 

armes. I do no fors ther-of, yet whan myne 
eyen ben opne.”’ 

With that worde, the pore seneschal, 
cacching forth the smale daggere from a table 
ther-by, raughte it hir, seyinge with rage: 

“Dereling! Do and slee me or lat bileve 
thou lovest me a lyte.” | 

“Yis, yis,” seyde she al agast, “I mene to 
love you mochel.” 

And so bifel, this yonge maydenheed turned 
up-on the olde man and heeld him lowe; and, 
for thilke falwe Venus feeldes sake, Blaunche, 
of the malis of womman-kinde, maad wende 
aboute hir olde housbonde as_ milleres 
mule: : 

“ Goode Bruyn, I wilne this; nay, that! com 
Bruyn, Bruyn! ” 

Ther nas but “ Bruyn! ” at every word. So 
that Bruyn sorer stikked was with his wyves 
clemence than he nere with hir shrewednesse. 
She twiste his brayn, wilning were al fyr-reed; 
and, with the leeste moeving of hir browes, she 
angred him so wood, he smoot every thing 
adoun; and whan she was sorweful, the wofulle 
heigh-styward on his sete of justyse, gan 
shoute ever in oon: “ Hang him! ” 

Any other hadde ben deed as a gnat after 
swiche mayden bataylles; but so lyk steel was 
Bruyn, he was hard to overcomen. Up-on an 
eve, as Blaunche hadde set every thing up-so- 
doun, brosten bestes and folk and desespeired 
with hir wrawe corage th’ ever-lastinge fader 

which 

which hath tresoures of pacience, sith he 
tholeth us, she seyde, as she wente to 
bedde : 

“ My goode Bruyn, I have a-lowe fantasyes 
that me byte and whette and, thanne, go to 
myn herte, sette my braynes a-fyre and egge 
me to wikke thinges, and, by night, I dreme of 
the monk of Carneaux...” 

“Lefe myn,” answerde the seneschal ayein, 
“thise be fondinges and temptaciouns of the 
devel, swiche as they connen withstonde, 
freres and nonnes. Lo thanne, and ye wole 
doon your soules cure, go shewe your shrift 
to the worthy abbot of Marmoustiers. He 
shal rede yow for the beste and sette yow in-to 
rightwisnesse.” 

“Yet to-morn wol I thider,” quod she. 

And al so sone as day was, she gan hye un-to 
the gode monkes, whiche that, wondringe to 
seen in hir covent so bright a lady, diden sinnes 
mo than oon that evening; and, for the nones, 
they ledde hir in hye fether un-to hir reverent 
abbot. Blaunche fond him in a grove by a 
rokke under a shaded arche, and she maked a 
merveyle of his holy chere al-though she nere 
nat wont to have over mochel respect to whyte 
heres. 

“God yeve yow good lyf, ma dame! ” quod 
he. “ What come ye seke so neigh deeth, ye 
that ye be so yong?” 

“Your precious avys,” quod she, bowing 
with hir curteisye. “ And so plese you gye an 

unmeke 

unmeke sinner, I were fayn to have so wys a 
confessour.” 

“ Childe,” answerde the monk with whom 
old Bruyn hadde knit up this knakke, “ and but 
I ne hadde the colde of an hundred winter on 
this pyled heved, I ne mighte nat herkne to 
your shrifte, but sey on, and, if ye fare to 
paradys, that were gladly thorough me.” 

Ther-with-al, the heighe stywardesse shadde 
the trufles up-on hir conscience and, purged of 
smale giltes, drough forth un-to the after-math 
of hir confession. 

“ A! fader,” quod she, “I mot telle yow, a 
desyr eyleth at me day by day for to geten a 
child. Is this wrong?” 

“ Nay,” quod the abbot. 

“ But,” seyde she eft, “myn housbonde is 
unmighty by kinde to kerve the clooth poverté 
is maad of, as olde wommen seye by the wey- 
syde.” 

“Thanne,” quod the preest, “oughte yow 
live al clene and lete noon swich thought ben 
hanginge in your herte.”’ 

“But I have herd lady Jallanges tellen, it 
nere no sinne, so men ne caughte neyther profit 
ne delyt.” 

“ Delyt ther is alwey ther-inne,” seyde the 
abbot, “ and ne weneth ye nat that a child, it 
be a gayn? But festneth in your thoughte 
that it shal ben a dedly sinne to god-ward and 
a cryme as to men if a womman graffe in hir- 
self an imp with felaweshipe of a man she ne 

be with rightfully wedded. Wher-fore, any 
that sette holy lawes on sixe and sevene shal 
cacche grete harmes in next worlde and be put 
to be subget to grille feendes with sharpe and 
bytinge clucches; and she shal roste in 
flaumende fyres bi-cause, heer, she warmede 
hir herte som-what more than she sholde.” 
Ther-with-al, Blaunche clawed hir ere, mused 
a lyte and seyde: 

“Tel me, how so dide the vergene Marie?” 

“Ho!” answerde the preest, “this is a 
mistihede.” 

“What may that word be to mene?” 

“ A thing men cannot telle the why, and that 
we ben holden for to bileve with-oute at-do.” 

“ And, say,” quod she, “ mighte I nat bringe 
forth a mistihede?” 

“This oon,” seyde th’ abbot, “ nis bitid but 
ones; it was for the sone of godde.” 

“Goode fader! Goddes wille is it that I 
swelte? or that, as I have been wys and sound 
of understonding, I falleinsom folye? Here- 
of lyth greet peril, in-so-muche as thinges crepe 
in me and waxen hoot. I nam namore in my 
righte wit and do no fors of no-thing. I wolde 
skippe over walle, renne shamlees thurgh feelde 
and caste al to grounde, mighte I but see that 
brente so hote with the monk of Carneaux. 
And the whyles that swiche rages beten in on 
me and stingen aboute body and soule, I take 
no hede of god, develes or housbonde. I 
stampe and renne up and down. I wolde 

bresten lavour, pot-house, austriche yerd, 
pultrye, houses of office and al. So waxe I 
wood, I woot nat how to telle it. I dar nat 
yow knowleche alle my mescheves. For-why? 
I have it so hote whan I speke ther-of ; and this 
desyr, so god it warie, renneth up-on me now 
wel y-nough. But how if folye cacche me, 
stekke me and quelle my vertu? How thanne? 
God that hath bred this grete love, shal he 
dampne me?” 

And with this worde, the preest it was that 
clew his ere, al a-whaped with the wayment- 
inges, arguinges, wit and wisdom a mayden- 
heed compasseth. 

“ Childe,” quod he, “ god hath us shed fro 
dombe bestes and shapen a paradys which it 
lyth in oure might to winnen; and for-thy, he 
sente us understonding to ben a rother that 
stere us ayeins the tempest of overthrowinge 
lustes. Ther is a manner how to pyne your 
engyn in your brayn with fasting, over-greet 
travayl and othre wyse thing; and, in stede to 
startle and winse as a loos dormows, wel ought 
yow preye til Oure Lafdy, slepe in the bare 
flore, governe your hous and _ eschewen 
ydelnesse.” 

“ Af fader, whan ich am sete in chirche, I 
ne see preest ne auter, but only the child Jesus 
that me maketh longe for the tother thing. 
But answere ye to me: what if myn heed go 
al miswey, if I worthe to wood and falle in laas 
of lover” 

&¢ If 


THE VENIAL SINNE 35 


“Tf it so were,” seyde th’ unwys preest, 
“thanne, sholde ye ben in the cas of seynte 
Lidora, which that, on a hoot someres day, 
faste asleep with legges leyd heer and there 
and clad lighte, was approched by a young 
man fulfild of falshede; and he, coy-foot, 
gat on hir a child. But, in-so-muche as 
thilke seynte no-thing ne wiste of swich gyle 
and mazed to be delivered, weninge that the 
swelling of hir purs it were a sore syknesse, 
she nat dide penaunce but as for a venial sinne; 
for no deyntee nadde she felt of this stelthe, 
as the lither cherl him-self confessed, seyinge 
on the gebet ther he was to-hanged that the 
seynte hadde stered never a del.” 

“O! fader,” quod she, “ trusteth wel, I nil 
stere no-thing more.” ~ 

With that, she slit awey lightsom and lythe, 
smylinge and castinge hir wit aboute how she 
mighte doon a venial sinne. Whan she was 
repeired fro the grete covent, thanne saugh she 
in the castel yerde litel Jallanges rydinge at 
the ordinaunce of th’ olde squyer; he torned 
and wente on his stede, plyinge him-self un-to 
the moevinges of thilke, prikking up and doun 
with his wentes and turninges, right goodly; 
sittinge heighe on horse, so fresh, so yong, so 
weldy, tonge ne may it telle. He sholde have 
doon envye to quene Lucresse that rafte hir- 
self hir lyf for she was bi-smotered ayeins hir 
wil. 

“Ah!” seyde Blaunche with-inne hir-self, 

“were this page nat but fiftene yeer of age, I 
wolde fayn slepe faste by him.” 

For which, maugree the to greet youthe of 
this gentil page, she loked ententifly at diner 
and soper on Renees blake lokkes and fair 
skinne and wondred on his semelihede, on his 
eyen namely that welles were of cleer shyninge 
light and of a greet hete of lyf he was afered 
to casten, dere child! 

Now, on an even, as the heigh-stywardesse 
was musinge in hir chayer, old Bruyn axed hir 
what mighte be the cause why. 

“T trowe,” quod she, “that ye have doon 
mochel travayle in armes er-dayes, ye ben so 
forswonken.” | 

“O!” answerde he ayein, smilinge as they 
doon, olde men whan they ben up-on hir 
amorouse remembraunces, “at thrittene yeer 
and half, I gat a child on my modres 
chamberere.” 

Blaunche, nat axinge of namore, gessed the 
page Renee was lyk to be sufhisaunt and took 
greet confort. She dide daliaunce to th’ olde 
wight and rouled aboute in hir dombe desyr as 
a cake that gadereth flour. 


HOW AND WITH WHOM WAS MAAD THE 
FORSEIDE CHILD 


THE heigh-stywardesse ne dremd hir nought 
longe how for t’ awaken by and by the pages 
love, and she fond out swythe the natural snare 

with 

with which arn caught up the doughtieste. 
Thus she it leyde : in the hoteste of the day, the 
gode man wente to reste after the sarsinesshe 
gyse, as was his wone sith he-ferde from holy 
lond. During this space, Blaunche was by hir- 
selve in feeld or wroughte at swich nedle- 
werke as wommen embroude or purfile; and, 
ofte sythe, she abood in halle and saugh to the 
clothes, leyde up the shetes or ran abouten as 
hir liste. Now thanne, apoynted she this stille 
houre til acheving of the pages educacioun in 
settinge him to rede on bokes and bidde his 
preyeres. So, by the morwe at none tyde as 
the dede sleep fil on the seneschal, y-hevied with 
the hote sonne that skorkleth with his 
brighteste bemes the hil of the Roche-Corbon, 
so muche that nedes it moste be to slombren, 
but if a wenche be blowen aboute, myned, newe 
prikked by a feendly virginitee ..., Blaunche, 
thanne, perched hir right gentilly in hir gode 
mannes lordly heigh chayer, which she ne fond 
nat to hye why she rekned on aventures of 
prospective. The sleighe byrde sat fetisly asa 
swalwe on neste and bente hir mery heed on hir 
arm as a child asleep, but in castinge hir pur- 
veyaunces, she opened joly eyen that smyled 
and twinklede biforn on the derne and queinte 
geres, fnesinges, bagginge lokes and longinges 
of him that was aboute to lye at hir feet, no 
ferre aweye than an old flee mighte hoppe. 
And, for sothe, she drow up so neigh the veluet 
tapite ther sholde sitte on knees the sely child 

whos soule and lyf she hasarded so wantounly 
that, al hadde he been a stoon seynt, his yé 
moste nedes folwe the foldes of the garnement 
by cause of biholdinge and wondring on the 
perfecciouns and beautee of the fyn leg shewed 
by the whyte hose of the heigh-stywardesse. 
No wonder was though a wayk knave sholde 
be caught in a trappe wher-as the hardieste 
knight were gladly fallen. Whan she hadde 
torned to right and lafte, moeved aboute, shift 
hir body and founden out the place ther best lay 
the lure, she cryed out softe: “ Oh! Renee! ” 
... Renee that was in halle as she wiste, sterte 
in and shewed his broun heed bitwixe the 
dore-curteins. 

“Your wille, my lady?” seyde the page. 

He was of-holdinge, of greet reverence, his 
cappe of scarlet-reed veluét, lasse reed yet than 
his goodly chekes, dimplede and right fresshe. 

“Come hider,” seyde she in hir smal voys; 
this child so drow hir and took up, hir herte 
quaked. 

Sooth is, no preciouse stones nere so brighte, 
ne book-fel whytter than his hewe, ne womman 
so goodly of shape. How fairer, lo, and com- 
lier he seemed now, she was thus neigh to hir 
desyring. And beth ye siker, the joly pley of 
love shon brighte with al this youthe, goode 
sonne, stillenesse, and al. 

“ As rede me the litanies of oure lady the 
vergene,” seyde she, reching him an open book 
on hir preying-stole, “ that I knowe whe’r ye be 

wel scolered with your mayster. Thenketh 
yow nat the vergene bright?’ axed she 
smylinge whan he heeld th’ enlumined houres 
that shinen of asure and gold. 

“It is a portreyture,” answerde he, sham- 
faste, castinge his yé a lyte on his so gracious 
maystresse. 

“ Rede, do rede! ” 

Ther-with, he gan in bisinesse, Renee, to 
rehercen thise moste swete and aungellyke 
litanies; but, trowe ye, the ora pro nobis! of 
Blaunche wenten ay wayker and wayker lyk 
sounes of a horn on londe; and, as the page 
redde on, utterly loude: “QO! misteriouse 
rose,” the chasteleyne that herde well, 
answerde with a lyte syk. And now, Renee 
wiste that Blaunche, she was asleep. So, he 
began wayten hir, castinge on hir alle the bemes 
of his sighte. Ne noon other song roughte he 
thanne to singe, save a lay of love; for glad- 
nesse, his herte leped and up-sterte in-to his 
throte, so that the lasse brenninge of bothe 
thise joly maydens niste whether that it was, 
and, hadde ye hem seen, never nolde ye bringe 
swich an other couple in-fere. Renee fested 
him by the eyen and gan casten of fruytes o 
thousand rypened of this semely flour, and, in 
this blisse, he leet falle the book, wher-of he 
wex folish as monk caught in lecherie; but 
eek, ther-by, he wiste How that Blaunche 
slomrede faire and faste, for she nat stered; 
and the wyly thing wolde nat have opened hir 
yén 

yen to yet grettere perils : she triste that outher 
thing sholde falle bisyde the book of houres. 
Lo! biholde, ther nis no wors fantasye than 
that oon to gete child. Now, the page was 
fayn to seen his lady foot that was shod streyte 
in a deyntee shoo of pers colour. She hadde 
it bistowed singulerly on a foot-stole, for she 
was sete to heigh in hir lordes chayer. This 
ilke foot was smal in compassing, bent som- 
what, about a two fingres brood, long as an 
hegge-sparwe (in-taken the tayl) and narwe at 
ende: a delicat, mayden foot, as worthy of a 
kisse as theef of a rope; a fairye foot deynte- 
vous, able to dampne an archaungel; a spekinge 
foot, impish and wantoun, that yeveth a man 
desyr to refiguren right swich even-lyk a peyre 
for to kepe forth in this worlde oon of the 
lovely werkes of godde. Fonded was the page 
to unshoon this inviting foot. With this 
purpos, the bemes of his eyen lighted of al the 
fyr of his age, swongen up and doun as a belle- 
clapper fro winsom foot to slepinge face of his 
lady and maystresse, herkninge hir sleep, 
takinge in hir breeth; and, for the nones, he 
niste nat whether were swetter to kisse, the 
fresshe and rody lippes of the heighe- 
stywardesse or this spekinge foot. Eft-sone, 
of reverence, fere or, it mighte be, of verray 
love, he maked eleccioun of the foot and kiste 
hit cloos as a mayde that nat dorste. Thanne, 
as swythe, caughte he ayein the book, feling his 
hewe wexen yet redder, and, al yerne for glad- 

nesse, he gan cryen out clere: “ Janua coelt”’ 
—yate of hevene—... But Blaunche ne brak 
nat hir sleep, trowinge that the page wolde stye 
fro foot to knee and, so forth, to hevene. She 
wex in sore despyt whan litanies endede with- 
oute skathe, and Renee, which wende he hadde 
over-mochel hap as for oon day, issed out of 
halle, al perturbed, richer of thilke hardy kis 
than oon that pikked hath the pore-box. 

The heigh-stywardesse, by hir-self, gan bi- 
thinke how the page mighte wel tarien by the 
weye if he were aboute to singe magntficat at 
morwe-song. So, for next day, she forn-caste 
to up-reyse hir foot a litel wight and kythe the 
nose of that that they clepen “ parfit beautee ” 
in Toureyne bicause it is never defaced ther- 
oute and abideth ever fresh. Juggeth if the 
page, al eschaufed with the conceits of the day 
biforn and rosted of his desyr, longed for the 
tyme to rede in the love-book. He was called 
up and wente eft thurgh the forme of the 
litanie, and Blaunche spared nat for to slepe. 
Thanne, thilke Renee leyde hond to the faire leg 
and bolded to fele whether the burned knee or 
ought elles were of samit. The povre child, 
holdinge his desyr inne for fere ne dorste do 
but shorte devociouns and lighte strokes, and, 
al kiste he, yet softly, this goodly clooth, he 
heeld him coy; the whiche, as she gessed with 
hir soules feling and hir hertes understonding, 
the heigh-stywardesse that dide al hir peyne 
for nat to stere, him cryeth : 

“ How 

“ How now, Renee, ich am on slepe! ” 

Heringe that he thoughte was a soor repreve, 
the page, adrad, fledde, leving bihynde bokes, 
bisinesse and al. Ther-with, the heigh- 
stywardesse added this preyere to the litanies : 

“ Holy vergene, how harde ben children for 
to maker ” 

At soper, the page swatte adoun his bak as 
he com serve his lady and lord. But he was 
mazed when Blaunche caughte him th’ alder- 
moste wantoun wink that womman ever caste; 
and right lovely and mighty it was, for it 
wroughte this child to hardy man. And, on 
the same evening, whan Bruyn was at 
sessiouns, the page wayted and fond Blaunche 
asleep, and maked hir for to mete a blisful 
sweven, He rafte hir that so sore misesed hir 
and so freely put to hir of sede to children that, 
with the superfluitee, she mighte have geten 
tweyne. And thanne, the wyf, henting the 
page aboute the heed and clipping him cloos, 
creyede out: 

“OQ! Renee, thou hast me awaked ! ” 

For certeinly, at this pleye no slepe were 
able to laste; and they wenden bothe that 
seyntes sholde slepe with y-clenched festes. 
With that dede and with-oute no forther un- 
told wonder, thurgh a benigne propertee that 
fortune voucheth sauf un-to wedded men, the 
descente of the fetys and semely hornes sitting 
to cokewoldes fil on the gode housbondes heed; 
he feled no-thing ther-of. 

After 

After this brighte feste, the heigh-styward- 
esse wente al-hertely un-to hir mid-dayes restes 
in frensshe gyse, the whyles that Bruyn wente 
un-to his after the sarsinesshe fasoun. But, 
with thilke restes, she fond oute how bet was 
the pages lusty youthe than th’ elde of olde 
seneschals; and by night, she buried hir in the 
shete fer from hir housbond which was sour 
and scalled, as hir thoughte. Thanne, what of 
slepinge and waking a-day, what of lyinge 
forth in restes and seyinge litanies, felede the 
heigh-stywardesse flouren in hir softe sydes 
that of-springe she so yerne syked after. But 
yet thanne, ran hir thought more on the dede 
than on the fruyt. And also thenk ye that 
Renee coude now rede, nat only on bokes but 
eek on his faire ladyshippes eyen, for whom he 
hadde blythely cast him-self in-to the fyr, if hir 
willes had been. 

Whan that, bitwixe hem, hadde y-drawe 
been many a goodly and winsom foruh, ye, mo 
than an hundred, the litel stywardesse hadde 
care and thought for the soule and lyf of hir 
frend the page. Lo! up-on a reiny morwe, as 
they hadde pleyd lyk children bothe innocent 
from heed to fote, Blaunche, algate with child, 
him seyde : 

“Com neer, Renee! Wostow that wher-as 
I have doon veniale sinnes, for I was 
asleep, thou hast doon deedliche many 
oon?” 

“ Al lady myn,” quod he, “wher wol god 

caste swiche of his soules as shullen be 
dampned, if that be sinne?” 

Blaunche braste out to laughe and kiste him 
on the forheed. 

“ Hold thy tonge, nyce childe, for it is heven 
in balaunce and bihoveth that we bothe winne 
it if thou wole never dwelle fro me.” 

“ Oh! I have myn heven here! ” 

“Never telle me,”’ quod she, “‘ ye ben a mis- 
bilever, a badde boy; and thou wost nat that 
that I love, it art thou.” 

“Thou nost that ich am goon with childe, 
and, with-inne a whyle, no more shal it hyde 
it-self than the cop of my nose. Lo, what wol 
the abbot seye? What wol my lord? What 
though he wexe wrooth? He mighte thee 
quelle. Me thenketh, childe, your beste is to 
faren un-to th’ abbot of Marmoustiers, discure 
your sinnes and leve him purveye that dow 
doon by the seneschal.” 

“Ey!” seyde the sleighe page, “and I 
biwreye the secree of oure love, he wol leye 
ther-on a curs.” 

“ As in this worlde,” quod she, “he may 
wel, but thy blis her-afterward is dereworthy 
to me.” 

“Now, wole ye so, swete herte?” quod 
he. 

“Ye,” answerde she, som-what waykly. 

“ Thanne, wol I henne; but go slepe ye eft 
so that I bidde farewel.” 

And the gentil couple rehersed laste litanies 

as 

as though they bothe for-sawe how hir love 
sholde ende in his aprille. 

Thanne, on the morwe, rather for to save his 
dere lady than for his owene sake, and also 
bi-cause of obeyinge, wente forth Renee 
Jallanges un-to the grete covent. 


HOW OF THILKE SINNE OF LOVE WAS DOON SOOR 
PENAUNCE AND TAKEN DEEP MOORNING 


“Hoty god!” shrighte the abbot whan the 
page y-told had hool the tale of his softe sinnes, 
“thou art th’ abettour of an huge felonye and 
hast broken feyth with thy lord. Wostow, 
page of mescheef, that, for this thing thou 
shalt brenne by al eternitee...ever-more? 
And wostow what it is to lese heven for a 
deedly, slyding tyme in erthe? Woful thou! 
I see thee cast for ay in the put of helle; ne, 
but so be thou paye god, erst in this worlde that 
thou owest for thilke grete wrong.” 
Ther-with-al, this olde gode abbot that was 
of the flesshe seyntes ben of maked and welte 
greet auctoritee in londe of Tours, affrayed 
the yonge man with an hepe of enhortinges, 
cristene speches, hestes of holy chirche and 
othre wel-sounede thing a thousand, as manye 
as is able a feend to devyse in six waykes space 
for taking up a mayde. And finally, Renee, 
which was in the trewe mekenesse of innocence, 
bowed his herte to th’ abbot. 
Lo! this ilke, wilninge to maken an holy man 
vertuous 

vertuous for ever of this childe up the poynt 
to bicome badde, enjoyned him he sholde, erst, 
gon doon obeisaunce to his lorde and shewe him 
his harlotryes; thanne, if he came sauf of this 
confessioun, to take the croys and gon forth- 
right til holy lond, wher he sholde bleven un-to 
the ende of fiftene yeer and werreye with the 
hethene. 

“ Ey, holy fader,” quod he al mased, “ were 
it longe y-nough fiftene yeer to quyte me of so 
mochel blis? Allas, but-if ye knewe it: the 
gladnesse I hadde, worth is yere a thousand.” 

“God wol ben a good felawe. Go!” seyde 
ayein th’ olde abbot, “and do no more amis. 
Up that condicioun, ego te absolvo, I assoille 
thee.” Ther-with-al, pore Renee wente ayein, 
repented utterly, to the castel of the Roche- 
Corbon; and the firste he mette with was the 
seneschal, in bisinesse to doon polisshe his 
harneys, testers, helmes, bracers and al his 
gere. He was seten on a greet marbul bench 
ther-oute, plesed to see his brighte wepnes 
that broughte him in minde his merie happes 
of holy londe, his doughty dede, the wenches, 
et caetera. As that Renee fil doun on knees 
biforn him, the gode lord wex astonied : 

“ What is this?” quod he. 

“My lord,” answerde ayein Renee, “so 
biddeth the wightes stonde a-weye.” 

And whan they goon were, the page tolde out 
his gilt, how he had assayled his lady 
slepinge, so that he sholde have, sure, geten on 


hir 

hir a child, lyk the man with the seynte, and 
how he cam, at heste of his confessour, to 
putte him in the disposicioun of the offended 
housbonde. With thise wordes, Renee Jal- 
langes leet his lovely eyen falle, whenne was 
sprongen al the mescheef; and he heeng his 
bare heed adoun, with fallinge armes, waytinge 
buxomly on his harde stounde and goddes wil. 
Nat so whyt was the seneschal that he ne 
mighte blenche yet more. And ther-fore, he 
paled as newe-bleched shete, spechelees for 
angre; thanne, this olde man, though that he 
not hadde in his veynes vital spirites ynowe for 
bi-getinge of a child, fond ayein in this hote 
ernest more vigour than nedeth to quellen a 
man. With his herd honde, he caughte forth 
his mighty mace of steel, reysed it, twighte and 
caste with swich ese, it semed a bal to pleye 
with bowles, and launched it on the pale for- 
heed of thilke Renee which that, as knowinge 
he had doon his lord grevous mis, abood meke 
with forth out-straught nekke; he wende he 
sholde abye hool the gilt for his lady in this 
worlde and the nexte oon. But swich goodly 
yonghede and alle the kindely alurements of 
this welefulle cryme founde grace in the olde 
mannes herte, how so be Bruyn kepte a sterne 
chere. And thanne, throwinge his mace a-fer 
on a dogge whos brayns he out-quelled : 

“ Lat a thousand millioun clawes byte for ay 
the knukles of hir that bi-gat him that sowed 
th’ oke of which was maad the chayer on which 

thou 

thou puttest me the hornes! And as mochel 
to tho that bi-geten thee, cursed page of 
mescheef! Go ayein to the devel fro wham 
thou art y-spronge! henne! aweye fro me, the 
castel, the lond! Abyd nat an inche mo, elles 
I shal devyse thee a deeth by esy fyre, doinge 
thee curse twenty tyme a stounde thyn ugly 
baude...” 

Up-on thise firste wordes of the seneschal, 
which was turned ayein to his owene youthe at 
regards of curses, the page fleigh, letinge him 
quyte of the remenaunt : he dide wel. 

Bruyn, fired of fel rage, spedde him to 
gardin-warde faste as feet might gon, 
acorsinge alle, smitinge and ravinge; ye, he 
dasshed from a swaynes hondes three bacins 
of broke mete for the houndes; and so was he 
bistad with angre, he had nat knowen a comb 
from a mercer and had wel striken doun oon 
for outher. Eft-sones, he espyed his rather 
mayde-wyf, she was lokinge forth in covent 
rode, unwar that never mo sholde she see the 
page. 

“ Ah! ma dame, by the develes rede, treble 
fleshhook, am I a swolwer of japes and a babe 
to bileve ye han so greet an entree, a page may 
forth in go pace and yow nat awake? By the 
deeth ! by myn heed! by the blood! ” 

“In good feyth,” answerde she, which 
understood how the myne was y-blowen, “I 
feled it ful free, but sith ye never ne wissed 
me the thing, me thoughte I was dreminge.”’ 

The 


THE VENIAL SINNE 49 


The seneschalles grete ire malt as snow 
ayein sonne, for yet goddes wraththe 
hadde ben aslaked with a smylinge of 
Blaunche : 

“ © thousand millioun develes take this mis- 
bigeten child! I swere that...” 

“No, no. Benatsocurst,” quod she. “If 
so be it is nat youre, it is myn, and seyde ye nat, 
this ender-even, ye wolde love what came of 
me?” . 

And over al this, she rong him out swich a 
tale of arguinges, whyte wordes, pleintes, 
quereles, teres and othre womannisshe pater- 
nostres, as, first, that the demeines sholden nat 
ben escheted to the king, that never nas child 
more innocently cast in ingot, and this and 
that and muchel more; so that the gode coke- 
wold softened; and Blaunche, whan she saugh 
hir tyme, seyde : 

“Wher is the page?” 

“ He 1s goon to the devel.” 

“What ! have ye sleen him?” 

And, al pale, she gan to falteren. 

Bruyn niste wher he sholde bi-come as 
he saugh wanen the blisse of his olde dayes 
and, for hertes ese of hir, fayn hadde he 
shewed the page; for which he bid him to hye: 
but Renee, for his lyf, was flowen. Al so 
sone as that Blaunche wiste of the forseyde 
ilke abbot the penitence y-leyd on hir chosen 
freend and how he was passed over see, she fil 
in mochel sorwe, ever seyinge : 

D ‘Wher 

“Wher is he, povre wight amidde periles for 
me?” 

And she called after him among as doth a 
child that leveth his moder no reste til that his 
wilninge be graunted. With this wo-makinge, 
th’ olde heigh-styward, felinge he was in the 
gilt, peyned him to doon thinges o thousand, 
lakkinge oon, for makinge Blaunche happy; 
but no-thing savoured so wel as the pages 
swetenesses. 

How so it be, on a day, she bar the longed- 
for child. 

And witeth wel, it was a goodly feste for the 
worthy cokewold, for the fader lyknesse 
y-grave was al-hoole on this fayre issue of love. 
Blaunche gladed and caughte ayein som-what 
of hir pleyinge chere and flour of innocence 
that mirthed the seneschalles olde houres. 
Day by day, as he saugh the litling rennen 
aboute, as he herde th’ entre-chaunginge 
laughtre of moder and child, he gan to love 
him; and he were woxen wood with any that 
hadde seyd he nere nat the fader. 

And for-as-muchel as the pages aventure not 
was y-blowen with-oute the castel, word wente 
al Toureyne over that erl Bruyn yet hadde 
wher-with-al to geten a child. Untouched was 
the fame of Blaunche which that gessed, by 
the fifte-spirit of womman conning y-drawe 
fro the swete tonne in Jupiteres celer how it 
bihoved ne nought to seyen of the venial sinne 
under which hir child was covered. For-thy, 


she 


THE VENIAL SINNE 51 


she bicom wys, war and was holden a vertuous 
persone. Thanne, knew she, with use, of hir 
gode mannes bountee; and though she lete him 
nat gon forther than hir chin weninge she 
were yolden to Renee, yet she pamprede him 
and kepte in joye in eschaunge of the floures 
of elde wher-with he awayted up-on hir, 
smyled up-on him, flateringe him softe as doon 
gode wyves by housbondes they bi-swyken, and 
al so kindely, the seneschal nolde nat deye, sat 
square in his chayer; and, ay the lenger he 
lived, the more he wan accustumance to lyf. 
Til, shortly, up-on an eve, he paste, nat 
knowinge a-right whider he yede; for he seyde 
to Blaunche: 

““O! swete herte, I see thee nought: is it 
night-tyme ?” 

Swich was the laste ende of the rightwyse, 
and he deserved it wel for hyre of his harde 
dede in holy londe. 

Blaunche of thilke deeth was sore bistad, 
weping up-on hir housbonde as a fader; she 
lived forth melancolious and lente noon ere to 
minstralcye of other marriage. Of which, 
rightwyse folk preysede hir; they wiste nat 
that she hadde an housbonde as in herte and a 
lyf asin hope. Yet was she tyme and tyme a 
widwe bothe in minde and dede. For, as the 
countesse no tydinges ne herde of the 
werreyour of the croys, she wende he were 
deed; and, ofte a-night, dreminge on him lorn, 
lyinge in ferren londe, she awook in teres. 


Thus 

Thus dwelled she by fourtene yeer in remem- 
braunce of a swift tyde of joye. 

Finally, up-on a day whan she hadde ladyes 
with hir in-fere to talen at after-soper, lo! hir 
litel sone that hadde the elde of wel thrittene 
yeer and half, and was as lyk un-to Renee as 1s 
able a child un-to his fader, havinge of Bruyn 
nat but the name...lo! him heer, this litel 
winsinge and gentil thing lyk his moder, comth 
sterting in fro the garden, al renninge, 
swettinge, puffinge, pantinge, clawinge al thing 
by the weye, as is of children, and renneth 
un-to his dere moder, falleth on hir lappe; 
thanne, brekinge the speches of everich oon, 
cryeth : 

“O, moder, ich have yow for to telle what: 
ich have seyn in the court a palmer, and he 
clipped me right faste.” 

“What?” cryde the castelleyne, torninge 
toward a servaunt whos office was to folowen 
aboute the yonge erl and awayten his preciouse 
lyf, “ich have yow forbode that ye ne never 
sholden leve my sone in hondes of no straunger, 
were he yet the holieste man in erthe. I wol 
yeven yow acquitaunce.” 

“ Allas! my lady,’ answerde this olde 
squyer, al abaved, “this oon ne _ wilned 
noon harm, for he weep as he kiste him 
harde.” 

“Hath he wopenr’” quod she. “A! he is 
the fader.” 

Which, whan she hadde seyd, she lened hir 

heed 

heed on hir chayer; it was that ilke oon, ye 
understondeth, ther she had sinned. 

So wondrede the ladyes by this unskilful 
word, they sawe nat at pryme face that 
the povre heigh-stywardesse was deed. And 
never nas knowen whether that hir shorte 
ending were brought aboute by peyne that hir 
lover which, for kepinge of his avow, not 
hadde wold hir seen, or by verray joye of his 
hoom-cominge and by hope to doon reysen 
th’ abbot of Marmoustiers ban. And it was a 
thing right woful; for the knight of Jallanges 
wente out of his wit up-on sighte of his lady 
leyd in grave and bi-com a monk at 
Marmoustiers which somme, in thilke tyme, 
called Maimoustier, as who sayth majus 
monastertum, the gretteste mynster; and for 
sothe it was oon the fayreste as in Fraunce. 


THE SUCCUBUS 
PROLOGE 


SOMME men of Toureyne, the noble lond, esed 
in herte with the autoures hoot pursute of olde 
thinges, aventires, heye dedes and tales of 
merthe of this blisfulle contree, weninge, 
certayn, that he coude al thing, axede (after 
drinkinge, I mene) whether he hadde founde 
the cause as by grammer, which alle ladyes of 
the toune wolde fayn knowen, why som strete 
of Tours y-clept was “hoot strete”’ (La rue 
Chaulde). Of him was answered, he wondrede 
y-nough how they hadde cast to forgetinge the 
covents, many oon, that stode in this ilke strete 
wher the yerne continence of freres and nonnes 
sholde have set walles brenninge so hote, 
somme ladyes of degree were goon with childe 
for they hadde romed ther-aboute a litel what 
to late on even-tyde. <A gentil man, stroutinge 
as he a clerk were, seyde that, whylom, the 
stewes were alle in thilke place. Another 
wond him-self in the smale lerning of grammer 
and spak faire sawes no man understood, 

proeving wordes, joyninge melodyes of old 
speche and newe, entermedling usages, distil- 
ling verbes and subliming langages fro sin 
Noés flood. Thanne, devysed he of Ebrews, 
Chaldiens, Egypciens, Grekes, Romayns and of 
Turnus, which that foundede Tours; and, atte 
laste, seyde the goode man that “chauld” 
with-oute “h” and “1” is to mene after 
“ cauda,” and ther was som tay] to this storie; 
but the wyves nought understoden ther-of save 
the latere ende. 
An old man tolde how there, yore agon, was 
a hoot welle-spring, of which dronken his 
erete graunt sires eldres; and lo! in lasse whyle 
than nedeth a flye for to colle his nexte, it was 
a poke-ful of wordes, olde and newe and hir 
linages, wher-in a sooth were lenger to finde 
than lous in drasty berd of a capucyn frere. 
But som lettred man, knowen for he hadde set 
his botes in dyverse covents, y-brent oille by 
nightertale, wasted fele volumes and assembled 
textes, indentures, lettres, rolles or registres of 
the storie of Tours, mo than a reve gadereth 
inne stalkes of fodder in august; the whiche 
man, old, broken, babberlippede, drinkinge in 
his corner with-oute a word, smyled the 
smyling of a doctour in knittinge his browes, 
which smyling assoiled was atte laste by a 
“baw!” wel outed, that th’ autour caughte, 
understondinge it was hevy with a fair 
aventure historial wher-with he mighte dighte 
the delices of this fetys book. 
Lo! 

Lo! up-on the morwe, this olde kaynard him 
seyde: 

“ By your ditee, entitled the Venial sinne, ye 
have wonne my gode wil for ay, for al is ther 
verray and sooth from heved to fote, and this, 
as to me, is precious over any thing. But ye 
wite nat, y-gesse, what bi-fil of the Morisca 
brought un-to religioun by thilke lord Bruyn 
of the Roche-Corbon. This woot I, my-selve. 
Now, and yow wolde lernen aught of thilke 
strete name and eek of your egypcien nonne, I 
shal yow lenen an old queynt record founde by 
me out of the Olim at th’ erchebisshoppes 
house, wher-with libraries were a litel what 
to-shaken in a tyme when no man niste nat by 
an evening whe’r he sholde have his heved on 
sholdres a-morwe. Lo! wol this wel lyke 
yow ?” 

“Ye,” seyde th’ autour. 

Now, this worthy gaderer of trewe thinges 
took somme dusted perchemins un-to th’ autour 
and he, nat but with sore travayl, hem trans- 
lated in-to frensshe; and they were right olde 
charters of the bisshoppes court. Him 
thoughte that no thing nere delitablere than the 
verray tale of a caas wher-in sheweth the 
unknowinge childlinesse of goode folk by dayes 
olde. 

So, herkneth! Lo, here th’ ordre in which 
were thise scriptures whiche th’ autour hath 
used in his owene wyse for-why hir langage 
was wonderly hard to rede. 

WHAT 


THE SUCCUBUS 57 


WHAT THE TALE WAS OF A SUCCUBUS 


+ In nomine Patris, et Filu, et Spiritus Sanctt. 
Amen. 


In the yere of oure lord oo thousand and two 
hundred sevenety and oon, beforn me Jerome 
Cornille, heigh penitauncer, juge of court 
cristen, ordeyned by messieurs of the chapitre 
of Seynt Maurice chirche cathedrale of Tours, 
hem-selve havinge, in presence of oure lord 
Johan of Monsoreau, erchebisshop, avysed 
up-on the pleyntes and miseses of the tounes- 
folk whos peticioun is annexed here-with, arn 
forth-comen sondry heye-men and burgeyses, 
and eek vileyns of the diocyse; whiche that 
han told thise thinges on a feend, suspect he 1s, 
he have y-take lyknesse of a womman, the 
whiche greveth sore the soules of the diocyse, 
at this tyme stokked in the chapitre gayle; and, 
so that a sooth be wist ther-of, have we lete 
doon write forth thise rolles, this monday, 
th’ elevente day of Decembre, at-after masse, 
by-cause of shewinge the wordes of everiche to 
the forseyde feend, apposinge this ilke of the 
misdedes leyd to him and deminge him by the 
laws contra daemonios. 

In this enqueste, for endytinge of it al, hath 
us holpen William Tournebousche, clerk of the 
Chapitre, a lerned man. 

Firste, is comen beforn us John, height 
Tortebras, burgeys of Tours, holdinge, by 

lycence, 

lycence, the Stork hostelrye in the commune 
place atte brigge, which that y-swore hath by 
his soule savacioun, his hond up-on the holy 
gospelles, nought to telle but that him-self hath 
seyn and herd. Thanne, hath he seyd: 

“ I bid witnessen that, wel two yeer er Seynt- 
Johnnes day, whan bone-fyres ben maked, a 
gentil man to me unknowen but, for the firste 
sighte, he longed til oure lige lord and late was 
repeired ayein from Holy Lond, com to me, 
axinge to lete him by lees a contree hous built 
by me within the baillye of the chapitre, neigh 
the place called Seynt-Steven; the whiche 
I leet him out to nyne yeer for three 
byzaunts of fyne gold. In this house, y-stalled 
thilke lord a fair wenche of his, beringe 
apparaunce of womman, y-clothed after the 
foreine fasoun of Saracenes and Maumets 
whom that he nolde lete no man seen ne 
neighen with-inne bowe-shot; but, as I saugh 
with yé, hir heed was bigoon with a flauntinge 
fether-hame, hir face was of fayéryé hewe and 
hir eyen, glowinge more than I may telle, 
wrythede out helle fyr. The knight that is 
deed, as that he threted he wolde quelle whom- 
so but snorted up ayeins thilke house, ich leet 
it him by muchel awe; and, to this day, have I 
leyd un-to my soule privee misbileves and 
doutes of th’ evyl lokinge of this straunge body, 
so fressh that lyk to hir never thoughte me 
seen. 

Sondry manere folk, by that tyme, wenden 

the forseide knight had been deed and only 
stode up-on feet by charmes, love-drinkes, 
craft of images and feendly enchauntements of 
this seminge womman that hadde minde to 
dwelle in oure londe. My-self, ich alwey 
saugh this sir knight, he was so pale and fade, 
I was wont to lyknen his visage un-to wex of 
a lenten taper; and, to knowinge of alle of 
Stork inne, he was under erthe y-grave at the 
nynthe morwe after his cominge. So as his 
yeman seyde, this ilke knight joyned him-self 
in hoot pleye with the forseide Morisca by 
sevene dayes a-strecche, bi-shet in myn hous, 
he never com oute, as I herde him confesse ful 
grisly in his deeth-bedde. 

Somme tho seyde how this she-devel knitted 
up-on hir-selve thilke gentil man with hir longe 
heres that woln ben astored of hote propertees, 
thurgh whiche ben taken to Cristene fyr of 
helle in gyse of love, makinge hem that they 
swinke so fer-forth til that hir soule be out- 
drawen and y-sesed to Sathanas. Sothe to 
seye, ne nothing saugh I, but it be this knight 
half-quik, broken of lendes, fordrye, fordoon, 
wilninge, maugree his confessour, to wenden 
ayein til his baude. And men knew him as he 
was Lord Bueil that wente to holy war and, as 
telleth folk, was under a feend wham that he 
mette in asiatyke contrees of Damaske or 
outhere places. 

Ther-fore thanne, leet I myn hous, by 
articles of covenaunt, to th’ unknowen lady; 

and, 

and, thilke Lord Bueil parted henne, wente | 
eft thider, so that I mighte knowen of hir whe’r 
she wolde dwelle forth; and, with greet peyne, 
was I leten inne by a straunge man, half naked, 
blak and with whyte eyen. Thanne saugh I 
thilke Morisca, arayed lighte, in a bour 
shyninge of gold and perree lighted with 
manye candeles, sete up-on a tapite of Asye 
by oon that was lesinge his soule; and 
no spirit hadde I to loke up-on hir, hir eyen 
wolde have egged me to caste my-selven til hir 
forth-right; lo, hir voys thrilled in my body, 
filled my brayn and corrupted my soule. So, 
what for fere of godde and eek of helle, I 
fleigh anoon, levinge myn hous quitly as longe 
as hir liste; for peril was it swich to see hir 
morisshe rode, whenne sourdede devel blastes 
of hete, hir foot, smaler than verray womman, 
by right, sholde have; and, ther-with, to here 
hir voys that skipped aboute myn herte; and, 
fro this forth, I roughte nat to torne ayein, so 
dradde I helle. I seye na-mo.” 

To this for-seyde Tortebras, we thanne 
shewede an Abyssinien, Ethiopen or Nubien 
wight which that, blak from heed to fote, was 
founde to lakke tho thinges of manhode that 
generally bi-longeth un-til alle Cristene men; 
the whiche, havinge holden forth in silence 
after he hadde been tentered and twist, nat but 
with muchel weyling, was convict that he coude 
nat oure langage. And witnesse knew ayein 
th’ Abyssinien forseide heretyk; for he woned 


THE SUCCUBUS 61 


in thilke house in-fere with the feendly spirit 
and was in suspect that he abetted hir sorcerie. 
And thilke Tortebras confessed his mochel 
cristen feyth, sweringe that he niste thing 
elles; ne but certeyne wordes, knowen of alle, 
of whiche he mighte non other weyes witen but 
as he hadde hem herd. Up-on a writ served 
un-to him, thanne appered Mathieu, called 
Cognefestu, a plowman of Seynt-Stevenes 
cloos which that, as he swoor up-on the god- 
spelles to speke trewe, bi-knew how that he 
hath ever seyn muche light in the house of 
thilke fremede womman and herd manye a 
tyme boistous and feendly laughtre, by day and 
by night, up-on halidayes, vigilyes and fasting- 
dayes, most in holy wayk and cristemasse tyde, 
as it were fele folk gadered to-gider. Thanne, 
quod he, hath he seyn in at windowes alles- 
kinnes floures and grene, growed on winter by 
magyke, and namely roses by frosty weder, 
forth with outhere thinges for whiche nedeth 
greet warmnesse. But it was nat to wondren, 
for so hote glowed this comeling that, after 
that she welk endelong his wal ayein even-tyde, 
he fond a-morwe, his herbes were sprongen 
uppe; and ofte hadde she, with the fethering 
of hir gown, sent up the sap to trees and hasted 
the knoppes. Finally to seye, thilke Cogne- 
festu niste na more, for as muchel as he gan 
delve at cokkes crowe and wente to reste at 

roosting-tyme. 
Thanne, was thilke Cognefestus wyf after 
takinge 

takinge of hir ooth, boden telle the thinges of 
hir knowleche as by this caas; and she nolde 
nat outen but preysing of thilke straunger 
womman, for sith the coming of the same, hir 
housbonde ferde bet with hir, ‘long on thilke 
bonne dame that caste aboute love in th’ eyr 
as doth the sonne his bemes; and othre imper- 
tinent janglinges whiche we nat entred. The 
seyd Cognefestu and his wyf, we kidde hem 
the seyd unknowen auffrican, seyn by hem in 
the gardines aboute the hous and holden, 
certeyn, he bi-longeth to forseyd feend. 

Thridde, stood forth messire Harduin V, 
lord of Maillé, which that, bi-soght of us in 
low manere to make wys holy chirche of that 
he knew, answerde, him liste wel so; and, erst, 
he plighte his feyth, as he was trewe knight, to 
telle namore but that he hath seyn. 

Thanne, seyde he, the feend men wot of, he 
knew hir in the hoost of the holy croys; and 
in Damaske, the citee, he saugh lord Bueil, that 
deyede, fighting in listes to winne hir aweye. 
The forseide baude or feend bi-longed, for the 
nones, to messire Geffrey V, lord of the Roche- 
Pozay; and he used for to seye, he hadde 
brought hir fro the countree of Tours, al were 
she saracene, of which muche wonder was 
amonges the frensshe knightes, wel the more 
for hir beautee was y-told in al the feelde 
aboute and dide sclaunderouse harmes o 
thousand. Thilke baude was enchesoun of 
several homicydes by the wey till Holy Londe, 

and 

and Roche-Pozay spilte sondry holy werre- 
yours whiche that wilnede kepe hir to hir 
owene usage for, as seyde somme lordes 
prively guerdoned of hir, she yaf ayein joyes 
unlyk aught ellesinerthe. But, atte laste, lord 
Bueil slowh Geffrey of the Roche-Pozay, 
bicominge lord and sire of this felle shethe, and 
shette hir up in a covent, or harem, as is gyse 
of sarasenes. Er tho, men used her to here 
how she rabeled in festeyinges ledenes of 
fremede londes a score and mo: arabiens, 
grekish of the latyn empire, morish and 
namely frensh, trewer than they that alder- 
best couthe the tunges of Fraunce in the 
cristen hoost, wher-of suspecioun aroos that 
she were ful feendly. 

Thilke messire Harduin confessed he had 
nat justed for hir in Holy Londe: it nas 
neither for fere, ne recchelesnes, ne outher 
cause; but for aught he wiste, he scapede with- 
oute skathe what bi-cause he werede on him a 
gobet of the verray Croys and what bi-cause 
he kepte a noble lady of londe of Grece, that 
dide him bote of any bale in voydinge him fro 
love night and morwe, for she rafte him al sub- 
staunce and lafte him clene with-oute no-thing 
in herte ne elles-wher for othre paramours. 
And witnesse maked us wys that the womman 
livinge in Tortebras contree-house, she was 
verraily thilke y-come fro londe of Surryé. 
For sothe, he saugh hir at thilke house, whider 
he was ones y-bidde forth by yong daun 

Croixmare, 

Croixmare, which that deyde at the seventhe 
day, after lady Croixmare his moder, ruyned 
al out with thilke baude, whos pleyinge 
bisinesse drow his vital spirites drye, and 
queynte fantasyes wastede his good. 

Of us asked, so as he was a man ful war, 
wys and preysed of alle, what he gessed of the 
forseide womman, and bidden disclose his 
conscience for this was a dredful caas, as by 
cristen feyth and divyne jugement, thilke lord 
answerde in this wyse: 

That, in the hoost of the holy werreyours, 
the tale was that alwey was this she-devel 
a mayde to whom-so swyved hir and that 
Mammon was, sure, in-with hir, aboute to 
shape hir newe a virginitee for every lechour; 
and othre folyes mo of dronkelewe they seyde, 
that man mighte nat make of a fifte gospel. 

But, to telle certeyn, he, olde knight, that list 
nat pleye for age, he felte as a yong man in this 
laste soper with messire Croixmare: this 
feendes voys was comen right til his herte, er 
yet it flowede thurgh-out his ere, smytinge him 
of swich boylinge love, his lyf fledde outerly 
ther-as it is yeven; and, atte laste, but for the 
Malveyse wyn of which he hadde dronke for 
to shette his yen and crepe under benches, so 
he nat sawe the feendly hostesses glowinge yen 
and nat shente him-self up-on hir, with-oute 
any wene hadde he disconfited yong Croixmare 
and y-taken joye but ones of this unerthely 
womman. Sith, he shrof himself of swich 

_ evyl 

evyl thought and, by rede from above, took 
ayein from his wyf his relik of the verray 
croys, taryinge forth in his maner where, ne 
for any cristen purveyaunce, thilke voys dwelte 
humminge in his ere; and namely by morwen- 
inges, hadde he in minde this feendly furie, 
glowinge as gleed. And, for the sighte of hir 
was so hoot, it brente him as a yong man, him- 
self that nas but deed, and caused him faste 
out-stertinges of vital spirites, wher-fore he 
craved, that he nat be brought bi-forn thilke 
emperesse of love to whom, but it were the 
devel, god hadde graunted power y-nough over 
man. Thanne, his evidences rad out, with- 
drow he, yet nat er that he hadde knowen the 
forseide auffrican ben the lady swain and page. 
Ferthe, under oure bi-heste on bihalve of the 
chapitre and of oure lord th’ erchebisshop, 
that he nat be tormented, pyned and elles nat 
anoyed, ne called ayein, ne letted of any 
viages aboute his chapmanhede, and that he 
mighte departe at his large, is comen til oure 
presence a jew, Salomon al Raschild by his 
name, which that, for al the shrewednesse of 
him-selve and his Ebraik lawe, was herd of us, 
even for hool the sooth to witen as of thilke 
forseide feend. But of him, Salomon, nas 
taken noon ooth: he dwelleth out of holy 
chirche, sondred from us by the blode of oure 
Saveour (trucidatus Salvator inter nos.) 
Axed why he appered with-oute the grene 
howve on his heed and the yelwe wheel at his 
Ly herte 

herte after ordinaunces of holy chirche and 
oure lige lord, thilke al Raschild shewede us 
forth lettres patentes of acquytaunce, y-entred 
by the heigh-styward of Toureyne and Poictou. 
Thanne, tolde the forseide jew that he maked 
hadde greet chaffar with the lady logged in the 
hous of Tortebras hostiler; sold hir goldene 
candel-stikkes queyntliche y-wrought, vessels 
of gold-faw, coupes fretted of stones, 
emeraudes and rubyes; fecched fro th’ orient 
preciouse clothes, tapites of Perse, silkes and 
sotile mossulines; at o word, swiche brighte 
and rare jeweles and ostelments, no quene in 
cristendom nere so wel apparayled; and 
ther-aboute, as of him, his chevisaunce was 
three hundred thousand frankes, payd by thilke 
lady for newe thinges, as, floures of Inde, 
popinjayes, briddes, fetheres, spycerie, wynes 
of Grece and dyamauntz. 

Comaunded by us, juge, to tellen whether he 
sold hir hadde drogges un-to magyke art, as, 
blood of newe-born babe, augrim-stones and 
what-so-ever falleth ther-to, us-selven yevinge 
him lycence to speken at his large, so that, for 
this, he ne nevere be holden uppe, thilke al 
Raschild swoor up-on his feyth ebraike that he 
nought used swich chaffar. He bisied him, 
quod he, with over-muche hye nedes, he mighte 
nat casten him-self un-to no swiche thinges 
smale, for he was silver-smith to mighty lordes, 
and namely to the markis of Montferrat, the 
king of Engelond, the king of Cypre and 

Jerusalem, 

Jerusalem, th’ erl of Provence, oure lordes of 
Venyse and othre folk of Alemayne; that he 
hadde alles-kinnes barges of his owene, 
seylinge til Egipte under seurtee of the sowdan, 
and he boughte and solde costlewe ware of 
golde and silver that broughte him ofte to the 
minte of Tours. For sothe, quod he, as to 
him, he heeld thilke lady spoken of, that she 
was a verray trewe womman of kinde, oon the 
sweteste of forme and leveste he ever saugh. 
Lo, up-on hir name of feendly spirit, prikked 
of new-fangelnesse and desyr, he hadde, on a 
day she was a widwe, proposed ben hir wight, 
which she graunted. Now, although of this 
glade night, he longe after felte his joyntes 
unknit and lendes broken up, he hadde nat 
founden, as somme wende, that who-so fil ther- 
inne, he never retourned ayein but malt awey 
as leed in an alkamistres croslet. 

Thanne, thilke Salomon, to whom we lafte 
his sauf-garde, maugree thise sentences that 
proeve, as of hem-self, his felaweshipe with the 
devel, sith he hath been scathelees ther-as 
Cristene use to sterve, he leyde us forth an 
acord as to thilke feend. As namely: that he 
offrede the chapitre for this fantome of a 
womman swich a raunsoun, and she were 
demed to the deeth, the hyeste stepel of the 
cathedrale, as now a-werkinge, mighte ben 
up-built. | 

This profre, we noted, for to be delibered 
in dewe tyme, and thilke Salomon took him-self 

aweye; 

aweye; he nolde telle wher he dwelled, seyinge 
he mighte be wissed of th’ avysement of 
th’ asembled chapitre by a jew of the jewerye 
of Tours y-clept Thobie Nathaneus. 

Thilke jew, er he departed, we shewede him 
forth th’ auffrikan; and he a-kennede him for 
the feendes page. And, quod he, the 
Sarasenes usen thus to gelde hir thralles, for 
settinge hem to wacche over hir wommen, after 
an old usage, as the bokes of profane historie 
tellen, and namely on Narsez, duk in Constan- 
tinenoble, and othere. 

A-morwe, after masse, is appered biforn us, 
fifte, the right heighe and worshipfulle lady 
Croixmare; the whiche, sworen up-on the holy 
gospelles, tolde,; with teres, how she beried hir 
elder sone, brought of lyve for his fool-lusty 
loves with a femele feend; which noble man 
was of elde three and twenty yeer, of good 
entayle, ful manly with mochel here up-on his 
berd lyk his fader that is deed. For al his 
pith, in ninety dayes space, he sokingly welked, 
bi-shent by the succubus of hote strete, if men 
sholde trowe the comune tale; and no-thing 
doughte hir moder auctoritee. 

Finally, in his laste dayes, was he y-shronke 
as any pore dreyed werm swich as wyves swepe 
up in holes and corners. And stille as he 
hadde strengthes to go, this sone wente him 
forth and wasted his lyf up-on this shrewe, for 
whom also he emptede his purs. Thanne, 
whan he y-brought was to bedde and saugh 

cominge 

cominge his ende, he swoor, raved, thretede; 
revyled suster, brother and hir, his moder; 
bi-shrewed the chapeleyn un-to his nose, 
reneyed god and wilned to deye as a wrecche 
caytif; wher-at were al wo-bigoon the 
servauntz whiche, for relesing of his soule and 
haling it out of helle, foundede two yeerliche 
masses in heved-chirche. Thanne, for to have 
his buriel in halwed grounde, is hoten the hous 
of Croixmare to yeve the chapitre by an 
hundred yeer the wex for chapelles a-palme- 
sondayes. 

Laste of al, but if it were the mis-wordes 
herd of the reverent persone of daun Lowis 
Pot, monk of Marmoustiers, y-come for to 
attende ayeins his deeth thilke baroun Croix- 
mare, seyde thilke lady, she hadde never herd 
speke nought by hir sone of the feend that him 
tourmented. And forth wente the noble and 
worshipfulle lady in hevy sorwe. 

Sixte, is appered in oure presence, after 
ajournement, Jacquette, y-clept Old-Grese, a 
kichen-drugge, charinge aboute in logginges to 
wasshe and wype disshes, as nouthe woninge 
bi-syde fish market; and she, after she hadde 
sworen by hir feyth no-thing to seye but she 
helde it for a sothe, spak thus: namely that, 
y-comen on a day in-to thilke feendes kichen, 
of whom she was nought fered, sith he was 
woned nat to fede him but only of males, she 
hadde leyser to seen in the yerde this femele 
feend, y-clothed fyne, rominge up and doun, 

in-fere 

in-fere with a knight with whom she lough as 
she were a womman of kinde. Thanne, knew 
she hir as she shewede the lyfly lyknesse of the 
morisca brought un-to religioun atte covent of 
Oure Lady of th’ Esgrignolles by the decessed 
lord heigh-styward of Toureyne and Poytou, 
messire Bruyn, erl of the Roche-Corbon; the 
whiche morisca was forlaft in stede and roume 
of th’ image of Oure Lady the Vergene, 
mooder of oure blessed saveour, rifled by 
egypciens wel eighteten winter biforn. Upon 
thise dayes whiche ben gon out of minde after 
the grete stryf that rente Toureyne, this 
wenche, twelf yeer of age, was sauved fro the 
fyr ther-as she sholde ben y-brent in takinge 
baptisme, and this ilke heigh-styward and 
heigh-stywardesse were godsibbes to this 
doughter of helle. By that selve tyme, wit- 
nesse, as she was a lavender of the covent, she 
wiste of thilke egypciene wenches vanisshing 
twenty monthes after hir profession: no man 
niste how, it was so sket. Thanne, of alle was 
demed that, by helpinge of the devel, she were 
outflowen thurgh the eyr, for, how so men gan 
Joke up and doun, no trace of hir escaping nas 
founden. 

As he, Auffrikan, was shewed to thilke 
drugge, she seyde she hadde nat seyn him, al 
longed she so, for he kepte the dore of thilke 
stewe wher-as the morisca dide hir bisinesse 
with tho whos lyf she tapped al oute. 

Seventhe, biforn us was brought Huwe du 

Fol, sone to messire of Bridoré, the whiche, 
of twenty yeer old, was delivered under bond 
and surement un-to his fader that answereth 
and is joyntly ateint in this plee, for-as-muche 
as he, thilke Huwe, is accused and proeved that 
he hath, with abet of several unknowen yonge 
lorels, bi-leyd the prisoun of the erchebisshoppe 
and chapitre and doon his might to destourbe 
holy chirche justyse in castinge the flighte of 
the feend that was of seyd. Ne for his evyl 
wil, we charged him to witnessen in trouthe as 
to that he sholde knowe of thilke feend, to-gider 
with whom he is sore in suspeccion that he be 
plighted, monestinge that bothe his savacioun 
and the lyf of thilke feendly body lyen in 
balaunce. The whiche, after takinge of his 
ooth, seyde: 

“T swere by my soule savacioun and by the 
holy gospelles, lyinge under myn hond, that the 
womman wend for to ben a feend, I holde hir 
for an hevenish parfit creature, yet more of 
soule than of lyf, livinge in al fairnesse, over- 
flowing of gladnesse and grace; she is no-thing 
froward and is free to the pore and syke. I 
have seyn hir, I telle you wel, wepen verray 
teres in. the dethe of my freend, baron Crotx- 
mare. And, bi-cause, on that day, she highte 
a-vowe til oure lady the Vergene that never-mo 
wolde she receyve as in servyse of love swiche 
yonge gentil-men as were to unstedfaste of 
flesshe, wher-fore hath she, ful ofte a day with 
heigh corage, deneyed me joye of hir body; 

but, eek also, hath she leyd on me hir herte, and 
that she hath maad me of lord. 

Ever sithen this wel-willy yift, nat for al my 
quikeninge desyr, she is sete hir allone in hir 
bour wher I spended my dayes, happy to bi- 
holden hir and heren. So was I wont to take 
meles bi-syde hir, livinge in the eyr she 
brethed, under the lighte that lighte hir brighte 
eyen, findinge in swich daliaunce joye more 
than the halwes an heigh. 

Chosen to ben, for ay, my lady, and to 
bi-com som day my douve, my wyf and only 
freend, she nath graunted me, woful wight, no 
redy token of the blisses to comen, but, al the 
revers, hath me yeven vertuouse avyses Oo 
thousand; as, that I sholde winne name of 
trewe knight; bi-comen a stronge and comely 
man; fere nought, out-take god; honoure 
ladyes, serve but oon and cheryce hem alle for 
hir sake: thanne, whan I were y-harded with 
werkes of werre, and myn herte helde, thanne 
only sholde she yeve me hir mercy, but, in mene 
whyle, she wolde love me wel faste for the 
beste.” 

And, with that, yong sir Huwe gan breste 
a-wepe and, wepinge, seyde: 

That, thenkinge on this fayre and meke 
womman whos armes semede whylom to fetys 
to bere the litel wighte of hir gilden cheynes, 
now leyd in yrens and cruelliche holden in 
duresse, he was woxen wel-nigh mad; and this 
was cause of his rebelling. And he nedes 

moste 

moste make wo bi-fore the court; for so was 
his lyf bounden with this lufsom lady and 
freend that, if ever evyl bitidde hir, he sholde 
dyen, it is no-drede. 

And that selfe noble child louded out 
preysinges o thousand mo of thilke feend that 
shewe the blak enchauntement sprad over him, 
and eek the abhominable, hidous, horowe lyf, 
and the shrewed lees he is now thral to, as of 
which shal deme oure lord erchebisshop, so 
that, by exorcisaciouns and penaunces, he 
sauve this yonge soule from helle snares, but-if 
the devel be goon to fer inne. 

Eighteth, beforn us, the usshers of oure 
lorde erchebisshop have lad the right worship- 
fulle and reverent lafdy, dame Jacqueline of 
Champchevrier, prioresse of the covent, called 
after Mount Carmel, un-to whos charge was 
committed, by the lord heigh styward, that 1s 
deed, of Toureyne, fader of th’ erl of the 
Roche-Corbon, as now atorney for thilke 
covent, th’ egypcien child, y-nempned on font- 
stoon Blaunche Bruyn. 

The forseide lafdy, we unfoldede hir at 
shorte wordes this ilke proces that toucheth 
holy chirche, the glory of godde, th’ everlast- 
inge blisse of folk of this diocyse greved with a 
feend and, also, the lyf of a creature that, by 
wey of possibilitee, mighte ben innocent at al. 

Thanne, the caas y-set, axeden we that ilke 
lady to telle that was of hir knowleche as of the 
magik vanisshinge maked by hir doughter in 

godde, Blaunche Bruyn, y-taken to wyve of 
oure saveour under name of suster Clara. 

Thanne, answerde ayein the right-noble, 
right-worshipfulle and right-puissaunt lafdy 
prioresse in this wyse : 

That suster Clara, of burthe to hir unknowe, 
but suspected she came of heretyke fader and 
moder, foon to godde, was verraily brought 
un-to religioun atte covent the governing of 
which, under holy chirche, was fallen to hir 
maugree hir unworthinesse. 

This suster wente thurgh hir novyshood of 
stedfast purpos and maked hir profession 
under this holy Ordres reule. Thanne, wex 
she al drery. Freyned of hir, prioresse, what 
mighte be to mene hir langour, thilke suster 
answerde ayein with teres, she niste nat the 
cause why. She fil in wepinges o thousand 
and oon, for she ne felte no mo hir fayre heres 
up-on hir heed. Ther-to was she a-thirst of 
éyr, ne coude nat forbere of skippinge among 
treés, of climbing, of dauncing hir reyes and 
tourninges after th’ usage of hir lyve in feeld 
and wood, under whos leefsel she leye of tyme 
yore; and, as she missed it al, she lived looth 
of the cloystre éyr that dide swelle the pypes of 
hir longes. Ther gan breden in-with hir yvele 
founes and, ofte sythes, was she inly twight 
in chirche with thoughtes whiche diden hir lese 
hir hewe. Lo! thanne, preched I til hir, 
povre wight, of holy chirche lore; I tolde hir 
which blisse withouten ende they rejoye of in 

paradys, rightfulle wommen, how swift a mite- 
whyle was lyves estaat and how certeyn goddes 
goodnesse whos love, for som wrecched lisse 
forgoon, wolde ever lasten. Nat for al this 
wyse moderly rede, th’ evyl goost dwelled in hir 
forth; and, day by day, looking out fro chirche 
windowes, at masse and even-song, she 
fastnede hir eyen on the leves and the greses; 
thanne, dide she hir might for to loke paper- 
whyt, of weywardnesse, that so she mighte 
liggen lenger a-bedde; and, stoundemele, she 
trotted aboute cloystre as goot untyed fro 
stake. For fyn, she loste hir hele and goodly 
beautee and tornede in-to a shrimpe. At this 
nede, we, prioresse, hir moder, feringe lest she 
deyde, we putte hir up inthe fermery. In som 
winter morwe, lo, lo! thilke suster was flowen; 
ther nere no steppes of hires, no broken dores, 
ne clikets unpinned, ne thing wher-by hir 
vanisshing were couth. Whiche a grisly 
aventure ! men heeld opinion it were shapen by 
the devel that throwed hir and twiste. And, 
atte laste, concluded was of the hevedes of 
Tours chirche that this doughter of helle were 
sent uppe for to mislede the nonnes from hir 
holy weyes and that, al a-mased for hir right- 
wyse lyves, she were swommen over the spaces 
of the éyr, bakwarde to the sabbath of the 
wicches that, yore agon, leften hir, to scorne 

holy chirche, in the Vergene Marie stede. 
She hadde seyd, and the lady prioresse, with 
greet processioun as by heste of oure lorde 
erchebisshop, 

erchebisshop, was lad ayein to Mount 
Carmel. 

Nyneth, is come forth, up-on a writ, Joseph, 
y-clept Leschalopier, moneye-changeour, dwel- 
linge above the brigge at the signe of the 
goldene byzaunt, which that, after sweringe 
up-on his cristene feyth he wolde nought seye 
but the sooth, knowen of him as to the caas 
bi-fore court, leyde witnesse as followeth: 

“ Tk am a povre fader, sore preved by goddes 
wille. Er she com inne, the mare of hoot 
strete, 1 hadde, as my moste precious good, a 
sone; he was wel-lokinge as a gentil man, sotil 
as a Clerk, he was faren toward ferne londes 
twelf tyme and mo; ther-with-al, was he a good 
cristen, holding a-weye fro the fyry strokes of 
loves desiring and was looth to wedde, sith he 
was the staf of myn olde age, the love of myne 
eyen and the lastinge joye of myn herte. He 
was a sone with whom a king were plesed, a 
trewe swinker, my bettere arm, light of my 
chaffar and, laste of al, an inestimable richesse, 
for ik am al-allone in erthe, it was my bale to 
lese my wyf and ik am to old to geten me oon 
of my flesshe. Now thanne, sire, this tresour 
with-oute pere me hath been raft and put in 
helle with the feend. Ye, sir juge, also sone 
as he caught a sighte of this shethe un-til a 
thousand wepnes, this she-devel in which ech 
thing is werking of dampnacioun, joynture of 
lecherye and delectacioun that nought may 
staunche, the povre child was glewed in the 

lyme-rod of hir love and fro thenne-forth 
livede but bitwixe Venus pilers, and nat ther 
but a short whyle, for in thilke stede is so gledy 
hete, ne no-thing may slake the thirst ther-of 
though ye caste inne the sedes of al the world. 
Allas the whyle! my pore sone, his purs, his 
hope of engendrure, his soule savacioun, him- 
self al, ye, more than him-selve, was droped 
tun-to this depe as barly-corn un-to mosel of a 
bole. In this wyse, y-worthe, I, child-biraft 
fader, not shal I have other joye, quethe I, but 
to see rosted this feend, fed of blood and gold, 
this loppe that hath enlaced in hir webbe and 
souked uppe mo mariede lyves, mo children 
un-born, mo hertes, mo cristene than ne ben 
lazars in lazar-houses of cristendom. 

As brenneth ye, tourmenteth this glotoun, 
this blood soukere, this tygre kinde fedinge on 
men, this lampe of love ther-in boyleth the 
venim of alle naddres. As shette this chyne: 
it is past depthe to man. ... Ik offre my pens to 
the chapitre for the fyr and myn arm for 
putting the brond. Loke ye, sir juge, that ye 
kepe streite this devel; she brenneth of an 
hotter flaumbe than any erthely fyr. She hath 
hete of helle in hir wombe, strengthe of 
Sampson in hire heres and semblaunce of 
hevenly musyke in hir stevene. She bi- 
wiccheth for to kille lyf and soule at a swappe; 
she smyleth for to byte; she kisseth for to up- 
frete; at o worde, she wolde corrumpe a seynt 
and doon him reneye god. O my sone! my 

sone ! 

sone! Wher is bi-come my lyves flour, clipped 
with this wommanly shethe as with sheres. 
Ha! sir juge, what have ye called me forth? 
Who shal me yeven ayein my sone whose soule 
is foundred in a wombe that taketh deeth til 
alle and ne to none lyf? The devel allone 
assembleth and not bredeth. This is my 
record and I bidde mayster Tournebousche 
wryte it forth, nat over-hopping o word and 
yeve me a libel ther-of, for that I seye it in my 
preyeres a-nightes, and, creyinge to goddes ere 
the blood of innocence, that I bi-gete of his 
infinite mercy the foryifnesse of my sone.” 

Ther followeth sevene and twenty sawes mo, 
the trewe writinge of whiche, to hir fulle 
._purpos, nat lesing o word wolde drecche, drawe 
out on lengthe and take misweye the clewe of 
this queynte plee which sholde; after the 
teching of olde tyme, gon right to the poynt as 
the bole in his cheef office. Lo, heer, at wordes 
fewe, the pith of thise evidences : 

By a greet numbre of trewe Cristene, 
burgeyses, ladyes, peple of Tours, the noble 
citee, was seyd: that this feend hadde holden, 
day by daye, royalle festes and revels; that she 
nas never seyn in no chirche; that she hadde 
scorned god and laughed at his preestes; that 
ne nevere hadde she blessed hir-self no-wher; 
that she coude every langage in erthe, the 
which god never vouched sauf to none but the 
holy apostelles; that, ofte, was she met rydinge 
in feeld up-on an uncouthe beste that ferde 

ayeins the cloudes; that hir body never wex old 
and hir face loked alwey yong; that she had 
unteyed her girdel bothe for fader and sone in 
the same day, seyinge, hir gate dide no sinne; 
that banefulle vertues pleynly stremede from 
hir, and ensaumple why: a bakere sete on a 
benche by his threshfolde, cacchinge a sighte of 
hir up-on an even, was smiten of swich a breeth 
of love that, wendinge inne, he caste him on 
bedde and swyved: his wyf in soor rage; and 
he was founden deed by the morwe, ay 
swinking; that olde men of the toun mis-spente 
the remenaunt of hir dayes and substaunce at 
hir shoppe, for that they sholde taste of newe 
to sinnes of youthe; that they storven as 
gnattes with hir hedes to the wal, and that 
somme tornede blake as mores; that this feend 
ne, leet hir-self nat seen at diner tyme, ne at 
collacioun, ne at soper; but she eet allone, for 
she fedde hir of mennes braynes; and somme 
hadde seyn hir gon by night to chirche-hawes 
to bayte on dede children, she mighte nat 
otherweys staunche the devel that rampede in 
hir entraille and maddede as a tempest; and by 
thise causes sprongen the stormye, aspre, 
bytinge, sharpe, thrillinge, throbbinge and 
feendlye lollinges, halsinges, hurtlinges of 
lyking.and lecherye, fro whenne men comen 
ayein blake and blo, twist, biten, y-broke, beten 
doun; and that, sith the come of oure Lorde 
which that caste the mayster-devel in-to the 
swyn, saugh nevere man no-wher in erthe so 

fel, attry and clawinge a beste, so fer-forth 
that, if men but threwe Tours citee in-to this 
Venus feelde, it sholde Wende in sede to tounes, 
and thilke feend wolde swelwe it al lyk 
strawbery. 

Ther-to an heep of outhere sawes, sentences 
and evidences that shewede forth th’ infernal 
engendrure of thilke, the develes doughter, 
suster, ayel, dame, wenche or brother, with- 
outen othere preves demonstratifs of hir 
shrewednesse and of the harmes brought in by 
hir toallehomes. And, if it leste men to tellen 
heer alle thinges endyted in the record kept by 
the good-man that fond it out, wel sholde they 
semen an ensaumple of thise horrible cryes 
that up-gave th’ Egypciens up-on the seventhe 
wounde. For-why this storye, the wryting of 
it doth muche honour un-to mayster William 
Tournebousche, by whom ben marked the 
rolles. 

In this tenthe sessioun, was thus y-closed 
this enqueste, comen un-to his rypenesse of 
preves, set out with evidences autentyke, 
suffsauntly y-knit togider with articles, 
pleyntes, entredits, replicaciouns, acciouns, 
semonces, arguments, opene and derne confes- 
siouns, sworen wordes, ajournements, heringes 
and suggestiouns, ther-to sholde the feend 
replye. And so seyde alle burgeyses by oon 
voys that, were the prisouner verrayly a she- 
devel and purveyed of inwarde hornes, in-set 
with-inne hir nature, wher-with she lapped up 

men and crushed hem, wel sholde she swimmen 
longe in this see of wrytinges, er she arryved, 
hool and sounde, un-til helle. 


HOW THAT IT WAS DOON BY THILKE 
FEMELE FEEND 


+ In nomine Patris, et Filu, et Spiritus Sancti. 
Amen. 


In the yere of oure lord oo thousand and two 
hundred sevenety and oon, biforen us, Jerome 
Cornille, heigh penitauncer, juge of court 
cristen, y-set ther-to by holy chirche, ben 
forth-comen : 

Sir Philippe Ydré, bailiff of Tours, the toun 
and citee, and of the countee of Toureyne, 
dwellinge at his hostel, Vitaillers strete, at 
Chasteauneuf; mayster John Ribou, provost 
of the bretherhed and craft of clothers dwel- 
linge in the stronde, cleped “of Britayne,” 
with the image of Seynt Peter in bondes; Sir 
Antony Jahan, sherreve, cheef of the frater- 
nitee of eschangeours, dwellinge bisyde the 
commune brigge place, with th’ image of Seynt 
Marc tellinge Tourneys frankes; mayster 
Martin Maupertuis, capitayn of the toun 
archeers, dwellinge at the castel; John 
Rabelais, ship-peyntour, buildinge barges, 
dwellinge at the wharf of Seynt-James yle, 
tresorour of the bretherhede of shipmen of 
Loyre; Marc Jerome, y-clept Maschefer, 

hosere, atte signe of Seynte Sebastiana, presi- 
dent of the liveree-men, and James, called 
Villedomer, mayster-taverner and = vynour, 
dwellinge in heigh strete, atte signe of the 
Pyn-appel; to the whiche sir Philippe Ydré and 
thilke burgeyses of Tours, we radde the 
Requeste next after, writen, signed and 
delibered by hem for that hit be leyd ee 
bisshoppes court : 


REQUESTE 


We, under-signed, burgeyses of Tours, as 
now asembled in the hous of oure lord, sir 
Philippe Ydré, baillif of Toureyne, in the 
absence of oure mayre, have him sesed of oure 
pleintes and grevaunces touchinge the charges 
we here-by undertake to pursue biforn the 
court of the bisshop, juge of crymes in canon 
lawe, able for to deme the caas we bidde 
unfolden : 

Longe agon is comen in-to this toun a 
wikked feend, under contenaunce of womman, 
that wonieth in-with Seynt-Stevenes cloos, in 
Tortebras hostileres house, stondinge in the 
baillye of the chapitre, under temporal justyse 
of the erchebisshoppes' demeyne; which 
straunger womman let the lyf of a comune 
strompete, sturdely, out of al mesure and in 
swich encrees of harme that she is lykely to 
spille the cristen feyth in this toune, for-as- 
mochel as tho that goon un-to hir torne ayein 

utterly lorn of soule and eschewe help 
of holy chirche with fele sclenderouse 
speches. 

And now, wher-as manye of tho that take 
hem-self to hir ben dede, and this womman, 
y-come til oure toun with-oute no-thing but 
hir nature, hath and halt, after folk telleth, 
richesse an heep and royalle tresoures, geten as 
is faste suspected thurgh enchanterie or elles 
ravynes doon with the bi-wicchinge lures of 
hir wonder lufsom body; 

Wher-as thise thinges touchen the worshipe 
and sauftee of oure homes; for never, in this 
lond nas seyn no fool-womman or lemman, 
using hir craft so damageously and thretinge 
so apertly and kenely the lyves, catel, maneres, 
chastetee, religioun, and al, of oure evene- 
citizeines; 

Wher-as it nedeth of an enqueste at regards 
of hir persone, godes and doinges by cause of 
findinge out whether swiche effectes of love ben 
rightfulle and ne arysen nat, as sheweth by hire 
gestes, of a malefyce of Sathanas that, ofte, 
seketh up-on cristendom in wommannes shap 
as witnesseth holy writ, for so hit telleth how 
Lucifer, or Astaroth, took oure blessed saveour 
in-to a ful heigh hil and shewede to him alle 
the reaumes of the worlde and the joye of hem; 
and, in sondry places, ther hath ben seyn 
succubuses or goblynes in wommannes shap, 
whiche that, lothe to torne ayein to helle-warde 
and, kepinge with-in hem unquenchable fyr, 

peyne hem to refresshe and refecte hem-selves 
in soukinge inne soules; 

Wher-as that, up-on the forseide womman be 
gessed thousand tokenes of develes pestilences, 
whiche that fele tounes folk speken on openly; 
and that bi-hoveth, for hir owene sake, the 
matere be brought to preve, lest she be ronne 
up-on by manye, shent with hire wikkede 
harlotryes; 

By thise causes, we bisechen so lyke yow leye 
bi-forn oure lord espirituel, fader of this 
diocyse, the right-noble and holy erchebisshop 
John of Montsoreau, the pleintes of his sorwe- 
fulle sheep, for he may avyse; 

Ther-by shulle ye fulfille your office, and we 
oure owene as ministres of the comune wele, 
everich by that he hath up-on honde in his place 
of the toune. 

And we have signed this requeste in the yere 
of oure lord oo thousand and two hundred 
seventy and oon, on alle-halwes day, after 
masse, 

Whanne that mayster Tournebousche hadde 
rad out this peticioun, we, Jerome Cornille, 
seyde un-to peticiouneres thise wordes : 

“ Lordinges, abyde ye to-day by youre sen- 
tences? Have ye preves mo than ben y-come 
til oure knowleche, and undertake ye to holden 
up al sooth, as in that, bi-fore god, men and 
prisounere?”’ 

Alle abiden up-on hir assent, save mayster 
John Rabelais; and thilke Rabelais took him- 

self out of the caas, seyinge: he heeld thilke 
morisca for a womman of kinde, a jolif 
wenche, the whos only lak was, she kepte ful 
ardaunt hete by love. 

For alle whiche resons, we, juge by com- 
mission, after dewe avysement, have founde 
matere of to deme in thilke burgeyses pursute 
ayeins the womman distreyned in the chapitre 
gayle and awarde that accioun be taken, by 
processe of lawe, under decrees conira 
daemomnios, bothe of holy chirche and of oure 
lige lord. 

This libel, now put forth as a mandement, 
shal be don cryen thurghout the citee by soun 
of trompe, for that ech knowe hit and bere 
witnesse after his conscience bi-forn thilke 
feend, the whiche shal have a deffendour as 
wont is; and for that interrogaciouns and 
pursute be faire sped. 

signed : JEROME CORNILLE, 
and next after: TouRNEBOUSCHE. 


+ In nomine Patris et Fila et Spiritus Sancti. 
Amen. 


In the yere of oure lord oo thousand and 
two hundred sevenety and oon, the tenthe day 
of Februare, at-after masse, by disponinge of 
us, Jerome Cornille, juge of court cristen, was 
y-brought out of the chapitre gayle and un-to 
us, the womman hent in the hous of the hostiler 
Tortebras, the whiche hous stant in the baillye 

of the chapitre of Seynt Maurice cathedrale, 
she, thilke womman, being underput to the 
erchebisshoppes temporel and lordly justyse; 
and, forther-over, by cause of the speces of 
crymes aretted to hir, she stant with-in the 
daunger of bishoppes court, al of which we 
notifyede, for that she hit understode. 

And whan hadde ben sadly red, and wel 
understonden of hir, first, the requeste of the 
toune; thanne, the sawes, pleyntes, charges and 
acciouns, writen in two and twenty quayeres by 
mayster Tournebousche, as they ben aboven 
expressed, we have, under blessing and help of 
godde and holy chirche, loked for the sothe and, 
alderfirst, by axinges put to thilke prisouner. 
Thanne, enquerede we whe’r she hadde fader, 
moder or neighe kinrede. By hir, answeringe, 
was seyd, she nadde hem never knowen. Of 
us was she thanne boden telle how that she 
highte. She, answering, seyde: 

—Zulma, in arabiens tunge. 

—By us was axed why she spak oure langage. 

By hir, thilke, was seyd: 

—By cause she was comen un-to this contree. 

—By us was axed: 

—How longe agon? 

—By hir, was answerd ayein and seyd: 

—Aboute a twelf yeer agon. 

—By us, was axed, of what age was she 

thanne. 

—She, answeringe, seyde : 

—With-inne hir fiftene yeer, or wel neigh. 
—By 

—By us was seyd: 

—Ther-fore, ye be knowinge that ye ben 
sevene and twenty yeer of elde. 

—And she, answeringe, seyde : 

—Ye. 

By. us was seyd, she was, ther-fore, the 
Morisca founde in the habitacle of oure Lafdy 
the Vergene, thanne cristened with the 
erchebisshop, y-holden at font-stoon with the 
late decessed erl of the Roche-Corbon and 
damoysele Azay, his wyf; thanne, brought of 
hem un-to religioun to the covent of Mount 
Carmel, ther she sholde have maked avowes of 
chastetee, poverté, stillenesse and love to god- 
warde, under sely helpinge of Seynte Clara. 
She, answeringe, seyde : 

—So is it. | 

By us, was axed whether, thanne, she helde 
‘for trewe the paroles of the right noble and 
reverent lady prioresse of Mount Carmel, and 
eke the sawes of Jacquette, called Old Grese, a 
kichen-wenche. By hir, was seyd, hir wordes 
were sothe for the more partye. Thanne, of 
us, was asked at hir: 

-~—Lo, thanne, ben ye cristen? 
' And she, answeringe, seyde: 
~—~Ye, fader. - 

With that, anon, was she boden croyse hir- 
selve and take holy water of a fount y-set to 
hir honde with mayster Tournebousche. That 
‘doon and seyn, it was set of record as thing 
right siker that Zulma, the morisca, y-clept in 

oure erthe Blaunche Bruyn, nonne of the 
abbeye dedicat to Mount Carmel, called there 
suster Clara and gessed she sholde ben a fals 
fantome of a womman, binethen which were a 
feend, hath, bi-forn us, doon servyse of 
religioun and, so, knowleched the justyse of 
court cristen. 

By us, tho, were seyd thise wordes : 

“ Childe, ye ben suspected that ye toke help 
of the devel in the maner ye wonne fro the 
covent: it was in every poynt above naturel 
ordre.” 

She, answeringe, seyde that on thilke day, 
she wente naturelly out at dore after even- 
song under habit of daun John of Marsilis, 
visitour of the covent, which that logged hir 
in his haunt in Cupyde Lane, beting on a tour 
of the toune. Thanne, there, thilke preest 
scolered hir largely and wel-ynough, quod she, 
in the sweetes of love of which she was at that 
tyme al unconninge; the whiche swetnesses hir 
lykede wel, for she thoughte hem wonder 
deyntefulle. Thanne, sir Amboise, as he hir 
saugh at windowe fil love-drunke; and she, 
quod she, verraily prysinge him more, fleigh 
fro the stewe ther-as the monk kepte hir to 
thrift of him-self. 

With-inne a whyle, she wente in heigh aray 
til Amboise, thilke lordes castel, wher she fond 
thousand desportes, haukinge and dauncinge, 
and werede robes as a quene. Up-on a day, 
lord Roche-Pozay was called inne, to dyne and 

revel; and baroun Amboise leet him espye hir, 
quod she, with-oute hir witing, as she com out 
of bath, naked. Ther-with-al, up-on this 
sighte, lord Roche-Pozay caughte fyr and at 
next day, in single fighte, slough baroun 
Amboise. Thanne he, by violence and 
strengthe, for any teres, quod she, broughte hir 
til Holy Londe, wher she ladde the lyf of 
wommen holden in prys and reverence by hir 
beautee. Lo, after mochel aventure, was she 
torned ayein hider, nat for alle hir doutes, for 
so was the wil of hir lord and mayster, baroun 
Bueil, that livede deyeinge in Asye londe, so 
longed he to seen his toun and tour. And, for 
he seyde, quod she, he wolde helpe hir from al 
stryf, she beleved and triste on him, wel the 
more that she lovede with al hir might. But 
whan he com hoom, baroun Bueil fil in maladye 
and dyede a wrecched deeth; he nolde no 
remedyes and yaf noon ere to hir faste bones, 
for he hatede fysiciens, mayster-leches and 
poticaries. And this was hool the sooth. 
Ther-with, was seyd by us to prisouner that 
she, ther-fore, knew to be sothe the sentences 
of curteis messire Harduin and of Tortebras 
hostiler. By hir was answerd ayein, they were 
clere and y-sene for the more part, as she was 
a-knowe, and eke false, sclaunderouse and 
dotard in somme places. 

Thanne, by us, was boden prisounere telle 
whether she hadde felawshiped in love and 
fleshly copulacioun with alle the noble men, 

burgeyses and outhere that were y-spoken of. 
To this, she answerde and seyde ful-boldly : 

“Love wel; but, as to copulacioun, I noot 
nat.” 

By us was thanne told hir how alle were 
brought of lyve by hir dede. 

By hir, thilke, was answerd, it nas nat hir 
doing, for the more she seyde hem: “ nay,” 
and fleigh, ever the more they folwede hir 
aboute and sailliede hir, quod she, with mochel 
ragerie; and, so swythe as she was in armes 
y-nome, wel yaf she wey and fil til it of hool 
entente, by cause of joyes unlyk aught elles. 

Thanne, seyde she, she tolde of hir inwarde 
felinges but for that so she were requered, and 
she, quod she, was adrad of the tormentour. 
Ther-with-al, of us, was she asked to tellen up 
peyne of tormentes what she wende in hir witte 
whan that a noble man was for-worthen after 
felawshipe with hir. She, answeringe, seyde, 
she syte and wolde fordoon hir-self ; she creyde 
on god, the vergene and the halwes to fongen 
hir in paradys; for she, quod she, hadde never 
met but gode men and trewe in whiche nas no 
vyce and as, sorwinge, she saugh hem spille, 
she heeld hir-self a thral to som evyl'sort she 
spradde on-brede as pestilence. Thanne, by 
us, was she boden telle wher that she bad hir 
bedes. By hir, answeringe, was seyd: in hir 
oratorie, on knees, to godde that alle thing 
hereth, after th’ evangyles, and dwelleth est, 
west, north and south. Thanne, was she axed 

why 


THE SUCCUBUS gt 


why she not wente to chirche, nouther sondayes 
ne festes. Ther-to, of hir, answerd was that 
tho that soughte hir sette tyme on halydayes 
and she, quod she, folwede hir wil in al. By 
us was monested til hir, cristenly, that she thus 
.putte hir in the ordinaunce of men rather than 
of godde. Thanne she, answeringe, seyde 
that, for the sake of hem that lovede hir wel, 
she wolde caste hir in hote coles; that nevere, 
as in love, hadde she pleyd false, and, for the 
worlde, nolde she lende lykame ne acqueyn- 
taunce yet til a king, but she lovede him of 
herte, fete, heved, heres, forheed and al. At 
shorte wordes for sothe, she, as seyde she, ne 
hadde never pleyd lemman ne sold a singuler 
spark of love til a man but she hadde him 
chosen for hir owene, and that who-so hente 
hir in armes an houres space or kiste a petit on 
the mouthe hadde hir ever after. 

Thanne, by us, was she requered telle 
whenne comen the jeweles, vesseles of gold and 
sylvre, fyne stones, royals ostelments, tapites, 
et caetera, cast they be worth two hundred 
thousand markes, founden in hir habitacioun 
and yeven on warde to the tresorere of the 
chapitre. By hir, answering, was seyde: she 
sette hir trust on us as on godde him-selven, 
but nought dorste she replye, in as fer as heng 
ther-by som of the swetteste thinges as in love, 
of which she hadde alwey lived. 

Thanne, pressed of-newe, seyd she, that yif 
we, juge, wisten in which worshipe she heeld 

whom-so that she lovede, in which buxomnesse 
she folwede him by ech wey, goode or badde, 
with which studie she dide his bidding, with 
which gladnesse she fulfilde his desyrs and 
brethede inne the sacrede wordes his mouth 
blessed hir withal, us-selve, olde juge, wolde 
thenke with hir wel-bilovede that no somme ne 
mighte quyte thilke mochel affeccioun which 
alle men renneth after. Eek seyde she thus, 
that ne nevere hadde she asked of no man, 
quod she, nouther fee ne shipe; that happy was 
she to worthen in his herte; that she rouled 
ther-in with endelees and sely blisse, weninge 
hir-self welthier for swich oon than for aught 
elles and lustinge but for to yelden ayein more 
delyt and joye than she hadde fonged. But 
nat for alle hir defenses, quod she, hir loveres 
caste hem ay to guerdone hir hendely. Som- 
whyle, that oon com with a coler ful of perles, 
seyinge : 

“Lo, heer, to kythe un-to myn hony that the 
satyn of hir flesshe me sothly semede whyter 
than perles.” And he heng it aboute hir hals 
and halsede hir right harde. She, that 
speketh, was angry with thise folyes, yit 
mighte she nat but kepen a jewel it quemed 
hem seyn ther-as they hadden it set. Eche 
dide after his fantasye. Som-whyle, that oon 
wente rendinge the costelewe garnements she 
hadde on for delyt of his sighte; outher-whyle, 
that other, quod she, dide saphyres aboute hir 
armes, legges, swire or heres; som wolde leyen 

hir in the tapite, bi-winde in longe shroudes 
of blak silk or veluéttes and gauren dayes 
longe, ravisshed, on hir perfecciouns; and sith 
thise thinges broughte swich solas to loveres, 
they delytede un-to hir. Thanne, seyde she, 
that, in-so-muche as no-thing lyketh man so 
wel as to have his deyntee and biholde the seel 
of beautee and armonie with-outen the herte 
as wel as with-inne, so muche more, hir loveres 
alle were they fayne to seen hir robe of purpre 
apyked of lovelieste thinges; and, in this minde, 
they diden hir beste as muche as she to over- 
spreden it with gold, silver and floures. Now, 
so as thise gaye thinges hindrede no-thing, she 
hadde nouther might ne welde to lette a knight, 
ne yet any riche squyer of whom she were 
loved, of doing by hir his moste plesure; and 
thus was she bounden to take preciouse 
savoures swet-smelinge and othre tokenes, of 
whiche she was a-mayed; and that swich was 
the heed and welle of thilke plates of gold, 
tapites and jeweles, bi-nome by the sergeants 
of the toun. 

Heer endeth the firste examininge put to 
thilke suster Clara, suspected that she be a 
demon, so as we, juge, and William Tourne- 
bousche were for-wery to heren swich voys in 
oure ere and oure insighte was blered al oute. 
By us, juge, was ajourned that other examin- 
inge til three dayes henne, to seken out 
evidences of th’ assembling and presence of the 
demon in the forseide; the whiche, at oure 

heste, was lad ayein un-to gayle in keping of 
mayster William Tournebousche. 


In nomine Patris, et Filu, et Spiritus Sanctt. 
Amen. 


The thrittenthe day of Februare, biforn us, 
Jerome Cornille, e¢ caetera, was brought forth 
suster Clara, as her-biforn y-nempned, by 
cause to been apposed of the dedes and gestes 
aretted hir and preved up-on hir. 

Of us, juge, was seyd to prisounere that, by 
hir sondry answeres in rathere examininges, 
cleerly was y-shewed, it lyth not in a playn 
womman, al hadde she lycense, (set caas swiche 
lycenses mighte be yeven by any weyes) to 
leden forth the lyf of a womman fool of hir 
bodye, doinge the plesaunce of alle men, 
bringinge aboute so manye foule dethes and 
castinge swiche lithre malefyces, but she have 
help of a privee demon dwellinge in hir bodye, 
to which hir soule sholde have been sold by an 
especial tretee. 

And ther-fore, sheweth that, under hir shap, 
lyth and liveth a feend, bringer of thise yveles; 
and she was now sompned to tellen in what age 
she receyued him, to biwreye whiche termes 
ben knit bitwene hem and, thanne, to confesse 
the sooth of hir bother wrenches. By hir, 
answering, was seyd that she wolde shewe hir 
confessioun til us, man, as it were to god that 
shal foryelde us alle. Thanne, pretended she, 

as she seyde, she hadde never seyn the devel, 
ne spoken with him, ne in no maner wold him 
for to seen; that ne never hadde she been a 
lemman as for hauntinge of a craft; for sothe, 
she hadde never tasted of loves lykinge but she 
were moeved with the delyt put in that thing 
by the soverein maker; and she was alwey 
drawen un-to it, quod she, rather by cause of 
being meke and mild til any dere lording bi- 
loved of hir than by an ever rampande desyr. 
Al were it so this sholde ben hir firste moeving, 
yet bi-soughte us she, quod she, bithinke how 
that she was a povre auffrican byrde in which 
god y-set hadde a right fervent blood and, eek, 
in the intellect set in hir herte, so esy an entente 
of amorouse delytes that, whan a man lokede 
on hir, she felte ther a quapping. Thanne, if 
for lust of felawshipe, a loving gentil man 
touched hir in any body part, by putting his 
hand adoun, she was, for any thing, in al his 
might, for, so, hir herte gan sprede and ryse. 
With this touchinge, the thought and remem- 
braunce of alle the bisye joyes of love awook 
in hir midmeste and quikked a fyr that 
worthed uppe, brente in hire veynes and 
torned to love-longing and fyr fro heed to 
fote. And from, first, daun Marsilis in hir, 
quod ‘she, al opned hadde the understanding 
of thise thinges, ne never hadde she noon other 
thought; and ever after, so naturelly yerned 
she to love that, for lakke of man and kindely 
bidewing, she had been deed for droughte at 

thilke covent. In witnesse wher-of she dorste 
leye that sith hir flighte, never a day ne felte 
she no throwe of melancolye but was alwey, 
quod she, in joye; and thus folwede she godd’s 
holy wil by hir fro which, so she took it, she 
was misled during al hir tyme lost in thilke 
covent. 

Here-ayeins was showed of wus, Jerome 
Cornille, to thilke demon that, in this answere, 
blasphemed was apertly of godde, for-why we 
ben sent in erthe un-to his moste glorie, him for 
to herien and worshipen, to here his lawe and 
holde his hestes so that, atte laste, we winne 
hevene blisse, and nat to be ligging in bed and 
doing ay that that the selve dombe beestes ne 
doon but whan tyme is. 

Ther-with-al, by thilke suster was answerd 
that, in alle contrees, she hadde mochel 
glorifyed god and taken care of the pore and 
syke, yevinge hem of free honde doles and 
clothes and wepinge up-on the sight of hire 
nedes; and at domesday, as was hir hope, she 
sholde have a goodly meynee of wel-dedes 
lykinge to godde and creyinge of mercy. 
Thanne, seyde she, but for humblesse and fere 
to renne in-to blame or do tene to messires of 
the chapitre, gladly hadde she despended hir 
goodes for up-buildinge of the chirche of 
Seynt-Maurice and foundinge of masses to 
sauve hir soule, ne sparinge for this ende 
neither of hir joye ne hir body; and that, with 
this thought in minde, tweys glade hadde been 

hir 


THE SUCCUBUS 97 


hir glade nightes sith that ech of hir loves 
sholde have put a stoon un-to this chirche. In 
consideracioun of this fyn and for the blis ever- 
lastinge of hir, quod she, every lovyere hadde, 
as of him-self, yeven of his catel right 
lustsomly. 

Thanne, by us, was seyd to thilke demon: 
she ne coude nat excuse hir that she was 
bareyne sith that, after so manye copulaciouns, 
no child nas yet born of hir, the whiche 
sheweth a demon in-with hir; and, over this, 
only Astaroth or an apostle coude speke alle 
tunges as she dide, the whiche proeveth that 
men mighte gesse in hir a devel. Ther-ayeins 
was answerd by hir and seyd that, as touchinge 
dyversitee of tunge, she nought coude on grew, 
out-take kyrie eleison which she used ful 
mochel; and on latin, nought but amen; and 
this ilke word she seyde to godde hopinge for 
fredom. More-over, she hadde greet sorwe 
for she was bareyne; and if wyves wente 
with childe, it was, paraunter, for they toke 
plesaunce to menely of that thing, and she, as 
seyde she, somdel over-mochel. But swich 
was out of doute the wil of godde which that 
thoughte with-inne him-self that, for to greet 
felicitee, the world were in peril to for-spille. 

Heringe thise resons and outhere o thousand 
to, that suffsauntly biwreyen a feend in thilke 
nonnes bodye, so as the propretee of Lucifer is 
to holden alwey heretyke arguinges shewinge 
lyklihed, we comaundede that thilke prisouner 

be applyed to torment in oure presence and 
sore pyned, so that the feend be daunted by 
suffering and put under holy chirche. 5o, for 
helpinge of us, we have called inne Fraunceys 
Hangest, mayster surgeon and fysicien of the 
chapitre, bi-takinge him, as by a libel annexed 
her-with, to loken in the forseyde feendes 
wyfhod (virtutes vulvae), for to teche us what 
arts she useth in cacching of soules by swich 
weye, or in othre manere. 

Thanne, gan sore to wepen and waile bifore- 
hond thilke morisca and, nat for hir fetres, she 
fil on knees and bi-soughte of relesinge with 
teres and cryes, apposinge, hir limmes were so 
feble and bones so brotel, they wolde bresten 
lyk glas. And, atte laste, she profred to bye 
hir-self ayein with yifte of hir goodes to the 
chapitre and to voyden eft-sone the contree. 

Her-upon was she boden declare volun- 
tariely that she was, and alwey hadde been, a 
feend, of the streen of succubi, whiche that ben 
femeles goblynnes, havinge charge to cor- 
rumpen Cristene with the blandissinges and 
lithre delyces of lecherie. To this, answerde 
she that, for to seye so were a lesing abhomin- 
able sith that she hadde felt hir-self a verray 
womman at alle rightes. Ther-with-al, whan 
hir yrens were unbounden by the tormentour, 
she dide of hir smok and wikkedly and wil- 
fully, derked, blered and overcom oure wit 
with the sighte of hir body that doth man 
smyten of monstrous effectes. 

Mayster William Tournebousche, over- 
comen by strengthe of nature, hath, heer, leyd 
doun penne, apposing that he may not loke on 
swich tormentrye, but his minde be harwed 
with sharpe temptaciouns and his body over- 
maystered with the devel. 

Heer endeth the secounde examininge and, 
so as the somnour and gate-ward of the 
chapitre telleth, mayster Fraunceys of Hangest 
be out of toune, the pyninge and examininge 
aren set for to-morwe, at twelve of the clokke, 
at-after masse. 

This hath ben y-entered in the rolle by me 
Jerome, in absence of mayster William 
Tournebousche, in feith wher-of we have 
signed : 

JEROME CoRNILLE, 
Heigh penitauncer. 


REQUESTE 


Up-on this day, the fouretethe of the 
monthe of Februare, in presence of me, 
Jerome Cornille, ben comen forth the forseyde 
maystres John Ribou, Antony Jahan, Martin 
Beaupertuys, Jerome Maschefer, James of 
Ville d’Omer and sir Philippe Yvré in stede 
and place of the mayre of Tours, the citee, as 
now absent, to the whiche, at preyre of 
Blaunche Bruyn, bi-knowinge hir-self that she 
is now a nonne in the covent of Mount-Carmel, 
by name of suster Clara, we have wissed the 

chalange to goddes juggement by thilke 
prisounere charged of feendly possessioun and 
hir profre to stonde to the ordal of water and 
fyr in presence of the chapitre and the peple of 
Tours wher-by she sholde bi-telle hir rightes of 
wyfhode and hir innocence: 

Assented arn to this requeste, on hir syde, 
thilke accusours whiche that, in as muchel as 
the citee pursueth, have undertaken to dresse 
a covenable scaffold in som place approved with 
the god-fadres of prisounere. 

Thanne by us, juge, was set as for day, the 
firste of newe yere, the whiche shal be this 
nexte Estre-day; and we have height the tyde 
of midday at-after 1nasse, the partyes being 
y-fallen at oon that this delay it is suffisaunt. 

Ther-fore shal the present ordinaunce ben 
forth y-cryed at the diligence of everich 
thurgh-out the tounes, boroughes and castelles 
of Toureyne and of the reaume of Fraunce, at 
hir owene requeste, gyse and cost. 

JEROME CORNILLE. 


THAT WHICH THE SUCCUBUS DIDE FOR SOUKINGE 
FORTH OF THE SOULE OF THE OLDE JUGE AND 
WHER BICOM THIS FEENDLY DELYT 


Tus is the proces of the laste confessioun 
doon in the firste daye of the monethe of 
Marche of the yere oo thousand and two 
hundred sevenety and oon after the come of 
oure blessed saveour by Jerome Cormille, 

preest, chanoun of the chapitre of the cathe- 
drale of Seynt-Maurice, heigh penitauncer, 
though, god wot, unworthy of al. 

Which that, in his laste ende, beten of his 
sinnes, trespasses, misdedes and harlotryes, 
hath wisshed his confessiouns ben shewed 
forth, as for pupplisshing of the sothe, glorie 
of godde and rightwisenesse of bisshoppes 
court and for doinge bote on his bale in the 
nexte worlde. 

This ilke Jerome Cornille lyinge in his deth 
bedde, they have been called togider to heren 
him, John of the Haye (de Haga), vicary of 
the chirche of Seynt Maurice, Peter Guyard, 
tresourere of the chapitre, y-set by oure 
louerd John of Monsoreau, erchebisshop, to 
wryte forth his wordes; thanne, daun Lowis 
Pot, monk of majus monasterium (Mar- 
moutier), taken by him un-to his goostly fader 
and confessour; alle three attended with the 
heighe and worshipfulle doctour William of 
Censoris, romayn erchedeken, as nouthe in 
oure diocyse, y-sent (legatus) from oure holy 
fader the pope. 

Finaly, by sighte of fele Cristene, y-come to 
witnessen the laste deeth of thilke Jerome 
Cornille, up-on his wisshe to doon solempne 
repentaunce, as he deyeth by lenten and his 
wordes may opene the eres of sinneres in weye 
to helle. 

And, in presence of him, Jerome, which 
that, for greet wayknesse, ne mighte nat speke, 

hath daun Lowis Pot, red the followinge 
confessioun to greet amoevinge of the 
congregacioun : 

My brethre, as yet in-to this yere nyn-and- 
sevenetithe of myn elde, thilke in that ich am, 
but-if that it only be the smale sinnes of 
whiche, how holy so he be, a cristen agilt 
to god-ward, and that it leveful is him to bye 
ayein with penitence, I have lad, as to my dome, 
a cristen lyf and ben able to good name and 
loos in this diocyse wher-as I was enhaunced 
to the worshipfulle offyce of heigh penitauncer, 
to which ich am al unworthy. But now, fered 
for th’ infinite glorie of godde, agast of the 
cruel peynes that awayte the wikke and caitifs 
in helle, have I thought to amenusen the wighte 
of my felonyes by the moste penaunce I mighte 
in this, my laste ende. Wher-fore have I 
impetred of holy chirche, whos rightes and fair 
name I have falsed, bitraysed and yeven 
a-weye, the privilege to shryve me openly, as 
after old-tyme Cristene. I wolde fayn, for 
gretter amendement, have yet lyf y-nough to 
stonde in the chirche porche, bar-fot, cursed of 
my brethre, a taper in honde and corde aboute 
my nekke, for I have faste folwed mis- 
wanderinges of helle ayeins the holy service of 
godde. 

But yet, by this grete wrak of my brotel 
vertue, so be it un-to you a lore to weyve sinne 
and brikes of Sathanas and take refut in holy 
chirche ther al hele is. And, for I was bounde 

by Lucifer, so wis oure Drighte Jesus-Crist, 
thurgh you alle whos preyeres and helpes I 
clayme, have mercy up-on me, povre mis-lyved 
cristen whos eyen wolde to watre. So hadde 
I anouther lyf to leye forth in werkes! See 
now, herkneth ye and quaketh for greet fere: 
Chosen, I, by the chapitre assembled, for 
purpos to dighten, here forth and devyse the 
pletinge on honde up-on the feend sent uppe 
under womannish shap, as she that is a 
recreaunt, foul and mis-bileved nonne, y-clept 
Zulma in the hethene londe of which she is 
born, the whiche devel, knowen in the diocyse 
by name of Clara, of the nonnerye of Mount 
Carmel, hath sore greved the toun in bringinge 
under hir an infinit noumbre of men, so for to 
tye hir soules to Mammon, Astaroth and 
Sathanas, princes of helle, in sendinge men out 
of the worlde in estaat of dedly sinne and in 
revinge hem from lyf ther-as lyf bi-geten is, 
ich am, my-self, juge, fallen late in-to this 
snare and am went out of my witte in mis- 
usinge the office bi-taken in greet afhaunce by 
the chapitre to my colde age. Lo, herkneth 
how crafty is the devel and beth ware of his 
gyles. 

As that I herde the firste answere of the 
forseyde succubus, I was agast for seeing how 
the yrens aboute hir hondes and feet ne leften 
no traas; and thus was I ravisshed on hir 
strengthe withinne-forth and hir wayknesse 
withoute-forth. Anon, my minde was ful of 

this feendes perfecciouns. I gan herknen the 
dreem of hir voys that hette me from heed to 
fote and dide me wisshe I were yong for to 
caste me to hir, weninge, myn everlastinge 
blisse nadde been but litel wages for an houres 
delyt in swiche fetys armes. Ther-upon, I 
putte a-wey the stedfastnesse juges oughte. 
This ilke feend, apposed by me, wond me in 
swiche wordes, my herte me bar utterly, I 
sholde don a cryme in tormentinge so sely a 
thing that weep as it were a sinnelees child. 
Thanne, werned by a voys on heigh to do my 
duetee; and that thise gilden wordes, this 
musyke hevenliche in seminge, were pleyes of 
enchauntement; that this fayre forme wolde 
wende in-to a lither, bristled beste with sharpe 
clawes; hire softe eyen in-to helle brondes; hir 
croupere in-to a roynous tayl, and hir goodly, 
rosy-lippede mouth in-to cocadrilles jawes, 
turned ich ayein to my rather purpos for to 
pyne thilke succubus til that she confessed hir 
werkes, as custume is cristene juges to doon. 
As this feend, lo, shewed hir-self naked for 
to ben put to torture, I sodeynly was brought 
under hir might by magyke spelle-wordes. I 
felte craken myne olde bones, my brayn fonged 
inne hoot light; myn herte was floded of yong 
and boyling blood; I wex happy in my corage; 
and, by the charmes smiten in my sighte, the 
snowes of my forheed to-molten. I took no 
kepe of my cristen lyf; wel wende I have been 
a truant boy, skipping by feeldes and pikinge 
apples. 

apples. No power hadde I to make o signe of 
the croys, and I remembred me neyther of holy 
chirche, ne of godde, ne of the meke saveour of 
man-kinde. Al in this moede, I rayked by 
stretes, thenkinge on the melodye of thilke 
voys, the abhominable body fair of thilke feend 
which that dropped thousand foule wordes 
in-to myn ere. Even thanne, haried and 
drawen by the develes flesh-hook, stiked in myn 
heed as sikel in an oke, was I gyded forth by 
this kene steel to gayle-warde nought with- 
stondinge my goode aungel that, tyme and 
tyme, plighte me by the elbowe and wered me 
ayeins swiche fondinges; but, nat for al his 
holy reed, I was pulled hider and thider with 
milliouns of clucches set in-to myn herte and 
fond my-self rathe in the gayle. As the dore 
was opned un-to me, lo, me thoughte I saugh 
no more semblaunce of a prisoun, for the 
succubus hadde, by helping of elves or 
fayéryé, arrayed a bour sprad with purpre and 
silk, ful of swete odours and floures, ther-as 
she desportede hir in goodly a-tyre with-oute 
yrens aboute hir nekke, ne fetres aboute hir 
fete. I lete me strepen of my vestiments of 
religioun and bathen in a savoured bath. 
Thanne, dide heo me on a sarsinnesshe vesture 
and sette me before a diner of curious mete and 
wynes of Asye in vessels of golde, whyl that 
wonder songes, minstralcy and preysinges a 
thousand tiklede me aboute the soule thurgh 
myne eres. Bi-syde me stood, al this tyme, 

thilke 

thilke succubus and hir swete felawshipe hate- 
ful gan distille newe gledy desyrs in my limmes. 
My beter aungel for-lafteme. Thanne, livede 
I with the awefulle glare of the eyen of the 
morisca. I foundede for to clippe in hoot 
embracinge hir fetys body, I thirsted to sippe 
at hire rosene lippes, as I wende they were of 
kinde, and nought was I agast of the bytinge of 
hire teeth that drowe me in-to the depes of 
helle. 

I was fayn to taste the macchelees softenesse 
of hire fingres, ne nevere me thoughte they 
nere but drasty clawes. At o worde, I was 
fresh as a bryd-gome forth til his bryd; I took 
non hede that this bryd was the dedly night. 
I maked no fors of the wele of myne evene- 
cristenes ne of the intresse of godde; me 
dremed but of fals love, of the goodly pappes 
of this womman that dide me brenne and of 
hir helle gate in at which I maddede for to 
sterte. Allas, my brethre, by three dayes and 
three nightes, constreined was I to swinke; the 
streem ne mighte I with-holde that wellede of 
my lendes on whiche sette the succubus hire 
hondes lyke a peire dartes, dightinge my pore 
olde age and dryed bones with I not what 
swet of love. 

At erste, this feend, for to drawe me un-to 
hir, poured in-to me a milk swetnesse; next, 
comen anguisshinge delices that stongen, as it 
were nedles a hundred, un-to my bones, marwe, 
brayn and sinewes. Thanne, at this desporte, 

caughte 

caughte al thing fyr: the streite sete of my 
thought, my blood, nerves, flesh and bones; in 
a whyle, I brende of the verray fyr of helle; I 
was pyned with elf-shottes aboute my joyntes 
and an outrageous, aking, sykening delyt that 
slaked the brideles of my lyf. The heres of 
this feend in whiche my povre body was 
envoluped, helden on me a fyry blast and I 
felte ech tresse as a barre of hoot yren. In 
this dedly plesaunce, saugh I hir glowinge face 
that lough and glosed me thousand likerous 
wordes, as, I was hir knight, hir lord, hir spere, 
hir dayes light, hir joye, hir thonder-bolt, hir 
lyf, hir gode, hir beste ryder; and that she 
hadde minde for to wrappe hir in me yet bet, 
so mighte heo crepe in-to my skinne, or I in 
hires. The whiche as I herde, for the prikking 
of thilke tunge that souked forth my soule, I 
sank and strook forth-ward, dounere and 
dounere un-to helle, ne mighte I nevere touche 
the ground. Thanne, whanne I hadde nat a 
drope of blood in veynes, whan my soule 
clevede no mo to my body, whanne I was clene 
over-throwen, the feend me seyde, evere fresh, 
cleer, a-glowe, shene and laughinge: 
—Povre fole, thou that me wenest a feend. 
Ha! Yif I bade thee selle thy soule for a kis, 
woldestow nat so with glad herte? 
—Yis, quod I. 
—And yif, for to swinke thus ever-more, nede 
were that thou fedde thee of blood of newe- 
born babes, so that thou hadde alwey newe lyf 
to 

to skinke in my bed, woldestow nat fayn souke 
of it? 

—Yis, quod I. 

—VYif, for to ben rydinge in thy chevauchee, 
ever blythe as a wight in his blowinge-tyme, 
haboundinge in lyf, drinkinge delyt, plounginge 
in-to the depes of joye, as a swimmere 
dooth in Loyre, ne woldestow nat reneye 
god, ne woldestow nat bi-spete th’ image 
of Jesus? 

—Yis, quod I. 
—Yif twenty yeer of cloyster lyf were yet 
graunted thee, ne woldestow nat sette hem for 
two yeer of this hote fyr and for to flikkere 
in this mery moevinge? 

—Yis, quod I. 

And her-with-al, I felte hundred sharpe 

clawes that tare me thurgh the mid-rif as it 
were hundred bekes of briddes of praye, 
pekkinge and janglinge. Thanne, at a stert, 
was I whirled uppe, above the erthe up-on 
thilke succubus, which that spradde hir wenges 
a-brood and seyde: 
—Worth uppe, my ryder, ryd forth! hold thee 
faste on the croper of thy mere, on hire heres 
and hir hals, and ryd, ryd forth my chivachour. 
Lo! al thing rit. 

Ther-with saugh I, as in a mist, the citees 
of the erthe ther-as, by an especial yifte, I 
bi-heeld ech man repeiringe til other femele 
feend, overlepinge and engenderinge in greet 
lust, shrykinge wordes of love and alleskinnes 

othes, 

othes, and alle knit togider, y-clenched and 
strugling. 

Thanne, my mere with a mores heed, 
shewede me, so forth fleeinge and prauncinge 
thurgh the skyes, erthe y-coupled with sonne 
by a conjoyninge whennes out-brosten erratik 
sterres; and ech femele world was falling in 
joye to-gider with hir make. Ac, in stede of 
wordes of mouth, thise ilke worldes blastede 
forth oure tempestes, shotte lighteninges and 
claterede thonder-clappes. Thanne, soringe 
alwey uppere above the worldes, saugh I the 
goddesse of kinde in love with the prince of 
mocioun. As in scorn, lo, the succubus me 
sette amiddes thilke dredfulle, everlastinge 
sweigh wher I was lost as a greyn of sonde by 
the see. There, ever among, my whyte mere 
me seyde: 

“Ryd, ryd, my gode chevachour, ryd forth! 
al thing rit.” 

Now, thenkinge me how lytel was a preest in 
this sterne streme of sede to worldes, ther-as 
ever-mo felawshiped and clunge togider in ful 
furie metals, stones, watres, windes, wederes, 
fisshes, plauntes, bestes, men, goostes, worldes, 
planetes, I forswoor the general feyth. Ther- 
whyles, she, shewinge me thilke sterry galaxyé 
up-on the firmamaunt, tolde me hit was a drope 
of sede celestial scaped of a flode of worldes 
conjoyned. Up-on this, I madly bistrood the 
succubus by lighte of o thousand millioun 
sterres, and, so doing, I hadde fayn felt al the 

wyse, 

wyse, right of thilke thousand millioun of 
creatures. Lo, by this laste assay of love, I 
wex deed as stoon after I had herd a loud, 
infernal laughtre. Thanne, fond I me in bed, 
compassed by my servauntz whiche, with ful 
greet stryf, hadde fought with the devel, 
yetinge in-to my bedde a boket-ful of holy 
water and callinge faste to godde. In mene 
whyles, for al this help, me thurfte bere grisly 
bataille with thilke succubus whos clawes 
gryped me aboute the herte, causinge me 
throwes with-oute ende. Al be it so that, 
quikked ayein with voys of servauntz, kinrede 
and freendes, I enforced me to doon the holy 
signe of the croys, she, sete up-on my bed- 
syde, at the heed, feet, ay-where, bisied hir to 
unstrenge my nerves, laughinge, grenninge, 
settinge bifore myne yén thousand likerous 
images and in-blowinge in me thousand yvele 
desyrs. Ther-with, th’ erchebisshop rewed 
up-on me and leet fecche the relikes of Seynt 
Gacien and, at his touching of the beddes heed, 
thilke goblyn was flemed, levinge bi-hynde smel 
of brimstoon and helle; of which cherles, 
freendes and outhere quakkede a ful day 
longe. 

By this, goddes light lightinge my soule, I 
gessed that, for my sinnes and fight with the 
evyl spirit, I was in shadwe of dethe. I ther- 
fore preyede of mercy especial to live forth a 
litel stounde, so I mighte preyse god and his 
chirche, objectinge th’ infinite merytes of Jesus, 

that 

that deyde on rode for soules of cristene. 
By this preyre, 1 fond strengthe to shewe my 
sinnes, to craven of my brethere of Seynt 
Maurice chirche of hir helpes and socours so 
that I be delivered out of purgatorie wher ich 
am in point to bye ayein my giltes with ende- 
lees pynes. Ferther-over, I seye, that myn 
ordinaunce by which this feend sholde be put 
to goddes juggement and til ordal of fyr and 
holy water is a queyntise suggested by the 
forseide feend, thurgh which he wolde out-go 
the justyse of court of the erchebisshop and 
chapitre, for-as-muchel as he me secreely dis- 
cured, it liste him sende in his owene stede and 
lyknesse anouther feend harded to this ordal. 
Laste of al, I yeve and bi-quethe to the chapitre 
of Seynt, Maurice chirche my moebles and 
thing, wher-with to wercche a chapel in thilke 
chirche, to timbre it, dighte and halwen under 
the tytles of Seynt Jerome and Seynt Gacien, 
as that oon is my patroun and that other the 
saveour of my soule. 


This confessioun, herd of the assembly was 
leyd biforn the erchebisshoppes court by John 
of the Haye (Johannes de Haga). 


We, John of the Haye (Johannes de Haga), 
chosen to heigh penitauncer of Seynt Maurice 
by the general meeting of the chapitre, after 
the use and custume of this chirche; and com- 

mitted as for to procede of-newe in the plee of 
the succubus feend, as nouthe in the chapitre 
gayle, have ordeyned a newe enqueste in which 
shulle ben herd alle of this diocyse that ben 
conisaunt of thinges beringe ther-on. 

We declaren to be voyde alle outhere pro- 
cesses, examininges and ordinaunces and 
bi-quasshe hem on bi-halve of the members of 
the chirche assembled in a general and 
sovereyn chapitre; and we finde that noon 
appeel to godde, swich as was slyly maad by 
thilke feend, ne lyth heer, bi-cause of the 
develes fals trecherie in this caas. 

And this ordinaunce shal ben openliche 
y-cryed in the places of the diocyse ther were 
publiced the false juggements of last monthe, 
alle dewe, as it is notable, to the feendes abet, 
as sheweth by the confessioun of Jerome 
Cornille, that is deed. 

So stonde alle Cristene by holy chirche, and 
herkne un-to hire commaundements. 

JoHN OF THE Haye. 


HOW SHE SKIPTE SO LIGHT, THE MORISCA OF 

HOOT STRETE, THAT WITH MUCHE PEYNE WAS 

SHE BRENT AND Y-SCALDED AL QUIK IN DESPYT 
OF HELLE 


Writen in the monthe of May of the yere 1360 
as in gyse of testament. 


“ My right dere sone, whan that thou rede this, 
I 


THE SUCCUBUS 113 


I shal be grave, bi-sechinge so preye thou for 
me and governe thee as it is put forth in this 
lettre, bi-quethen to reule of thyn hous, his 
prow and sikernesse; for, at writing of it, my 
minde and inward sight were fresshe smiten 
with the sovereyn injustice of men. Whanne 
I com to mannes estaat, I longed to ryse up to 
the moste dignitees in holy chirche for, as to 
me, ther nere no worthier lyf; in which heigh 
thought, I lerned to rede and wryte and, with 
moche peyne, me scoled in clergie. But, for- 
as-mochel as I hadde no wys gye to bringe me 
forth, I hadde the engyn to profre me for 
scriveyn, notary and clerk of the chapitre of 
Seynt Martin, in which were the nobleste and 
welthieste of cristendom : the king is there but 
playn chanoun. In thilke office, lo, oughte I 
best finde enchesoun to doon lordes servyse 
and, so forth, gete me maysteres, thanne, with 
hir favour and procuring, to take holy ordre, 
com by a mytre as any other and, atte laste, 
styen up to an erchebisshoppes see, I ne 
roughte where. But swich ambicious mocioun 
was more than I mighte doon as god wel 
shewede; for, sir John Villedomer, sithen 
cardinal, was put in that office and I, laft bi- 
hynde and cast aweye. In this harde stounde, 
myn herte was esed thurgh conseil of olde, 
povre Jerome Cornille, penitauncer of the 
cathedrale, of whom I yow often tolde. So 
spak he benignly, he leet me come take penne 
for the chapitre of Seynt Maurice chirche, the 

H whiche 

whiche I dide faire, for I was knowe fer and 
wyde as for a scriveyn. 

In the yere I was aboute to take ordre, 
happed the notable proces of the feend of Hoot 
Strete, which eldres yet remembre, tellinge 
children at even-tyde thilke tale that whylom 
y-herd was in homes of Fraunce. Lo, my gode 
mayster, as he thoughte it were to my prow and 
that the chapitre for myn hyre wolde sette me 
toward som office, he forth dide me endyten al 
that were, in this heighe caas, matere of to 
wryte. 

With the firste, daun Jerome Cornille, a man 
of wisdom, fairnesse and goodly thewes, draw- 
ing neigh eightety yeer, hadde suspect of som 
falshede. 

Al lykede him nat wommen foles of hir body 
and al hadde he never layn by non in his lyve 
that was holy and venerable, for which he was 
elect to juge, yet so, right as witnesses and 
prisounere were herd, it stood clere that, 
though this mery wantown had y-broke hir 
nonnerye, giltelees was she from any develrye, 
but that hir richesse was coveited of hir 
enemys and some that I kepe not to nevene. 
In thilkke tyme, it was seyd that, she 
was astored of gold and silver swich 
plentee, she mighte bye the countee of 
Toureyne; and ther-fore ronnen up-on hir 
lesinges and bak-bytinge wordes, from 
envye of rightwyse wommen, bi-cominge 
gospel sothes. 

Among 

Among al this, sir Jerome Cornille, al so 
sone as he was aknowe that no feend nas in 
thilke but that oon of love, dide hir vouche 
sauf to dwellen in a nonnerye, terme of hir 
lyf. Thanne, acerteyned by somme brave 
knightes hardy in werre and riche of demeines 
that they wolde doon al hir might hir for to 
rescowe, he tolde hir prively to cleyme the 
juggément of godde, yevinge the chapitre hir 
goodes wher-by to stoppen wikke tonges. 
Thus sholde be sauved fro the fyr th’ alder- 
faireste flour that ever heven leet fallen in oure 
erthe, the whiche sely flour of wommanhede ne 
nevere fayled but in over muche rewthe and 
pitee on the love-longinge cast with hir eyen in 
woweres hertes. 

But the verray devel in monkes shap entre- 
meted him of thilke cas: thus it was: som 
greet enemy of sir Jeromes vertue, prudence 
and holynesse, y-clept John of the Haye, whan 
he wiste how was the pore gerl used in gayle 
as a quene, shrewedly bar the penitauncer on 
honde that he treted with hir and was hir 
servaunt, by cause, seyde this false preest, she 
maked him yong, lusty and gladsom; of al 
which, the olde, pore greye deyede on a day 
of brosten herte, knowinge how wilned John of 
the Haye to shende him for his dignitee. And 
so bifel, oure lorde erche-bisshop soughte the 
gayle and fond the sarasene wenche lyinge 
softe in a wel-arayed chaumbre; for she had 
hyd a dyamaunt ther-as noon sholden a-grope 

and 

and y-bought the gayleres clemence. In this 
tyme, seyde somme that this ilke gayler as he 
lovede hir or, bet, as he fered this wommanes 
yonge barouns, was castinge on hir flighte. 
The goode man Cornille was up poynt to deye, 
and the chapitre, by wissinge of John of the 
Haye, wende it bihoved to cutten awey the 
heigh-penitaunceres enditements and ordi- 
naunces. Thilke John of the Haye, tho pleyn 
vicary of the heved-chirche shewed how, for 
doing of this, it were y-nough a solempne con- 
fession of the gode man in his deeth-bedde. 
Thanne, was pyned and baited the deedly man 
by messires of the chapitre, tho of Seynt 
Martin, tho of Marmoustiers, by the erche- 
bisshoppe and eek the popes legate, for that he 
retractede him to bote of holy chirche. But he 
nolde for longe tyde. Yet, after mochel wo, 
was greythed his laste confessioun, witnessed 
of the moste men of the toun: it scatered swich 
horrour and drede, can ich it nat tellen. The 
chirches of the diocyse made processioun as 
for som cruel scourge and everich was adrad 
lest the devel droppede adoun in his house 
thurgh the chimenee. Sooth is, my gode 
mayster Jerome was sweynt of mochel fevere; 
and him semede as were kyn in his chaumbre 
the whyles thilke retraccioun was y-wronge 
from him. Whan over-blowen was thilke hoot 
fit, the povre seynt bitterly weep as he wissed 
was of the wikke wrenche. In th’ ende, he 
deyede in myne armes seyinge, he was goinge 

to 

to falle un-to goddes feet and bi-seche him 
lette so woful a mis. 

Thilke morisca hadde maked him rewe up-on 
hir teres of repentaunce. For, er she cleymed 
goddes juggement, he hadde prively shriven 
hir, unwrapping a soule of which he spak as a 
diamaunt worthy, after penaunce and deeth, 
to the shyninge corone of godde. And thanne, 
lefe sone, knowinge by wordes of folk and sely 
answeres of thilke pore womman the sothe of 
al, shoop I, with th’ avys of mayster Fraunceys 
Hangest, fysicien to the chapitre, to feyne 
syknesse and leve the servyse of Seynt 
Maurices chirche and th’ erchebisshoppe; I 
nolde deye myne hondes in innocent blood that 
cryeth stille, and shal, til heigh domesday, god 
biforn. Tho was put out the gayler and, in his 
stede, y-set the tormentoures seconde sone, 
which caste the morisca in a derke celle and 
cruel, putte aboute hir a woden girdel forth 
with yrens of fifty pound wighte to hir hondes 
and feet. Afterward, the gayle was wacched 
with th’ arblasters of the toune and th’ erche- 
bisshoppes men. The prisounere was tor- 
mented and pyned; hir bones were brosten. 
Overcomen with suffering, she maked a confes- 
sioun to the talent of John of the Haye and was 
ther-upon dampned ben brent in Seynt Stevenes 
close, after that she hadde stonden in the 
chirche porche weringe on a soulfred serke; 
and, ther-to, hir goodes were escheted to the 
chapitre, e¢ caetera. 

This 

This dome fil to mochel tene and pris of 
armes thorough-out the toun. First, three 
bacheleres of Tours sworen to deye in the pore 
gerles servyce and to rescowe hir by alle 
menes. Thanne, comen they in-to toun with 
poraille, swinkers, olde sodiours, men of werre, 
prentyses and outhere wel a thousand whiche 
she hadde sauved from harme, hungre and 
shame. Lo, they serchede the hoveles for mo 
of hir noumber; and alle arisen and gaderede 
hem to-gider atte fote of Mount-Lowis under 
the yemen of thilke bacheleres. Thider comen, 
eek, the gadelinges of fourty myle aboute and, 
on a morwe, they bi-leyde the erchebisshoppes 
prisoun, cryeinge out to have the morisca, as 
mente they to doon hir to dethe. But, in effect, 
they hadde cast to delivere hir, putten on horse 
and stelen aweye, for she rood as a yeman. 
Lo, in this roringe tempest bitwene th’ erche- 
bisshoppes buildinges and the brigges, ther 
swarmed, as we sawe, ten thousand men and 
mo, with-oute tho that seten on thacches and 
clomben on flores for to see the stryf. 
Biyonde Loyre, it were esy to here, to that 
other syde of Seynt-Symphorien, the horrible 
shoutes of the cristene, forth to rejoye in the 
sighte, and of outhere aboute the gayle set to 
leten out the pore wenche. Swich was the 
crowding and swarming of this lewd multitude 
athirst of that womman, on knees biforn whom 
they wolde have fallen hadde they haply seen 
hir, that sevene children, eleven wommen and 

eighte burgeyses were troden under fote, to- 
quasshed til men knewe nat hir bodyes, they 
were lyk mukke-hepes. At o word, so wyde 
gapede the huge jowes of this poeplish Levia- 
than grisly, his clamour rong un-to Montilly- 
bisyde-Tours. Men creyde: “To the dethe 
with the mare!—Baillez ¢a the feend !—Ha, 
ha!—I wol have oon of hir quarters !—I wol 
have the heres!—Myne shul be the feet !— 
Thyne the bristles !—Lat me have the heed !_— 
Me, the bele chose !—Is it rede?—Shul we seen 
it?’ Everich seyde his word. But th’ ascry: 
“A larges, larges to godde!—To the dethe 
with the mare! ” was yelled of oo voys among 
the prees, so thikke and breme, it roof myn 
herte and eres; ne coude I scarsly here the 
roringe of folk at windowes. 

The erchebisshop bi-thoughte him, for 
slakinge of this storm that thretede dryve 
every thing doun, to comen forth solempnly of 
chirche, caryinge god, the whiche sauved the 
chapitre hous fro ruyne, for the gadelinges and 
lordinges hadde sworen to tere it doun and 
brenne, and slee the chanouns. Lo, by this 
mene, the peple were maad to departe and, for 
lakke of vitaille to goon hoom. Thanne, the 
covents of Toureyne, the lordes and comunes, 
in mochel fere of pilage on the nexte day, they 
sette a parlement by night and fillen at oon 
with the chapitre. By hir cure, the men at 
armes, arblasters, knightes and burgeyses, a 
ful greet route, slowe an heep of roveres, 

truants, micheres whiche, wissed that they 
were of al this hote fare at Tours, comen hider 
and gadrede hem to-gider with the rebelles. 
Lord Harduin of Maillé, an old noble man, bi- 
spak the bacheleres, merie-men of the morisca 
and shewede wyse skiles, askinge whether as 
for a wantoun womman, they wolde leye wast 
Toureyne; whether, al hadde they the beste, 
they mighten holde in honde the loreles they 
hadde hem-selven reysed; the whiche, whan 
that they hadde destroyed hir enemys castelles, 
wolde torne up-on hir owene lederes. But, so 
as the rebellion hadde fared amis right in the 
beginning and the stretes were now clered, how 
coude they yet hope to overcomen the chirche 
of Tours which wolde take help of the king? 
And, thus he heeld forth. Ayeins thise 
resouns, replyede the bacheleres that ethe it 
were the chapitre to leten out the womman by 
night, and al cause of stryf sholde cesse. To 
thilke wyse and mannish requeste, daun 
William di Censoris, the popes legate, seyde: 
maystrie moste abyde with holy chirche in al 
wyse. Ther-with-al, the pore morisca payede 
for every thing sithen that it was acorded, non 
enqueste ne sholde nat be maad as anentes the 
rebellion. 

Thanne mighte the chapitre putten forth th’ 
execucioun of the juggement; and folk 
come from a thritty myle-wey aboute to 
this religious acte and forme. So, up-on the 
day the succubus sholde ben bi-taken un-to 

seculer justyse for to be brent in open, ne for a 
pound of golde nadde a vileyn ne an abbot 
found a logging in citee. On the night next 
bifore, manye layen in feeldes under teldes or 
in stree. Vitaille was short and tho that 
comen with a ful stomak tornede ayein empty : 
they sawe brenninge of the fyr but from afer. 
Thanne, the pilours deden bisinesse by the 
heye-weyes. 

The povre lemman nas but deed and hir heer 
was y-woxe whyt. To telle certeyn, she nas 
but fel and bones: hir yrens weyede more than 
she. If so were she hadde joye in lyf, she 
aboughte it dere now. They that sawe hir 
for-by passe, seyde she weep and shryked to 
doon routhe to hir wrathfulleste enemys. For- 
why, in chirche, nede was to stoppen hir mouth 
with a calves-skinne which she gnow as an efte 
gnaweth on a stikke. And heer-upon, the tor- 
mentour tyed hir til a stake to stayen hir uppe, 
for so wayk was she, she somwhyles syed and 
droped doun. Thanne, at a stert, quikked she 
eft; for, as it telleth, she sodeynly slipped hir 
bondes and clomb spakly, in minde of hir 
rather crafte, to the arches above, flyinge as a 
brid endelong the pinacles and kerved 
imageries. She was aboute to out-fleen over 
the roof, whan an archeer shet at hir and 
stikked hir ancle. Maugree hir foot y-maymed, 
the povre byrde gan lepende yet thurgh the 
chirche, rennende on hir broken bone, lesende 
blood, so sore a-grisen was she of the lemes of 

the fyr. Atte laste, was she caught, bounde, 
throwen in a carte and brought to brenninge; 
no man herde hir after shryken. The tale how 
she scaped fro the chirche, halp lewed folk 
bileve she were the devel, and somme seyde she 
sayled a-weye thurgh the eyr. As that the 
toun tormentour shoof hir in-to the fyr, she 
leep two or three horrible lopes and fil in the 
stakke that brente a day and night longe. 
Up-on the morwe, wente I me for to seen 
whe’r ther aught bi-lafte of this brighte 
childe, so gente and lufsom; but I fond nought, 
save a thinne remenaunt of a stomak-bone in 
which, nat for the mochel fyr, ther shewede 
som moisture; and somme seyde, it flikkerede 
yet as womman in deduyt. Me list nat telle, 
dere sone, the tribulaciouns with-oute noumbre 
secounde un-to none that, wel by ten yeer, 
disesede me. The deeth of this sely childe 
shent with wikkede men sat hevy on my soule; 
hir eyen fulfild of love shynede ever in my 
sighte and her aungellyke thewes were fresshe 
aboute me dayes and nightes. My wone it was 
to preyen in thilke chirche ther she was 
martered. Ne mighte I thenke of the heigh- 
penitauncer John of the Haye, but I quaked: 
he dyede up-freten with lys. Meselrie took 
wreche on the bailly; the hous and wyf of 
John, bothe were brent of fyr; and alle that 
caste the deeth of the pore womman were hem- 
self shent. 
Of thise thinges muche thought I hadde 
which 

which I have entered heer, to be for ay 
precepts of governement in oure house. 

I for-lafte the servyse of holy chirche and 
took your moder to wyve, of whom I received 
endelees blisse; and, with hir, I partede lyf, 
goodes, soule and al. So that she was of my 
minde as of thise sentences. As: firste, 
if ye wole live happy, so kepe yow awey fro 
preestes and freres: honoure hem mochel, yet 
bringe hem nat in-to your hous, ne none swiche 
as arn holden, rightly or wrongly, that they 
ben oure bettres. Secounde, lerne a smal 
craft and plye it so that men never wene ye 
be riche at al. Take hede that ye ne reyse the 
envye of none, ne hurte none in no maner wyse, 
for he that wolde breste envyouse hedes, he 
sholde be strenger than an ook that is wont to 
quelle plantes aboute his rote. At this assay, 
ye sholde comen under, for manisshe okes ben 
fewe and no Tournebousche ne may crakke 
boost he be swich oon, for ne nevere shal he be 
naught elles but a Tournebousche. Thridde, 
ne nevere despende more than the ferthe partye 
of your rente, speke nat of your gode, kepe 
your chevisaunce cloos, ne take on you noon 
office, go to chirche as folk doon and holde 
youre thoughtes with-inne, for than be they 
youres and not othre, that make hem hir 
owene, torne hem in-to cappes for neigheboures 
and sette in somme sclaunderouse bakbytinges. 
Ferthe, holde ay forth in the degree of the 
Tournebousches whiche arn draperes and 

evermore shullen. As lete youre doughtres 
wedden goode draperes and youre sones 
travayle wyde in Fraunce, techinge hem thise 
wyse preceptes to worshippe of wolle-craft and 
werninge hem from veyne-gloriouse thoughtes. 

Clother as a Tournebousche: this devys 
oughte ben hir prys, sheeld, renoun and lyf. 
Right so, shulle they faren ever thriftily and al 
unknowen as esy litel wermes whiche boren 
forth holes in tree and saufly twync hir threed 
to his ende. Fifte, ne nevere use none outhere 
termes but tho of clooth-making, ne dispute of 
divinitee ne of comune thinges. And yet that 
governoures of the reaume or the province, or 
elles religioun and god, sholde thinke to turne 
or winke to right halfe or to laft, natheless 
holde ye, being Tournebousche, to your clooth. 
Thus, un-knowen of any, shulle Tourne- 
bousches live in pees as eek hir litle Tourne- 
bouschinges, payinge tythes, taylages, and al 
they be bounde to yeven un-to king, toun or 
parisshe, with alle of whiche it were to avoyden 
stryf. And nedeth holde faste youre eldres 
gold-hord for to have pees, to bye you pees, to 
ben out of dette, to have fet bacoun in spence 
and murthe in your secree chaumbre. 

In this wyse shulle none have no power over 
Tournebousches : nouther king ne holy chirche, 
ne lordes, to whiche laste up-on cas, if ye moste, 
ye may lene a fewe markes, yet hopeth nat 
after hem ayein: I mene the markes. Thus, 
by alle sesouns, shulle Tournebousches have 

blis of love. Men shal wel mowe laughe at 
the Tournebousches, threpinge that ye be 
lewede, smal-foot and dulle: lat talke the 
foles; Tournebousches ne shullen nat be brent 
ne to-hanged for bote of king, holy chirche or 
outhere; and the wyse Tournebousches shulle 
prively have moneye in cheste and joye at 
hoom unespyed of alle. Wher-fore, dere sone, 
tak kepe what I telle of thinne, sparinge, 
lyflode, and whan thou parte fro this lyf, so lat 
thyn heir kepe forth thilke lore as holy writ of 
Tournebousches til un-to tyme god plese ther 
be no mo Tourncebousches in erthe.” 

This lettre was founden in the liste of goodes 
endyted in the house of Fraunceys Tourne- 
bousche, lord of Veretz, chancellour of his 
heighnesse the Delfin, dampned, by thilke 
princes rebellioun that he were bi-heded and 
his goodes escheted, after an ordenaunce of the 
parlement of Paris. 

Thilke lettre was y-take to the governour of 
Toureyne for storial curiositee and annexed to 
the rolles of the plee beforn th’ erchebisshop of 
Tours by me, Peter Gaultier, shirreve and 
wardemote. 


Th’ autour, as he hadde finisshed the trewe 
writing and translating of thilke scriptures, 
torninge hem from hir straunge langage in-to 
frensshe, the man that bistowed hem tolde that 
“hoot strete ” at Tours was thus nempned bi- 
cause, after somme, the sonne sit ther lenger 

than elles-wher. But, maugree this tale, men 
of heigh discrecioun wolde finde in the “ hote 
weye” of the forseide succubus the verray 
cause of thilke name. Al this techeth us to 
usen oure body nat outrageously but by mesure, 
for oure savacioun. 


PERSEVERAUNCE UN-TO 
LOVE 


ABOUTE the firste yeres of the thrittethe 
hundred after the come of oure blessed 
saveour, bi-fel in Paris citee an aventtre of 
love, along on a man of Tours, of which 
merveylede tho of toune and eek of kinges 
court. As touchinge of the preesthode, ye 
shulle after see the partye they hadde in this 
storie wher-of, with hem, was conserved the 
record. 

The whiche man, he was called the 
Tourangeau by the lyte folk, for he had taken 
his burthe in oure mery countree of Tours, and 
Anseau was his righte name. In-with his olde 
dayes, this gode man tornede him ayein thider 
and was lord of the maner of Seynt Martin, 
as telleth the croniques of the abbeye and the 
toun; but, at Paris, he was a worthy goldsmith. 
Now, in his quikke age, by fair deling, swink or 
otherweys, he roos uppe to burgeys and subgit 
of the king, whos proteccioun he boughte as 
wone was. A hous he hadde of his, built with- 
oute any baillye, neigh to the chirche of Seynt 
Leu, in Seynt Denys strete, and his forge was 
wel couth of tho that soughte fayre jeweles. 

Al were he a man of Tours and of lyve he 

hadde a plentee to spare, yet livede he in Paris 
clene as a seynt for any swete calles, and ne 
nevere in his gras-tyme trayled he his hosen in 
no stewe. Manye wole seye, swich thing 
passeth the power to bileve which god hath put 
in-with us wher-by to grounde the feyth we 
owe to holy chirche mistihedes. Wher-fore, 
nedeth kythe al oute the hyd cause of this 
chastetee of a goldsmith. But, first, tak this: 
he com on fote to toun, povrere than Job, as 
tolde th’ olde craftesmen and, al the revers of 
folk of oure contree that ben as blase of straw, 
he was as steel of assay, holdinge his purpos 
stedfastly as a monkes vengeaunce. Of a 
werkman, he wroughte alday; mayster, he 
wroughte yet; day by day, lernede he newe 
secrees or soughte out receits and, sekinge, 
caste forth his devysinges. 

Night-fareres, wacches or wantoun knaves 
were wont to seen a litel shimering of light in 
at the goldsmithes windowes and good gold- 
smith hameringe, kervinge, paringe, fylinge, 
smithinge in-fere with som prentys, with dores 
shet and eres openly sprad. Povertee maketh 
diligence, diligence maketh worthy wisdom and 
wisdom, woon of richesse. Marketh this, ye 
children of Caym, that eteth florins and 
droppeth but water. As ofte as the goode 
goldsmith hadde in-with him swiche gery 
desyrs as, heer and there, twiste a pore soleyn 
man whan the devel sheweth to beren him awey 
up-on a signe of the croys, he wolde bete his 

metal and in-knitte the weywarde spirites in 
his brayn as he caste him to make thinges 
preciouse, amorettes craftily wrought, gaye 
silver images to slekke with his Venus anger. 
Put ther-to that this Tourangeau was a man 
of lowe shoon and playn understanding feringe 
god first, thanne theves, lordes, and tumulte 
most of al. Though he hadde two hondes, yit 
never dide he but oo thing at o tyme. Softe 
was his speche as bryd biforn the brydale and 
how so that preestes, men of armes and othre 
somme helden him nought of a clerk, algates 
spak he faire his moder leden with-oute at-do. 
Thanne, after-ward, folk of Paris hadde him 
taught to gon up-right, nat to bete aboute no 
busshes for outhere, to mete out his passiounes 
by the yerde of his rente, nat to alowen no man 
to bi-nime his lether for makinge of shoo- 
thonges, to taken hede to the corn, nat to truste 
up-on liddes of boistes, nat to seye what that 
he dide but to doon that he seyde, nat to lete 
drope nought elles but water, to have more 
memorie than, in general partye, gnattes han, 
to kepe his peyne un-to him-self and eek his 
moneye-box, nat to kyken on the skies by 
stretes and to selle jeweles derere than they 
coste; alle thinges, the wyse seweinge wher-of 
yaf him wisdom as muche as nedeth to selle 
esiliche and happiliche. Thus dide he with- 
oute anoy to none; and manye, bi-holdinge 
thilke gode, esy man with him-self seyde: “ In 
feyth, me luste ben as this goldsmith, how so 
I were 

were that I moste treden up to knees in dong of 
Paris by an hundred yeer.” As wel mighte 
swiche folk have wisshed to ben king of 
Fraunce, for this goldsmith hadde mighty 
armes square, brauny, y-herd, and so harde and 
stronge that, when he clenched his festes, a 
peire pinceours handled with the craftes man 
of most strengthe had nat opened hem. Over 
this, he hadde teeth with whiche to chewe yren, 
a stomak to resolve it, a chiterling to defye and 
a gut to doon it wey with-oute skathe; thanne, 
sholdres up-on whiche he mighte up-holde the 
world, after th’ ensaumple of that payen lord 
ordeyned whylom un-to this, whom Jesus 
Cristes come hath, in good tyme relesed. He 
was, sooth to seyn, oon of tho men cast at o 
throwe, the whiche ben the stalworthieste, for 
what man that nedeth amenden, he nis nought 
worth, thus peced up and built by sondry tymes. 
At o worde, was he a stronge man store, with 
visage of a leoun, under whos browes brast out 
a lokinge to melte gold if fyr of forge lakked; 
but a cleer water put in his eyen by th’ 
atemprere of alle thing akeled this grete 
ardour, for elles he hadde brent up every thing. 
Nas it nat a passing man? 

Up-on this monstre of his cardinals vertus, 
men mighte aske, why so the gode goldsmith 
stood unwedded as any oystre, sin that graces 
of kinde ben of fair usage in alle places. But 
this jalouse accusours, witen they what loving 
is? Ho,fy! The office of lovyere is to come, 

go, liste, wacche, holde his pees, lye lowe, swelle 
him-self, coure, shrinke to nought; assente, 
singe, tholie, renne for the devel wher he is, 
trye seed-pesen on a bord, finde floures under 
snow, seye pater nostres to the mone, acoye the 
hoomly cat and dogge, saluen freendes, speke 
wel of the auntes goute or chille and seyn til 
hir goodly: “ Your face shyneth brighte and 
ye Shulle wryte th’ epitaphe of man-kinde.” 

Thanne, sholde ye be redy to plese alle the 
kinrede, nat to trede on no mannes feet ne to 
breste glases; ye sholde ben able to sho 
greshoppes, wasshe tyles, talke of no-thing, 
holde ys in honde, wondren up-on babeles and 
crye out: “It is wel!” or: “verraily, ma 
dame, ye seme ful brighte in this gyse”; and 
so forth, dyversen this note of oon hundred 
thousand maners. Thanne, sholde a lovyere 
kembe his lokkes and make him gaye as a lord, 
speke with a redy, yet war, tunge; he sholde 
drye in laughinge alle the mischeves the devel 
worketh; he sholde lette his yre, brydle his 
desyr, have the finger of god and tayl of the 
dragoun; he sholde yeve the moder presents, 
yeve the cosin, the servaunt; at o word, he 
sholde alwey make greet cheer of affeccioun, 
elles the femele astert awey and cast you clene 
out of hir grace with-oute assigninge of oo 
singuler cristen cause. 

Laste of al, how so be the lovyere of the 
moste clement womman god evere maked in a 
merie fit, yit hadde spoken as a book of wis- 

dom, hopped as a flee, sponnen aboute as a dee, 
pleyed musyke as king David, daunced the 
hundred thousand caroles of helle and built for 
thilke forseyde the corinthian ordre of the 
develes pilers, yit for al that, if he ben out of 
that oon sengle poynt held secree, plesinge to 
his lady, that ofte sythes she knoweth nat hir- 
self but that him oughte knowen, the wight 
weyveth him as it were a red lepre. She is in 
the ordre of right and men may nought appose 
ther-to. In this mis-hap, somme bi-comen 
sorwefulle, elenge, angry more than yow can 
thinke. Ye, somme had hem-selven for-doon 
for thilke torninge aboute of a smok. As of 
this thing, man departeth him fro bestes, sin 
that none ne han lost hir wittes for desespeir 
of love; the whiche sheweth that dombe bestes 
ne han no soule. The office of lovyere is, 
ther-fore, a note of minstral, hyreling, quakke, 
timbestere, prince, fool, king, slogard. monk, 
ape, ryotour, lyer, boost-craker, clawe-bak, 
moppe, labbe, jakke-of-apes, cherl, shrewe; a 
craft that Jesus weyvede and that folk of heigh 
entente holde, after him, in leest reverence; a 
craft for hauntinge of which a hardy man is, 
over alle thing, bounden to yelde his tyme, lyf, 
blood, beste wordes, as wel as his herte, soule 
and brayn, to which femeles be cruelly 
likerous, bi-cause that, fro thennes-forth that 
hir tunge clappe they seye ech til other that, 
and they gete nat of a man every thing, they 
ne geten no-thing. Ye, ther be she-apes that 

knette hir browes and chide yit, al be that a 
man have set the world on sixe and sevene for 
hir sake, by so they finde out whe’r ther ben an 
eighteth, for in alle thing they wilne more, 
swich appetyt have they to conqueste and 
tirannye. And this heighe custume hath ben 
stille holden in Paris, ther wommen take more 
salt in hir cristening than any-wher elles and, 
for-thy, are slye even fro hir burthe. 

And wher-fore, the goldsmith, al-day y-set 
a-werke at his shoppe, burninge gold and 
hetinge silver, nat coude enchaufen love, ne 
burne ne illumine fantasyes, ne aparaile him 
and dryve awey tyme with apes gaudes, ne gon 
after an ingot with a peyre eres. Now, so as 
in Paris maydes ne usen to fallen in-to 
bacheleres beddes no more than rosted pecokes 
in stretes, al if swiche bacheleres be royals 
goldsmithes; al-so the Tourangeau commend- 
ably kepte a newe popet in his sherte. Nat 
for-thy, he ne mighte nat be blind to the kindely 
yeftes that enhaunseden ladyes (and eke 
wyves) with whiche he cheped his jeweles. 
And, ofte sythes, after he hadde herd the 
whyte wordes of wommen that him helden in 
hande and curriede for to kecche som swete 
thing, the gode Tourangeau repeired ayein 
hoom by stretes, musinge as a poet, for-lorn 
more than a nestelees cukkow, seyinge: “ Ich 
oughte chese me a wyf. She wolde swepe the 
floor, kepe disshes hote, folde up shetes, mende 
me, singe blithely, fonde me to doon in the 

house at hir moste likinge and seyen, as they 
alle doon whan they longe for a jewel: ‘Lo, 
swete, loke, is it nat fetis?? And any in the 
place of the toun, seeinge hir, wolde thinke 
up-on me: ‘ Bi-holde a happy man!’ ” 

And, in his minde, he took his bryd to 
chirche, maked the mariage festes, pampred 
dame goldsmith, greythed hir in fyne clothes, 
yaf hir a golden cheyne, lovede hir from heed 
to fote, yaf the hous un-to hir hold, though nat 
the moneye-bagges, bi-stowed hir in his 
chaumbre above, wel glased, strowed of 
russhes, bi-honged of tapites, with a wonder 
wardrobe; leyde hir in an over-brood bed with 
twiste pilers and curtins of citryn sendal hewe; 
he boughte hir joly mirours and hadde alwey 
children aboute, wel a ten, of hir and of him, 
whan as he com hoom. 

But, there, wyf and children vanisshede in-to 
hameringes; he forshoop his malencolyke 
swevenes in curious images and _ shifted 
thoughtes of love in-to merie jeweles with 
whiche were wel plesed his custumeres; they 
niste nat how manye wyves and children were 
lost in werkes of goldsmithrie. And the more 
that the goode man sette his talent up-on his 
art, the more he was doun-cast. Now, nadde 
god rewed on him, forth were he agoon out 
of this erthe and hadde nat wist what was love, 
how so be he mighte have knowen in next oon, 
but for the forshaping of the flesshe that for- 
sluggeth it, so as telleth daun Plato, a man of 

auctoritee but, for-as-muchel as he never was 
cristen, hath erred. Allas! thise prologes ben 
ydele disgressiouns and gloses wher-with mis- 
creaunts doon a man bi-winden a tale as a 
Child in cradel-clothes, whyl him oughte renne 
aboute naked al. Lat the grete devel stikke 
hem with his treble, reed flesh-hook! I wol go 
to my tale with-oute double-wordes. 

Now, this is that bifel un-to the goldsmith in 
the yere fourty and oon of his age. Up-ona 
lordes day, walkinge over the southe syde of 
Seyne, he gan wander, driven by a thoughte of 
mariage, in-to the lese that after-ward y-clept 
was Clerkes Mede, which that was tho in the 
lordshipe of the abbeye of Seynt-German and 
nat of th’ universitee. There, ever walking, 
the Tourangeau fond him in the feeld and 
mette with som povre mayde which, takinge 
hede of his aray and chere, grette him, seyinge : 
“God see you, my lord.” And so spak hir 
voys with hertly swetnesse that the goldsmith, 
his spirites ravisshed of thilke womannisshe 
melodye, caughte love to the mayde, wel the 
more as, tikled that he was with wedding, alle 
thinges ronnen to-gidere. Natheles, for he 
hadde even over-past hir, he ne dorste nat 
turne ayein; he was unhardy as a mayde that 
dyeth in hir smok bifore she cast it uppe for hir 
delyt; but, al so sone as he was fer as bowe- 
shot, it ran him in minde that a man received 
mayster goldsmith goon sithen ten yeer, 
burgeys, and aboute two so old as a dogge, 

mighte biholde a wommannes frount if him 
liste, wel the more that his herte quapped 
faste. Wher-fore, he torned right aboute as 
mente he to walke on outher weye. Thanne, 
com he ayein up to thilke mayde: she was 
holdinge by a corde hir povre cow that grased 
up-on the syde of a grene dich by the path. 

“ What! dere childe,” seyde he, “ ben ye so 
lyght of catel, ye doon swich maner werk on a 
sonday? Ben ye nat afered, ye be sent to 
prisoun?” 

“ Sire,” answerde the mayde, castinge hir 
eyen doun, “I ne have nought to fere, for I 
bilonge to the abbeye. My lord abbot hath us 
yeven leve to bringen out the cow at-after 
even-song.” 

“Is your cow, thanne, derere to you than 
your soule?”’ 

“ For sothe, my lord, oure beest is verrailiche 
halvendel oure pore lyf.” 

“ Me thinketh straunge, my childe, how ye 
be povre and thus shrouded, clouted as a 
perche, bar-foot up-on the wey, on a sonday, 
whyl ye bere wel more richesse than ye 
trede in al the conventes grounde. Tho of the 
toun sholde, with-oute doute, you seken and 
tene by love.” 

“ Nay, my lord, I bilonge to the abbeye,” 
seyde she, shewinge the gold-smith a ring 
aboute hir lefte arm, as the beestes of the 
feeldes aboute the nekke, but with-oute a belle. 
Thanne, threw she so woful a lokinge on the 

burgeys, he wex al sorweful for-why by wey 
of the eyen ben caught felinges of the herte 
whan they are stronge. 

“Sey! what is this?” quod he eft, as he 

longed to asken forth up-on every thing; and 
he atasted the manicle in which was graven 
the abbeyes cote. But, al were it ful large- 
shewinge, he nolde caste on it his yé. 
» “ My lord, ich am doughter to a bonde-man, 
and what man that joynede him to me in wed- 
lok wolde falle in servage, al were he burgeys, 
and bilonge to the abbeye, body and good. If 
elles he lovede me, yet wolde his children be 
thewe. So, am I bileft and forsaken as a pore 
beste of the feeldes. But that me greveth 
alder-worst : I shal ben y-coupled til a bonde- 
man by oure lord abbot wher and whan-so him 
list; and, were I lasse loothly than I nam, yet, 
up-on sighte of my ring, the moste lovyere 
wolde flee fro me as the blake deeth.” 

And, as she spak, she pulled the cow by a 
corde to doon hir folwen on. 

“ Of what age ben ye?” axed the goldsmith. 

“T wot nat, my lord, but oure sir abbot hath 
it marked.” | 

This grete distresse wrong the herte of the 
gode man that hadde, longe a tyme, eten the 
bitter breed of adversitee. He gan walken by 
the mayde along to riverwardes, amiddes a 
stillenesse wel stuffed of mochel feling, lokinge 
on the shene forhed, the fleshly rody armes, the 
quenly girdelstede, the feet, over-dusted but 

shapen as a vergene Marie, and the tendre 
fetures of this mayde, the soothfaste lyknesse 
of Seynte Genoveva, patrounesse of Paris and 
of maydenes that live in feeldes. Yet think 
wel that thilke beau-coq, span-newe from heved 
to fote, gessed how joly were the whyte brestes 
of thilke mayde that were, for shamfast grace, 
bisily covered under a sory clooth and he hadde 
appetyt to hem as a scole boy fayn on is of an 
appel by an hoot day. And, beth ye siker, 
thise rounde parcels of nature hette good 
thrift, for monkes holde the beste of alle thing. 
And, ay the more she was werned to the 
burgeys, the more his mouth watred for this 
lufsom fruyt and his herte gan sterten up 
un-til his throte. | 

“Ye have a goodly cow,” quod he. 

“ Lyketh yow a litel wight milk?” answerde 
she, “ it 1s so warm in thise erly dayes of May. 
Ye ben ful fer fro toun.” 

Lo! the cloudelees welken was of pers hewe, 
glowinge as a forge; alle thing were lusty for 
yonghede, the leves, the luft a~heigh, maydenes, 
beaux-cogs; the erthe was warm, grene and 
swote-savoured. Thilke sely profering with- 
oute thought of mede, sith a besaunt nadde nat 
quyted the wonder goodliheed of swiche 
wordes; thanne, the pore byrdes lowly bering 
as she torned aboute, strook to the herte the 
goldsmith which hadde fayn bistowed this 
mayde in the shoon of a quene and leyd Paris 

“Nay, dere, I nam nat athirst of milk, but 
of you, whom that I wolde make free out of 
bondage, if I may.” 

“Tt can nat ben. From tyme of my forme- 
faderes, sone after sone and doughter after 
doughter hath been boren to thralshipe. Thus 
was I, and so shullen my children her-after, 
for the abbot ne leteth us nat slake of 
ofspringe.” 

*“What?r” seyde the Tourangeau, “nath no 
lovyere assayed, for youre brighte eyen, to 
byen your freedom, as I, of the king?” 

“No, it sholde coste to dere: for-thy tho 
that ich am un-to plesinge, they gon awey 
lightly as they come.” 

“ And have ye nat bi-thought yow to asterte 
til another contree, in-fere with a lovyere 
rydinge up-on a swifte courser ?” 

*O, yis. But, my lord, and I were caught, 
I sholde be to-hanged at the leeste wey, and my 
swete herte, yet a lord, wolde lese demeynes mo 
than oon, bisyde-forth other thing. I nam nat 
worth so mochel goodes. And wel lenger ben 
the armes of th’ abbot than swifte my feet. 
For-thy, I live in humble buxumnesse to godde 
that hath me bi-stowed heer.” 

“‘ And what man is your fader?” 

“He clippeth the vynes of the abbeye 
yerdes.” 

“ What doth your moder?” 

“ She is lavender in the grete court.” 

* And what mighte be your name?” 

és [ 

“TI ne have no name, beau sir. My fader 
was cristened as Steven, my moder is Stevenes 
good-wyf, and ich am Tienette, your servaunt.” 

“O goodly myn,” seyde the goldsmith, 
“never nath me caught womman as ye, and I 
wene, your herte it is fulfild of selly richesses. 
Wher-fore, sith ye ben appered in thilke tyme 
whan I was drawinge un-to purpos to take me 
an help-meet, me thinketh I see heer an avys 
from hevene, and, if I may lyke yow, so take me 
in gree as I am your freend.” The mayde 
gan of-newe hir eyen doun to casten. Thilke 
wordes were souned in swich manere, sobre- 
liche and felingly, thilke Tienette wepte. 

“Nay, my lorde,” answerde she, “I sholde 
ben cause of tenes a thousand and of your 
wofulle day. For a pore bonde-mayden, it is 
y-nough a litel talking.” 

“Ho!” cryede Anseau, “ye ne witen 
nothing, childe, which mayster ye ben delinge 
with.” 

The Tourangeau gan blessen him and, with 
hondes joyned, seyde: 

“T hete avow to Seynt Elias, wardeyn of 
goldsmithes, that I shal hewe a peire habitacles 
of gold-beten silver, of my sotileste werkman- 
shipe. In that oon, shal ben an image of oure 
lady the vergene for thanke of my dere wyves 
libertee; in that other: myn forseide patroun, 
by my thrift in makinge free Tienette, a thral 
her-by, so she me helpe. Of myn owene wille, 
I swere by my soule to holde forth in this 

emprise, to despenden for it al my good, never 
swerving til lyf me forsake. God hath herd 
me wel, (quod he) and hast thou, swete herte?” 
seyde he, drawinge to the mayde. 

“OQ! my lord, y-see; my cow is renninge over 
londe,” creyede she, wepinge at knees of hir 
man, “ I shal love you al my lyf, but take ayein 
your biheste.” 

“ Go we after the cow,” seyde the goldsmith 
as he hir up-caughte, nat daringe kisse hir, 
though yet she were al boun. 

“Ye,” quod she, “ for I sholde be beten.” 

And, lo, the goldsmith gan sterte after the 
acorsed cow, that ne sette nat a goos wing for 
lovyeres; but she was swythe hent by hornes 
and holden with ful gripe of Tourangeau that, 
up-on the leeste occasioun more, hadde throwen 
hir in the eyr as a stree. 

“ God be with you, dereling. If ye go in-to 
toun, as seke me neigh to Seynt Leu’s. Ich 
am y-clept mayster Anseau, goldsmith til oure 
lige; I dwelle with th’ image of Seynt Elias. 
Telle me, ye ben in this feelde on sonday next. 
I wol nat lete but I come, though rayn poure 
doun.” 

“Ye, my goode lord. For metinge with 
you, wolde I springe over hegges and gladly, 
for kindenesse, ben youres with-outen wem of 
yow, elles sholde ich abye it in lyf her-after. 
Lo, as til the glade houre, I shal bidde god for, 
you wel faste.” 

Tho gan she stonde stille as any stoon seynt, 

hir eyen folwinge the burgeys which that wente 
his wey with slowe steppes and loked bakwarde 
now and thanne; and whan that he was out of 
hir sighte, she bilefte there til it were eve, nat 
knowinge but it nas al a dreem; thanne, com 
she hoom late and was y-bete for-why she was 
y-taried in untyme, but she felede nat the 
strokes, The gode burgeys loste al appetyt of 
mete and drinke and shette his shoppe: his 
minde, his feyth, his inwarde sighte and al the 

chere of his herte were only this mayde. 
Now thanne, on morwe, wente he him 
forth, in greet drede for to speke with the lord 
abbot; but, by the weye, thoughte he wel to 
have of his syde a court-man and, so, yede to 
the kinges paleys that stood that time in citee. 
And, for-as-muche as he was holden dere of 
everichoon for his prudence, kindenesse and his 
fetis werkes of goldsmithrie, the kinges cham- 
berleyn, for a swete-herte of which he had 
maad, as by wey of frendelihede, a golden 
spyce-box wel-bigoon of gemmes, highte him 
his help, leet sadle his hors and a hakenay for 
the goldsmith, with whom he rood forth to the 
abbeye and asked after th’ abbot, daun Hugon 
de Sennecterre, a man of nynety yeer and three 
age. Now, the chamberleyn, as he was 
y-comen in-to halle with the goldsmith, wel 
a-choked to abyde his ende, he bad Hugon 
graunte him biforn-hond a bone that lay in his 
mighte, the graunting wher-of sholde plese 
him. To this, replyed daun abbot, as he shook 
his 

his heed, that the book forbad him utterly that 
he nat thus plegge his trouthe. 

“ Thanne thus, leve fader,” seyde the cham- 
berleyn, “ the kinges gold-smith hath cast his 
herte til a mayde of your abbeye, and I axe 
you, as I may deserve it un-to you, to make hir 
free.” 

“What oon is she?” axed the abbot atte 
burgeys. 

“She is called Tienette,” seyde the gold- 
smith, coye. 

“O!” seyde old good Hugon, smylinge, 
“thilke angle-hook hath drawen a fyn fish. 
This is a hevy caas and I ne may nat assoile it 
al sole.” 

“TI woot, fader, what this word is worth,” 
seyde the chamberleyn, frouncinge his browes. 

“ Gode sire,” quod the abbot, “ wite ye what 
the mayde is worth?” 

The abbot bad fecchen Tienette, telling his 
clerk to lete hir don fetys clothing and make 
hir as gay as he mighte. 

“ Your love is in peril,” seyde the chamber- 
leyn to the goldsmith, and drow him on-syde. 
“Putte awey this fantasye. Ye shulle meet 
any-wher, and eek also at kinges court, with 
som vertuous lady yong and fair that wold fayn 
wedde you. For which, if nede were, oure lige 
mighte helpe you forth to som lordshipe that, 
by lengthe, wolde growe in-to a hous of note, 
Ben ye nat stuffed of florins wel y-nough to 
bi-ginne a lordly linage?” 

